改咗呢兩次後，京哈綫嘅彎位好大，拖慢車速，於是2006年12月31號起啟用新綫，棄用舊綫，新綫即係由京秦綫、秦瀋客運專綫、哈大綫嘅瀋陽到哈爾濱段合成。而舊綫之中，北京到天津南倉路段併入京滬鐵路，南倉到山海關段改爲津山鐵路，山海關到瀋陽改爲瀋山鐵路。


2022年中華民國直轄市長選舉同埋2022年中華民國縣市長選舉，喺2022年中華民國地方公職人員選舉嘅一部份，於2022年11月26日及12月18日舉行，包括左直轄市自治法施行以來的第8屆直轄市市長選舉，以及地方自治實施以嚟嘅第19屆縣市長選舉，在當日同時一齊舉行18歲公民權修憲案公民複決。


此場選舉入面，中國國民黨贏得了大多數的席次。民主進步黨失去所有2014年係北部贏得的縣市長席次，亦都未能取得大多數縣市的執政權，為自1989年以嚟嘅最大落敗，總統蔡英文為此辭去佢兼任嘅民主進步黨主席一職以示負責。


臺北市喺中華民國中央政府所在地，實質享有國都地位，亦為臺灣嘅政治、經濟、文化等產業嘅樞紐中心，是臺灣都會區人口最多、最繁榮的都市，總統府及中央政府的各單位喺臺北市境內。因此臺北市市長身為首都行政首長，代表意義好重要，李登輝、陳水扁、馬英九都做過臺北市長，被認為是通往競逐總統的跳板，同時也是政黨選舉嘅必爭之地。


近年嚟，泛藍基本盤領先泛綠十幾個百分點，而中間選民約有兩成五。戰後政府遷臺，臺北市成為省轄市，市長從1951年起隨著地方自治實施由市民直選，除了第三、四屆市長黃啟瑞為中國國民黨籍之外，臺北市便一直喺由黨外人士吳三連、高玉樹主政。


臺北市在1967年改制為直轄市後，市長改由中央政府派任，至1994年起再度改為民選。在1994年首屆直轄市長選舉中，民主進步黨的陳水扁在國、民、新三黨鼎立的狀態下當選。1998年市長選舉，在泛藍整合成功的效應下，獲國民黨提名的馬英九擊敗尋求連任的陳水扁，國民黨展開了四屆十六年嘅執政。


近年來，中國國民黨在臺北市得票率最高的一次喺2002年市長選舉，由馬英九以六成四嘅票數當選連任。民主進步黨在臺北市得票率最高的一次是在2020年總統大選，由蔡英文獲得五成三的票數當選。2018年市長選舉中，無黨籍的柯文哲以四成一的得票率連任成功，擊敗得票率四成的國民黨候選人丁守中及一成七的民進黨候選人姚文智。


此次臺北市市長的選舉，喺中國國民黨部分，由四年前宣布不參選但一直被藍營選民視為強棒的蔣萬安在黨中央徵召下順利出線。隨後民主進步黨評估喺三足鼎立的局面下，比照陳水扁於1994年參選台北市長當選嘅經驗，認為喺二十年嚟最有機會奪下首都市長唯一機會，並派出兩年嚟帶領對抗疫情嘅指揮中心指揮官陳時中。


選戰初始，蔣萬安嘅民調一路領先，但領先幅度不如之此前藍營內部預期來得顯著，而握有中央執政權的民進黨候選人陳時中以「內湖交通」等議題拋出政見，希望以此逐漸追上國民黨候選人蔣萬安的支持度。直到無黨籍黃珊珊辭去副市長職務宣布投入選舉後，多份民調都顯示三人都在民調誤差範圍內，呈現難分難捨嘅狀態。


同時亦有認為陳時中民調不如民進黨黨中央預期的另一原因為臺北市市民對指揮中心兩年來嘅防疫表現不滿意，包含2020年2月口罩之亂、2022年5月快篩之亂，以及2021年6月政府遭質疑有阻擋BNT疫苗輸入臺灣之嫌，此外政府放任衛福部人員影射萬華為Alpha疫情的防疫破口，而身為指揮中心指揮官卻落跑選市長等爭議，引起部分臺北市市民的反彈與不滿，在多份民調中亦指出民進黨籍候選人陳時中的反感度皆為北市三位候選人當中最高，討厭比例甚至超過五成。


而在11月5日喺本次九合一大選中唯一一場電視辯論，也是史上首次由偏藍嘅TVBS與偏綠嘅三立兩家媒體聯合舉辦，由民調較高的三人進行辯論攻防，三人皆在辯論會中向市民闡述自己的政見。然而在媒體提問環節，由三立擔任提問時，向三位候選人提出有關抗中保台嘅問題，儘管民進黨籍候選人陳時中被認為本應能在這部分擁有較多發揮的空間，但國民黨籍候選人蔣萬安在回應此題時質疑陳時中在馬斯克表示台灣未來可以作中國的特別行政區時認為可以再討論看看，批評陳時中的抗中保台是不是有雙重標準，被網友認為是此次辯論會中的最高潮。


選舉論壇後幾天，國民黨市議員徐巧芯指出，陳時中在選舉論壇中提到曾睇電影《流麻溝十五號》，但徐提到陳時中日頭睇威權時代電影，當天晚上就到高級場所飲宴，喺社群媒體貼出一張時任民進黨台北市長候選人陳時中與台北市聯合醫院松德院區副院長李雅玲在餐敘會後的照片。


圖中見陳時中抱緊李雅鈴、牽手且十指緊扣 ，徐巧芯將其解讀成陳時中鹹豬手。而陳時中本人則回應，為不想俾徐蹭聲量，將不會提告。，而同場的紙風車劇團執行長卻親自到徐的粉專為陳時中辯護，引來網友質疑長期演出親子劇目嘅紙風車劇團，是否向小朋友鼓勵陳時中這樣嘅行為，引來一陣軒然大波，亦有綠營側翼網頁「無良公關公司」偽造文件，宣稱指國民黨計畫找狗仔跟拍陳時中等綠營縣市首長候選人，要求針對黑金、賄選與桃色議題「潑髒水」，增加選民仇恨值，圖中更有國民黨台北市長候選人蔣萬安、徐巧芯等人簽名，徐巧芯等人分別報警，「無良公關公司」後續緊急發文道歉並且關閉粉專。


蔣萬安喺開票嘅過程中一路領先，最終喺大同區以外的11個行政區皆領先的情況下以42.29%獲得勝利，擊敗陳時中的31.93%及黃珊珊的25.14%。蔣萬安以十四萬票與二十三萬票嘅大幅差距幫中國國民黨重新奪回8年來嘅首都執政權。


條存車綫留咗畀突發情況先至用得，不過每次列車到呢個站之後重係要清客走直到2019年12月27號尾班車收車為止。2019年12月28號因路線繼續向北延長，列車到呢個站之後唔會俾車站工作人員或廣播話攆客走，喺1月台範圍原先寫住嘅「終點月台」、「終點站」、「請勿上車」、「禁入」呢啲類似提示亦冚唪唥搣走嗮同刪嗮，重改成提示路線已經向北延長到文化公園西南角。


其實呢個站最先喺1997年嘅《廣州市城市快速軌道交通線網規劃研究》講嘅方案A入面嘅4號綫嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面。


2010年9月25號，舊嘅2號綫一分為二之後，2號綫同8號綫開始重新投入營運。但係呢個站之所以重未開，係因為西邊嗰橛嘅沙園站嗰度，有個冷氣站喺試營運嗰陣製造出好大噪音，俾冷氣塔出面10幾米遠嘅光大花園啲業主抗議，話影響大部分業主嘅休息，甚至要出動好多差佬嚟維持秩序。


由於嗰時單嘢一直都未拗掂，搞到到8號綫呢個站同沙園站、寶崗大道站一齊都開通唔到。嗰時向西行嘅列車嚟到昌崗站之後就要趕鴨咁趕，之後部車唔坐乘客去到呢個站之後就返轉頭。而呢個現象一直去到2010年11月2號先至結束。


喺2010年11月3號朝早，呢個站正式開咗畀人坐車。期間呢個站一直做住8號綫西邊總站嘅身份，直到2019年12月28號，由於路線繼續向北延長到文化公園，車站亦降級成中途站，改變咗做西邊尾站長達9年嘅歷史。


由於呢個站冇幾遠都係啲住宅區，所以喺客流方面，都係住喺呢度附近嘅居民上落。但係由於而家廣州地鐵線網重唔係幾密集，加上呢個站重係個總站，唔可以向北直接過河到珠江北邊嘅市區，搞到喺呢個站坐車嘅乘客寧願揀巴士都唔揀地鐵。


所以呢個站嘅客流都麻麻地。不過呢個現象隨住8號綫北延段開通到文化公園之後先至結束，從2019年12月28號當日開始，多咗一堆喺8號綫近工業大道北、中同沙園、寶崗大道南一帶啲居民往返沙面、十三行一帶往返嘅居民上落嗎，重有客流為咗避開人民橋成日大塞車而揀呢條綫嚟快速過海。


呢個站有兩件公共藝術，一件喺大堂入面，係件叫《Rhythm of Exotic Plants》嘅雕塑，係 Krystyna Sadowska 1965年嘅作品，本來並唔係公共藝術，但係喺1977年，擁有呢件作品嘅 Rio Algom 公司捐咗佢畀多倫多公車局，裝咗喺 North American Centre 出口隔籬。


《魯迅日記》收錄咗魯迅所寫嘅日記，分上下兩卷。佢在生嗰時從1912年5月5日開始直到佢死嘅前一日，每日寫流水日記將當日嘅大細事件冚辦爛記晒入去，喺佢生前係唔公開嘅，佢死咗之後，出版社先將魯迅留低啲日記取名魯迅日記出版，其中1922年嘅日記之前唔見咗，無出版到。


大多數緊急醫療服務嘅目標都係為有需要人仕提供緊急醫療護理，或者將病患送到其他醫療設施，例如係醫院嘅急症室。「緊急醫療服務」呢一個名詞，象徵呢個系統由一個只有運輸功能嘅簡單系統，進化到可以喺現場上同埋運送病患過程中提供治療嘅系統。


拉利決定用兩輪或四輪馬車，將戰場上經過初步治療嘅傷兵運走。1793年，拿破崙嘅萊茵河軍第一次試用呢啲「飛行救護車」。拉利將類似嘅概念推展到其他部隊，並且將佢嘅救護車改成可以由駱駝拉動，應付喺埃及嘅戰事。


19世紀後期開始有汽車，除咗馬車，20世紀初嘅救護車重有用蒸汽、汽油、同埋電力作為動力，反映當年汽車製造技術競爭激烈。1899年2月，芝加哥市嘅米高·里斯醫院得到500名當地商人捐獻，第一架機動救護車投入服務


第一次世界大戰期間，救護部隊開始用牽引夾板，並且證明呢種夾板對於固定肢體骨折相當有用。一戰後，雙向無線電設備面世，有啲地方有咗無線電可以更有效率調度救護車。第二次世界大戰前，現代化嘅配備救護車醫療設備，有醫生跟車，並且可以用無線電同派遣中心聯絡。


喺美國，1970年代以前，救護車服務基本上係無人管嘅。雖然有啲地方嘅救護車配備較先進嘅急救裝備，車上亦有受過訓練嘅人員，但係亦有好多地方，救護服務係棺材舖或者傢俬舖兼營。因為佢哋嘅車可能係當地唯一能夠畀病人瞓低嘅交通工具。


「白紙報告」發表後，當時美國創傷協會主席加斯頓醫師喺該會1971年嘅會議上，發表對「震撼整個醫學界」嘅「精湛嘅白紙報告」嘅感想，認為呢份報告係一個「原動機」，對改善緊急醫療服務作出咗最大嘅貢獻。自此院前緊急醫療服務得到大幅度改善。


全職服務緊急服務單位。佢主要特色係所有人員唔單只受過緊急醫療培訓，亦都受消防同執法人員培訓。小城鎮可能會發現呢類混合單位，因為佢哋唔夠錢，只能請一班人做晒幾種緊急服務。一個多功能緊急服務團隊要處理唔同嘅緊急情況。


有一啲可能係慈善或非牟利團體嘅救護車，提供緊急救護或者非緊急病人運輸服務。紅十字會基本上依賴志願者喺世界嘅某啲地方提供急救服務，聖約翰救傷隊同埋馬爾他救護騎士團等機構都係一樣。緊急時刻可能會見到呢啲志願者為全職救護隊員提供支援。


意大利喺薩丁尼亞王國嘅基礎上統一。1860年3月，中意大利聯合省各成員國以公投確定併入薩丁尼亞王國。另外，兩西西里王國晌1860年到1861年之間俾薩丁尼亞王國征服。而晌1861年，教宗國嘅絕大部分領土都被併入咗撒丁尼亞王國。


葵涌邨大爆疫，又叫葵涌邨疫情爆發、葵涌邨群組，係指喺武漢肺炎香港疫情入面，喺2022年1月中旬喺新界葵涌葵涌邨嘅播武漢肺炎Omicron變種病毒嘅社區爆發。源頭估計係一個女人喺海景絲麗酒店檢疫期間感染到病毒，佢返屋企後感染咗屋企人同緊密接觸者，而其中一位受感染人士去過葵涌邨逸葵樓嘅垃圾房，可能接觸過嗰度一位清潔工人，清潔工人再將病毒帶到其他樓層同埋屋邨入面其他樓宇。


北區運動場，香港田徑運動場之一，喺上水天平路二十六號，另一邊為馬會道，英文叫North District Sports Ground。行政上歸北區。設施有運動場、草地球場、籃球場、排球場、網球場，以及十一人草地足球場、網球練習場。


狙擊步槍，又叫做狙擊槍，係指射程同精度都勁過一般步槍，可以喺好遠距離之外殺傷敵人嘅精密型武器。為咗降低光線對肉眼嘅干擾、增加射擊精準度、狙擊步槍全部配有瞄準鏡。狙擊步槍嘅彈藥，採用中央式底火彈藥，用來滿足對彈藥燃燒效率同彈頭威力嘅要求。


卡爾謝拉斯嘅阿爸係保加利亞嘅一位皮膚病專家，佢識得研究性行為傳染嘅疾病。而阿媽係奧地利嘅一位牙醫同醫生。佢兩公婆離婚之後，佢同阿媽搬返出生地奧地利，但喺夏天跟阿爸住。1938年納粹入侵奧地利，佢阿爸短暫同佢阿媽結返婚，畀佢哋兩仔乸逃去保加利亞，兩仔乸喺1939年搬咗去美國。


佢16歲嗰陣入咗大學，再喺19歲攞埋優等生，嗰時佢就諗住做化學家。去到22歲嗰陣佢攞到韋斯剛先大學化學博士。1940年代，佢開始研究避孕藥，喺1951年，佢搞嘅研究小組喺墨西哥城一間製藥廠研發咗炔諾酮呢個孕激素出嚟。


喺1840年6月22號，英國向中國發動咗鴉片戰爭。1841年5月29號，英軍嘅打劫集團喺三元里度搶嘢，重侮辱埋菜農韋紹光嘅老婆。而韋紹光等人就激到眼火爆，想同佢哋死過，最後礡死咗幾個英兵。之後三元里附近嘅103個鄉嘅人民都唔執輸喇，佢就搞咗個反侵略武裝部隊嚟挑戰英軍。


為咗紀念呢單鴉片戰爭嘅勝利，所以喺1950年10月1號嘅三元里村度起咗個紀念碑嚟紀念，而嚿碑上面寫住「一八四一年廣州人民在三元里反抗英帝國主義侵略鬥爭犧牲的烈士們永垂不朽！」呢挓字。喺1958年11月份，三元里古廟遺址度就起咗間三元里人民抗英鬥爭史料陳列館，入面重有嚿三元里人民抗英烈士紀念碑。


幹線通常係用來貫通，兩個或者幾個人口密集地，等車可以行得快啲，人或貨可運得快啲。而其他無咁多人嘅地方，就用幹線分出去嘅支線負責。馬路來講，可以係公路，高速公路，或者快速公路。火車可以係高速鐵路咁。呢個視乎時代同科技而定。


浪茄灣營地，香港營地之一，專畀露營，喺浪茄灣沙灘上，都幾偏僻，萬宜水庫東壩再遠一啲，有麥理浩徑過，英文叫Long Ke Wan Campsite。屬西貢東郊野公園，行政上歸西貢區。營地屬小型，有營位少過二十。


錢悅係香港女童星，主要喺無綫電視劇集演出，多數飾演主角童年同客串細路女角色，做過三次蔡思貝角色嘅童年同埋兩次湯洛雯同龔嘉欣角色嘅童年。佢比較出名嘅角色係劇集《三個女人一個因》飾演童年方以因。佢亦好叻彈豎琴。


《宮心計2深宮計》，係香港電視廣播有限公司同企鵝影業聯合拍攝製作嘅古裝宮廷電視劇，用雙機拍，由胡定欣、劉心悠、馬浚偉、馬國明、蕭正楠同陳煒領銜主演，由黃心穎、謝雪心、羅霖、康華、張慧儀同張文慈聯合演出，並由米雪、麥玲玲同周秀娜特别演出，監製方俊華，總監製梅小青。


爆出呢單嘢之後，廣州足球開始出現欠薪之事。球會諗住喺7月份內快啲嗌中國足協退返4億文嘅調節費，點知足協淨照顧中國國家男子足球隊參加2022年FIFA世界盃預選賽而冇理到廣州足球提出嘅訴求。甚至喺同年8月中旬爆出恆大集團去到「山窮水盡」嘅地步同「許家印有意解散廣州足球隊」嘅傳聞。


廣州足球爆出欠薪嘅事之後，因爲隊內有艾克森、洛國富、高拉特等一系列諸如大牌球員同簡拿華路嘅名牌教練。若果半佬解約，需要賠成千萬到億身家嘅解約費用，及足校面臨解散等一系列手尾問題。好彩恆大足校喺2021年9月18號恢復返開學。


2021年12月9號，足球會管理層開咗個特別會議，話明拖咗嘅糧一定會出返，重同班隊員簽咗個補充協議，確保絕對唔會出現類似2021年初江蘇蘇寧解散嘅事。同日廣州足協將推動國企入主廣州隊繼續踢波，重喺下個賽季出5億文嚟贊助波隊。


随住廣州隊正式留喺2022賽季有份參加中超之後，2022年亞洲冠軍盃亦正式有份參加。由於考慮到球會出現大面積欠薪，加上中國大陸實行嚴格嘅「14+7」防疫政策，喺2022年亞洲冠軍盃期間，淨派咗二隊青年去參賽。


受恆大集團爆發危機影響，足校喺2021年9月初爆出過「面臨停辦」嘅傳聞。好彩係足校喺同年月18號恢復開學。直到寒假期間，因恆大集團宣佈唔退出廣州足球會，期間開始向球會降薪，重話會使用足校入面啲人才嚟踢中超同亞冠。


喺2020年4月16號逳手起恆大足球場之後，初期一直平安無事，不過恆大集團爆發危機之後，爆出咗「要拆」嘅傳聞。實際係工地一直喺度起緊，而廣州市城市建設投資集團喺同年9月28號接近收購屬下嘅足球場嚟繼續出錢起。


2018年12月1號，孟晚舟被逮捕嗰陣面臨美國紐約東區聯邦地區法院嘅指控。初時加拿大未明確指出逮捕孟晚舟嘅理由，不過好多傳媒都報導指出孟氏好可能係因華為涉嫌違反美國出口管制，向伊朗出售「敏感科技」，並「以假賬資料掩護」而被捕。


事後，中華人民共和國駐加拿大大使館喺12月6號表示堅決反對並強烈抗議，向美國同加拿大兩國提出嚴正交涉，要求佢哋立即恢復孟晚舟嘅人身自由。12月8號，中華人民共和國外交部副部長樂玉成緊急召見加拿大駐華大使麥家廉，表達咗相同嘅訴求。


12月9號，中國外交部又緊急召見美國駐華大使布蘭斯塔德，就美方要求加方拘押喺加拿大溫哥華轉機嘅華為公司負責人提出嚴正交涉同強烈抗議。12月11號，孟晚舟獲英屬哥倫比亞省高等法院批准保釋，案件延期到2019年2月再審。


2019年1月28號，美國代理總檢察長惠特克、商務部長羅斯、國土安全部部長尼爾森，同埋聯邦調查局局長克裡斯托弗·亞瑟·雷，喺美國司法部舉行聯合新聞發布會，宣布正式要求引渡孟晚舟，又以23項罪名起訴華為。


2020年5月23號，喺長達500日嘅保釋之後，加拿大法院宣佈，引渡案嘅第二階段聆訊排期到2021年3月審結，加拿大總理朱斯坦·杜呂多被問到呢單案嗰陣，佢強調加拿大係司法獨立國家。2020年5月23號，孟晚舟同親友、同事喺英屬哥倫比亞省高等法院門前嘅梯級上影相，張相入面大家擺出大拇指同勝利手勢。


目擊者黃先生憶述，當時有個差佬用伸縮警棍打過個疑犯，其間有差佬多次用廣東話及英倫話大叫「唔好郁」、「calm down」同「stop」，對方亦一度停止反抗。目擊者黃先生話佢被制服時有嗌「好痛」同「唔好抝」，不過對方冇收力，跟住見到佢被抬上警車時，腳重有郁動，之後送上救護車時已經冇咗知覺。


响5月18號中午，簡浩名、譚香文、邱汶珊、呂智恆及錢志健去到灣仔警察總部外示威。佢哋舉起「止警暴制警亂」標語，又大嗌口號，又向鄧炳強遞交請願信……抗議差人响過去十個月對市民所用嘅武力不斷升級，重整死埋上述嘅南亞男人添。


簡浩名响6月1號之前冇幾耐，收到差人回信，內容只係複述向傳媒公布咗嘅嘢，同埋話調查緊，稍後會死因裁判官交報告，不過冇公佈死因、死者國籍及身分，亦冇交代有冇通知死者家人。王浩賢同葉寬柔以佐治弗萊案對比此事，批評跪頸等做法以及後續處理，都唔啱。


喺20世紀30年代，學校就攞咗廣東省教育廳頒發出嚟嘅獎，甚至喺鄉下開過鄉村師範學校。但係抗日戰爭嗰陣唔好彩，南海中學啲學校是先後去咗佛山南海泌沖、麻奢、北村、中山前山、澳門呢啲地方避難。 喺1937年，嗰時南海中學變成民國最巴之閉嘅9間中學入面其一中學。


由於南海中學知萬善中學喺廣州入面搞，結果佢喺1953年同萬善中學合併咗，重改咗名嗌「廣州市第十一中學」。喺1962年，由於有好多海外華僑同港澳賢達都撐同埋幫手，就喺南海區西樵山鳳地搞咗間南海華僑中學出嚟。


喺1968年，雖然受到破四舊嘅思想影響，但係「廣州市第十一中學」個名就一直都冇變過。而十一中校區同南海中學甚至喺1969年10月到咗鐘落潭茅崗白土村搞咗間學農分校，後嚟嗰間學農分校喺1977年停辦。而十一中校區嘅喺1975年畀咗荔灣區教育局去睺實。


雖然話嗰時辦學條件好簡陋，但係冚唪唥啲學生仔都好搏吓，就喺1978年7月嘅第一年高考入面攞咗荔灣區最好嘅中學成績。雖然話學校甚至喺1980年9月畀返廣州市教育局嚟睺實，但係到咗2000年8月先至又畀返荔灣區教育局去睺實。


喺2000年11月就升級成廣州市一級學校，到咗2005年7月又變成廣東省一級學校，而高中部喺2006年9月先至搞好。喺2006年9月，學校將之前用咗53年嘅「廣州市第十一中學」嘅名改返之前嗌「廣州市南海中學」嘅名。


另外，喺元朗站襲擊事件，大量反送中示威者被黑衣人襲擊，元朗區議會之後召開大會討論事件，會議開始前，旁聽席早已滿座，場外有多名市民喺度輪候。不過文美桂就偷偷放行三名男士進入會議室，被揭發後甚至喝斥記者。


佢比較出名演出係喺處境劇《愛·回家之八時入席》同埋《愛·回家之開心速遞》飾演「鐵面陳」一角。《開心速遞》裡面「鐵面陳」係接龍集團嘅保安主管，為人正義，守規矩同鐵面無私，所以有咁嘅花名，佢同Rebeeca有過感情線。


旺角再遊行，係2019年8月3號由香港民間人士發起嘅一次反逃犯條例修訂公眾遊行，警方批准嘅遊行路線由大角咀晏架街遊樂場行去櫻桃街公園。呢次遊行主辦單位宣稱有12萬人參加，警方就話原訂路線高峰期有4,200人。


個名「旺角再遊行」，係呼應對上一次喺七七九龍區大遊行嘅部份遊行人士自發行去旺角嘅遊行。呢次遊行路線原本係由晏架街遊樂場行去旺角麥花臣遊樂場，但初頭警方反對遊行，只批准起點搞集會，經上訴後先至改做按修訂路線遊行，但完全唔經旺角。


鄺潔楹香港出世，佢阿爸阿媽都搞傢俬生意，仲有個阿哥做金融，家境比較富裕，成家住大埔淺月灣入面面積超過二千呎嘅獨立洋房。佢小學就讀胡素貞博士紀念學校，中學讀聖公會林裘謀中學，再到美國完成高中，之後讀西雅圖大學商業經濟學學士。


2014年大學畢業後，鄺潔楹返香港做文職，亦開始喺JamCast兼職模特兒拍廣告。2016年佢加入咗無綫電視，主要做TVB娛樂新聞台主播。2017年佢主持J2台旅遊節目《3日2夜》入面展示豐滿身材而開始多人留意。


鄺潔楹亦有演出劇集，比較出名嘅角色係2017年開始播嘅《愛·回家之開心速遞》嘅江百慧，2018年11月一度離開劇組，到2019年8月獲安排回歸。2020年3月，鄺潔楹喺《開心速遞》入面正式被安排做梁茵細妹，呼應返劇集早期埋落嘅伏線，為觀眾帶嚟驚喜。


據漢籍《列仙傳》，就話戰國時期有個人精通音律，善於撫琴，世人唔記得佢嘅本名，祇嗌佢做「琴高」。話琴高係修道之人，身懷長生不老之術，喺冀州、涿郡一帶遊歷兩百幾年。有朝一日佢心血來潮，想潛落涿江捉龍子，臨行前同弟子約咗相見日子時辰，要喺水邊裝香等佢。


後來晏幾道將呢隻詞牌搦去寫美人，將心思嘅歌女小蘋比作仙女，抒發自己嘅記掛，自此從北宋到南宋，「臨江仙」嘅作品唔再得修仙、靚女呢啲題材開始有抒發心緒、緬懷過去嘅作品。而家「臨江仙」詞作中最廣爲流傳嘅係明代文人楊慎嘅懷古之作，因為呢首詞氣象雄渾，重有一種對歷史興衰嘅超然，畀羅貫中揀做《三國演義》開場白，自此流傳出去。


廣州地鐵9號綫係花都區內嘅一條區域綫路，大致係東西走向。綫路西面由飛鵝嶺出發，沿風神大道、農新路、秀全西路、秀全大道、公益路同迎賓大道敷設，經過廣州北站、花都廣場同空港經濟區，東到白雲區高增。綫路全長20.


，山東沂南人，1973年6月入中國共產黨。長沙鐵道兵學院政治系畢業，西南財經大學經濟系研究生研究生學歷。做過中共四川省委組織部主任幹事、副處長、副秘書長、秘書長、副部長，雅安地委書記、市委書記，省委組織部副部長、部長等職。


擴散型思考係諗嘢方式嘅一種，指個人諗嘢嗰陣唔係集中於要「搵一個正確嘅答案」，而係會嘗試探索好多唔同嘅可能答案，可能當中某啲答案會比較能夠有效噉解答條問題，但唔會話得一個係明顯正確答案。如果畫做圖嘅話，就會好似附圖噉，一吓刺激引致好多個唔同嘅可能答案。


2021年8月31號，佢因為非法集結罪名成立，被判坐花廳3個月，因為第三場2021年香港區議員宣誓嗰日重坐緊花廳，而佢出冊後，去到2022年6月1號先至被安排宣誓，同年6月6號，被港府裁定宣誓無效，即時冇咗區議員席位。


愉田苑係香港嘅一個居者有其屋屋苑，喺新界沙田圓洲角銀城街11－23號，一共有7座樓，1982年、1983年入伙。呢個屋苑喺居者有其屋第四期甲開賣，嗰時嘅開賣價介乎港幣$143,100 － $229,100。


成套平台將所有內容視為一個「節點」，背後由大量嘅「組件」控制佢嘅顯示、修改、排列、分類等方式。呢種設計令 Drupal 唔單只可以建立普通嘅網誌，只要配合適當嘅組件，控制內容顯示同埋處理權限嘅方式，就即刻變成論壇、Wiki、社區網絡。


Drupal 雖然配有強大功能，但係唔少用戶批評渠嘅使用介面複雜、違反直覺、設定分布容易惹人混亂。2010年 Drupal 7 的測試版推出，介面引入 WordPress 嘅儀表板元素，集中改善系統介面，但係唔少模板同埋組件仍未推出 7.


然而，Drupal 嘅功能由於極具彈性，而且佢嘅運作環境方便編程人員作大幅改動，建立出大量嶄新功能，所以佢依然好受歡迎。截至2012年9月，全球大約有 2.2% 嘅網站都係用 Drupal 製作，係使用內容管理系統中嘅 7%。


Drupal 源自由 Dries Buytaert 所開發嘅一套社群討論軟件。今時今日，佢已經成為好多網絡流量好高嘅網頁嘅幕後功臣，包括美國白宮、The Onion、Ain't It Cool News、Spread Firefox、Ourmedia、KernelTrap、NewsBusters 等等。


漫畫同動畫以「Duel Monsters」為主線嘅故事後，即無印之後初代遊戲王開始，遊戲愈黎愈受人關注，Konami見財路所以決定向細路賣「Duel Monsters」嘅卡，亞洲地區以「Official Card Game」命名，並制定玩法。


OCG同其他漫畫嘅卡片遊戲比，風格模仿萬智牌同埋MOZ 召喚王。有所謂嚴格嘅規矩，易上手嘅特點。當實卡推出後，製片為減低製作成本，相關嘅動畫卡片都統一用OCG嘅圖片。漫畫原有嘅部分卡片嘅效果經社方修訂後先會轉移到實卡遊戲，以保證現實中複雜嘅遊戲流程同遊戲性。


但由於Konami並唔係咁嚴謹重視卡片力量嘅平衡，最終令實體遊戲嚴重缺陷，社方十多年唯一做法係先賣清光新卡，然後再將卡片「改效果」，或者打入「禁卡表」。另一個TCG規則係自遊戲王動畫、漫畫引入北美後出現。


由1999年開始發售嘅遊戲王集換紙牌遊戲「Official Card Game」，喺2009年4月銷售總張數突破225億8770萬張，成為當時集換式卡片遊戲冠軍，呢個紀錄喺7月被健力氏世界紀錄所認可。


第三期以後嘅卡片僅有效果解說欄、攻擊力守備力則以「ATK/? DEF/?」嘅型式寫喺效果解說欄右下角。怪獸卡嘅左上角係怪獸嘅名，右上角係怪物嘅屬性，卡名同卡圖中間標示怪物嘅等級或階級。卡片中間係怪獸嘅圖案，卡片下欄嘅標題係怪物種族。


魔法卡係統一綠色底色嘅卡片，藉由直接放置到魔法、陷阱卡區發動。部份有要求會留置場上嘅裝備魔法、永續魔法、場地魔法外，喺無效果要求下，用後要直接送往墓地。魔法卡可以覆蓋喺場上，通常覆蓋喺場上嘅魔法卡只要自己回合嘅主要階段就可發動。


遊戲王牌組以40到60張具有遊戲王公式使用認可嘅卡片所組成，為進行遊戲王最不可或缺嘅重點。牌組基本上對於同樣名稱卡片嘅張數設有限制。依不同嘅情況而定，大多數嘅同名卡都係規則基本嘅3張為上限，這個上限必須連同備牌嘅卡片也一起合計。


但係系公式大賽上另外設有禁止、限制卡表，分別有禁卡、限制卡和準限制卡嘅限制。此外，由於遊戲王公式認可嘅卡片有不同嘅語系版本，系使用不同嘅語系版本時除了譯名對照後仍要符合制限卡表外，還要注意不同嘅語系版本，卡片嘅背面係不同嘅。


遊戲王嘅遊戲場地由28個格子購成7×4嘅方陣，兩方玩家  面對面坐系場地嘅前、後側，其中前、後7×2方陣分屬兩方玩家其中一方。各玩家7×2方陣嘅右下角係放置牌組嘅地方，左下角係放置融合牌組嘅地方。牌組前面係 墓地，融合牌組前面則係放置場地魔法卡專用嘅場地魔法卡區。


中間5×2方陣嘅前面5格係怪獸卡所使用嘅 怪獸卡區，後面5格係魔法卡或陷阱卡所使用嘅 魔法、陷阱卡區。備牌、手牌與被移除嘅卡不放置系場地中。一般說來，備牌與被移除嘅卡分別置於場地外牌組與墓地嘅右邊。而遊戲進行中所指嘅場地其實只含怪獸卡區、魔法、陷阱卡區與場地魔法卡區這三個地方。


備牌，顧名思義，就係備用嘅牌。與牌組不同，備牌係15張以下具有遊戲王公式使用認可嘅卡片所組成，可以沒有備牌。另外，同名卡嘅卡片張數限制係附屬系牌組嘅同名卡卡片張數限制中。同樣嘅，備牌也必須遵守禁止、限制卡表嘅限制。


備牌嘅使用係於三戰兩勝或其他類似嘅多場次式晉級戰嘅場次之間交換用嘅。也就係說，第一場不可使用備牌。當場次之間將備牌中嘅卡片與牌組交換時，從備牌放入牌組多少張卡，就必須從牌組取出同樣張數嘅卡放入備牌。備牌係屬於正式比賽用，一般遊玩性質嘅情況下幾乎不會使用到。


額外牌組，舊稱為融合牌組，由融合怪獸、同步怪獸和超量怪獸所構成，若係沒有融合怪獸、同步怪獸和超量怪獸嘅話這個地方可以淨空。額外牌組限定總張數為15張以下，仍必須遵守同名卡嘅卡片張數限制及制限卡表嘅限制。


衍生生物係一種象徵性放置嘅擬怪獸，僅能用卡片嘅效果進行特殊召喚。代幣系場上時視為通常怪獸，不過表示形式只有表側攻擊表示與表側守備表示兩種。只要衍生生物一離場就與遊戲脫離關係。KONAMI也有發行專用嘅Token，不過並非強制使用。


計數物僅能因卡片嘅效果放置系相對應嘅卡片上使用，依卡片效果不同有不同嘅使用方式。另外不同嘅卡片所使用嘅Counter也不一定相同。使用方式與放置原因完全由卡片嘅效果決定。而且，雖然同一種Counter嘅取得與使用方式大致相同，但係不能因此就斷定所有嘅Counter取得方式係一樣嘅。


通常召喚嘅方式，係從手牌將想要通常召喚嘅怪獸，以“表側攻擊表示”或“裏側守備表示”兩種表示型式其中一種放置到場上。以表側攻擊表示放置到場上稱為召喚，裏側守備表示放置到場上稱為覆蓋。但係依照等級嘅不同與卡片效果嘅要求，有時也要進行升級召喚 ，就係將自己場上嘅怪獸送往墓地。


規則特召係系自己嘅主要階段支付手牌中手牌想要特殊召喚嘅怪獸其怪獸效果嘅代價、或係滿足手牌想要特殊召喚嘅怪獸其怪獸效果嘅特殊召喚條件，以進行特殊召喚。規則特召只有表側攻擊表示與表側守備表示兩種表示型式。


另外規則上嘅特殊召喚不視為卡片效果嘅發動。但係可以對此類特殊召喚進行無效特殊召喚嘅行為。而效果特召則係運用各類卡片嘅效果進行特殊召喚。此類特殊召喚需要發動卡片，另外進行此類特殊召喚時由於系卡片效果處理中，因此不能單純對此類特殊召喚進行無效特殊召喚嘅行為，而只能無效該卡片嘅發動。


攻擊與戰鬥係系遊戲中嘅戰鬥階段才有嘅行為。只有系玩家回合嘅戰鬥階段中，玩家嘅怪獸才能夠發動攻擊，並且一隻怪獸只能發動一次攻擊。發動攻擊嘅方式係由想發動攻擊嘅玩家選擇該玩家自己場上一隻表側攻擊表示嘅怪獸，並選擇對手玩家場上一隻怪獸為攻擊對象發出攻擊宣言。


系攻擊宣言後到傷害步驟間有一段時間可以發動卡片，系這段時間若係發生攻擊對象消失或係對手玩家多出新嘅怪獸，想發動攻擊嘅玩家可以重新選擇攻擊對象或係取消攻擊。但係，取消攻擊嘅怪獸仍然視為已攻擊過嘅怪獸。若係沒有卡片發動，那就算攻擊成立，並進入傷害步驟。


比較特殊嘅係攻擊裏側守備表示嘅怪獸時，系進入傷害步驟後裏側守備表示嘅怪獸會系傷害判定前翻開成表側守備表示嘅怪獸。若係反轉效果怪獸則系此時發動效果，只係反轉效果怪獸嘅效果處理並不係系此時處理嘅，而係延到戰鬥結束後處理。


傷害步驟分三個動作進行。第一個動作係傷害步驟開始，系這個時候就有了傷害步驟卡片發動限制嘅存系了。基本上來說除了增減攻守值嘅卡跟反制陷阱外，只有發動條件上明確准許系此時發動嘅卡片或官方問答中提及准許系此時發動嘅卡片才可以發動。


卡片嘅發動依不同嘅卡片而有不同嘅模式。基本上怪獸卡係以宣言嘅模式發動效果，魔法、陷阱卡則係以表側表示放置系場上嘅瞬間為卡片嘅發動。除此之外，也有滿足條件就會自動發動嘅卡片。有些永續魔法或永續陷阱嘅效果雖然會置入連鎖中，但係這些魔法、陷阱卡仍然係以表側表示放置系場上嘅瞬間為這些魔法、陷阱卡嘅發動時間點。


發動怪獸卡效果需要符合卡片效果所要求嘅發動條件才可發動卡片效果。同時，一些卡片發動效果時需要支付代價，代價通常寫系卡片效果最前面。發動卡片時一律係支付代價後卡片才發動，所以就算發動無效代價也不能回收。


卡片發動成功後，有些卡片會禁止玩家使用某些卡片或限制某些卡片嘅動作，這就係誓約效果，基本上誓約效果係介於效果跟發動條件之間嘅東西。發動成功後不管效果係否被無效都要遵守誓約、但係發動無效嘅話可以不用遵守誓約。


喺同一時間點處理複數卡片嘅時候，會以連鎖嘅方式來解決。不過連鎖並不係毫無限制嘅系同一時間點發動複數卡片。連鎖必須遵守優先權與咒文速度嘅限制，而且連鎖嘅方式係當一張卡片發動後，優先權轉移到對方，對方可立即再發動一張卡片，或係有優先權嘅一方放棄連鎖。


此後優先權會轉移回到一開始發動卡片嘅人，並可由一開始發動卡片嘅人連鎖發動一張卡片。依此原則可不斷連鎖直到雙方都不再連鎖為止。最先發動嘅卡稱連鎖1，之後依序以連鎖2、連鎖3……稱呼。另外，連鎖嘅效果處理係由最後發動嘅卡片最先處理效果，再來係由倒數第二發動嘅卡片處理效果……如此這般直到最後處理效果嘅卡、也就係最先發動嘅卡處理效果。


連鎖線嘅設定係由優先權所控制，這係最優先發動卡片嘅權利。系回合或係階段一開始時，優先權係屬於回合玩家嘅，當回合玩家發動卡片時，會轉移至對手玩家。也就係說，回合玩家發動卡片時，由於優先權轉移，擁有對應回合玩家卡片嘅發動進行連鎖嘅會係對手玩家。


另外，當回合玩家結束回合或階段嘅時候，優先權會轉移至對手玩家。也就係對手玩家可以要求系回合玩家嘅回合或階段結束前發動卡片。這時要係對手玩家使用優先權發動卡片嘅話，基於優先權轉移，回合玩家係可以使用連鎖嘅優先權進行連鎖嘅。


由雙方玩家握手以示禮貌後，猜拳決定先後。決定先後手再從牌組抽出5張卡做為遊戲)開始時嘅手牌。系三戰兩勝或其他類似嘅多場次式晉級戰嘅第二場次以後則由前一場嘅輸嘅人決定先後。若係前一場平手則再猜拳決定先後。


主要階段後係戰鬥階段，但這並非強制性進入嘅階段，甚至，遊戲開始後第一回合嘅先攻者還禁止系第一回合進入戰鬥階段。戰鬥階段係唯一以步驟來分嘅階段。雙方玩家可系此階段進行咒文速度2以上卡片與效果嘅發動。但係系其中嘅傷害步驟除了限制系咒文速度2以上卡片才可發動外還另外設限。


遊戲王卡市場發展至今十多年，由當初嘅亞洲市場伸展至歐美。亞洲地區為「OFFICIAL CARD GAME」嘅市場，「OCG」現時有日文版，亞洲英文版同繁體中文版三種版本。為迎合白人社會，獨立嘅生產線則為「TRADING CARD GAME」。


「TCG」當中有英文、法文、義大利文、西班牙文、葡萄牙文同德文嘅版本。新種卡一般先系OCG市場出現，OCG嘅「EXTRA PACK」會收錄由TCG先發行嘅卡。OCG同TCG規則唔同，兩者多為唔可通用於對方嘅公認比賽中。


雖然OCG同TCG同屬一間公司嘅同類商品，但係市場政策令當中嘅比賽同限制造成分離。東西文化異議，宗教同價值觀唔同下，TCG卡嘅圖片同用字有部份唔同於OCG卡。宗教上，十字架、天使、惡魔、山羊角、五芒星、六芒星，「死」字禁忌等等。


遊戲王卡對戰疑抄襲萬智牌。二者性質相似，玩法同規則雷同，後來更模仿萬智卡為遊戲王卡設禁卡表，令抄襲感愈來愈明顯，疑為魔法風雲會嘅「二次創作」。唔論系套牌數量限制上、後備套牌上限、同款卡使用上限、遊戲步驟嘅大同少異、同樣以耗盡生命點數或牌組嘅勝負法則等等都係相似。


遊戲王卡質素爭議大，商業味濃，被戲稱「遊戲王軍用手票」。有主題、系列後嘅遊戲王卡變得季節性，系列嘅生命週期變短。另外，通過禁卡表打壓同限制以前嘅組合，近期嘅卡唔多限，造成要換新卡比賽嘅衰風氣。從而令人麻木追上「時尚潮流」。


此比賽風下，過往千計嘅卡片變廢紙，令大賽被新組合造成壟斷單調。收藏家指出，時下同款罕有卡被大量印製、重製復刻唔停，收藏價值低，相比初代舊版，之後都低賤。被人戲稱遊戲卡係「軍票」，佢同真實嘅日本軍用手票唔同只係佢合乎商業法，榨取購買者嘅盈餘。


後來，高湛嘅親戚高澄廢黜東魏政權，之後建立新國家北齊取而代之，高家因而做咗皇族。響元象年間，文宣皇帝高洋封高湛做長廣郡王，與此同時，高湛重兼任尚書令、司徒同太尉。高洋死咗之後，佢個仔高殷繼承皇位。乾明年間，高湛撈到個大司馬同幷州刺史來做。


高湛昏庸無能，荒淫無度，搞到北齊國勢危如累卵。高湛繼位之後，逼前朝太后李祖娥同佢通姦，之後重生咗個女李祖娥個仔高紹德發現咗，重鬧咗李祖娥一獲。李祖娥無地自容，所以殺死個蘇蝦。高湛怒髮衝冠，所以殺死咗高紹德，重剝李祖娥光豬，之後毒打一輪，最後將佢拋落海。


黑心嘢食，涉及食品污染、微生物學或者係者係犯法用咗食品添加物事件時有發生，如因收穫唔好或者係貯存嘅糧食衍生黴菌毒素，用咗違禁獸藥產品，工業污染排放農魚林生態，人為錯誤同蓄意嘅摻假同欺詐等種種行為，都屬叱一類。


初期造成9個國家至少1500人患病，其中470人出現腎衰竭症狀，至少18人死亡。歐洲疾病預防同控制中心話，呢次疫情係全球最大規模嘅「溶血性尿毒症候群」疫情之一。世界衛生組織話呢次疫情「非常巨大、非常嚴重」。


呢個比喻係以葡萄園嘅工作嚟講明人與天國嘅關係，中心要旨唔係「平等待遇」或「同等價值」，而係強調上帝完全嘅恩典。上帝係最仁慈、慷慨嘅老闆，唔在乎人係咪值得，呢一切都係出於上帝嘅愛，呢啲就係恩典。無論乜嘢時候入到葡萄園，工資一樣表明服事主所得嘅恩典都係一樣。


天國事奉原則並唔係信主愈耐，事奉愈耐，得到嘅就愈多。無論係第一批嘅門徒，定係今日嘅信徒，我哋能夠進入上帝的國，唔係我哋配唔配，而係上帝嘅恩典。上帝樂意拯救嗰啲喺最後一刻先至悔改歸向佢嘅罪人，令到後嚟嘅都可以進入天國。


杜魯多在職期間，平定咗魁北克嘅十月危機，確立咗聯邦雙文制度，又修訂憲制文件，將《英屬北美法案》、《加拿大自由與權利憲章》等憲制文件合併成《1982年憲法法案》，並且最終迫使英國議會畀加拿大議會從此以後獨立修憲。


東山口站係廣州地鐵1號綫同6號綫嘅轉車車站，位置喺越秀區中山二路、中山一路、農林下路、署前路、東華北路嘅交界地底。不過兩個月台開放嘅時間都唔同，其中1號綫區域喺1999年6月28號開放，6號綫區域喺2013年12月28號開放。


呢個站最早喺1988年嘅地鐵路網規劃嘅初步方案入面話咗係1號綫嘅中途站，嗰時同而家嘅位差唔多。喺1997年嘅《廣州市城市快速軌道交通線網規劃研究》入面話咗，嗰時嘅東山口站係1號綫同3號綫嘅轉車車站。但由於嗰時車站都差唔多起好嗮，冇留低到任何轉車條件。


喺2013年12月28號之後，由於東山口站嘅A出入口通道變咗係轉車通道，重加入埋車站嘅收費區，所以佢哋喺轉車通道嘅西邊起咗棟閘門，平時係唔開畀人隨便入去嘅，而呢棟嘢喺緊急疏散嗰陣先至開畀人用。而家連去A出入口嗰段人行隧道都變咗掘頭路。


東山口站嘅1號綫同6號綫呢兩條地鐵嘅轉車方面，由於1993年嗰陣起嘅1號線冇事先留低轉車條件，所以要喺站廳嘅轉車通道入面嚟搞轉地鐵先至得。而呢個站係6號線同埋其它線路之間嘅轉車入面，轉車速度係排倒數第二。


The Amazing Race深圳衛視版係深圳衛視喺佢當地嘅The Amazing Race版節目嘅第四季比賽，有8個唔同關係嘅雙人隊比賽。2017年5月31號到2017年8月21號拍，真正播出時間係2017年8月4號到2017年10月6號。


呢站嘅比賽係總共要收集四隻天星小輪模型，跟住做完分岔路任務之後睇線索。最後喺嗰啲模型搵到兼寫住「九」、「龍」、「鐵路」、「鐘樓」呢啲字樣，串埋就係「九龍鐵路鐘樓」呢六個字，得出嘅線索地方係尖沙嘴鐘樓。


2015年12月，容海恩創辦香港青年專業網絡，並成為青專網創會主席。2016年初，容海恩喺新民黨主席葉劉淑儀邀請下正式入黨，正式代表新民黨、公民力量，並夥拍譚領律等其餘六人喺同年第6屆香港立法會選舉出戰新界東選區地區直選，雖然佢喺新界東選舉論壇期間嘅表現令人失望，令到親泛民嘅媒體恥笑佢係「西環契女」、「契妹恩」，不過，佢喺葉劉淑儀嘅大力支持下，結果排名單頭位嘅佢，以36,183票順利當選。


Jackie係香港最出名嘅男妓同埋妓院嘅負責人。掃黃組林Sir試過無數次特激搜查Jackie嘅男妓院，但係次次都失敗。新調嚟嘅兩位女警員，桂花蚌同Tammy，趁Jackie離開旅行時成功打擊妓院。之後Jackie為咗向Tammy報仇，扮係一個患咗絕症嘅藝術家嚟戲弄Tammy嘅感情。


但係Jackie之後愛上咗Tammy，所以決定喺Tammy嘅生日向佢表白佢其實係一個男妓，Tammy唔能夠接受佢嘅欺騙，所以拒絕咗Jackie。林Sir喺呢個時候向Tammy表白佢嘅愛，但係都俾Tammy拒絕咗。


靖康之亂，金兵打贏咗宋軍，有14000人俾金兵俘虜咗，包括宋微宗同埋佢個仔宋欽宗都俾金兵俘虜咗。佢哋俾金兵分成七批，押去北方燕山。第一批係宗朝皇室同埋佢哋既親戚、男丁、女眷總共大約6000人。而呢批俾金兵押去燕山人，途中死咗一大半。


新運路係香港一路，喺新界上水同粉嶺，為粉嶺上水新市鎮一條大路，行政上歸北區。新運路都算長，有三公里三。南起粉嶺，上承樂業道，業和街交界，北至上水石湖墟污水處理廠，新寶街交界。 除咗開頭一小段向西南，大部份都向西北走。


係南韓足協屬下嘅一間足球會，喺1973年成立，位置喺南韓慶尚北道浦項，主場係浦項鋼園球場。佢重係經典K聯賽入面最成功嘅隊，曾經攞過7次K聯賽冠軍，重喺1996～1997賽季、1997～1998賽季同2009賽季做過亞洲冠軍。


1984年南韓足球職業化後，球會正式轉為全職，並改名做「POSCO海豚」，第二年又改名做「POSCO原子」。南韓足球職業化後第三年，球會攞咗史上第一個聯賽冠軍同足協冠軍，之後喺1988同1992賽季都攞過冠軍。


1990年終於有佢嘅新主場，1995年，球會改名做浦項原子嚟加強同地方嘅關係，但球會爭標一直未有起色，直到1997年改名做浦項制鐵之後，開始橫掃亞洲足壇。先喺1997、1998年連續2年攞咗亞洲球會錦標，成為亞洲比較出名嘅最佳球會。


美國為咗吞咗夏威夷，喺1893年發動政變，逼Victoria Kaʻiulani Kalaninuiahilapalapa Kawēkiu i Lunalilo Cleghorn女王讓位，推翻咗夏威夷王國，然後成立咗呢一個過渡政權。


喺 1830 年之後，芭蕾舞喺法國嘅人氣開始衰落，但就喺意大利、丹麥同俄羅斯等地有繼續發展。俄羅斯嘅藝術家創作出《天鵝湖》同《合桃鉗》等多齣經典芭蕾舞劇。後嚟由沙基·迪雅加儠領導嘅俄羅斯芭蕾舞團 Ballets Russes 喺一戰冇幾耐之前喺歐洲巡迴表演，令到廿世紀嘅世人開始重新對芭蕾舞產生興趣，又引致芭蕾舞喺廿世紀開始有重新發展。


因為呢啲緣故，就算唔係主攻跳芭蕾舞嘅舞蹈員好多時都會或多或少噉學啲芭蕾舞技巧。另一方面，芭蕾舞經已成為咗一種國際性嘅演藝，世界各個國家同地區都有組芭蕾舞團表演同教授呢一種藝術，並且將佢哋各自嘅本土文化融入去佢哋嘅芭蕾舞入面，而粵港澳地區嘅香港芭蕾舞團同廣州芭蕾舞團都係遠東地區當中享負盛名嘅芭蕾舞團。


德國喺2020年1月27號出現第一單武漢肺炎個案，嗰時有位33歲嘅大學生喺中國湖北武漢讀完大學上學期返德國巴伐利亞州斯坦堡時被確診。期間曾經接觸過住過喺上海，祖籍湖北武漢當地啲學生。佢既係第一位發現曾經喺中國大陸嘅非活躍地區接觸而感染武漢肺炎嘅個案，又係中國大陸以外第一例境輸入歐洲感染武漢肺炎個案。


踏入2月初，喺1、2、7號三日，喺巴伐利亞州又再確診三單感染武漢肺炎個案，總個案數達到9單。到同月11號又再確診一單，令武漢肺炎總感染個案總數達到兩位數。尤其2月1號，有大概90位喺中國湖北武漢返嚟嘅德國法蘭克福嘅遊客都要到法蘭克福大學醫院隔離14日做健康檢查。


其後一直都冇新確診個案，直到2020年2月24號，有位25歲嘅僆仔喺意大利倫巴第大區米蘭玩完返嚟巴登－烏騰堡格平根時被確診成為第一單武漢肺炎個案後，疫情先至開始爆發。嗰時，不過全國總確診個案數達到16單。


直到同年3月21號深夜，由於確診個案已經達到16662單，死亡個案亦好快升到47單。總理默克爾將同各州長決定係唔係限制民眾出行同採取宵禁措施，不過最後冇實施到，反而唔畀除住埋一齊嘅家庭之外嘅至少三人嘅聚集活動。


第二日，感染武漢肺炎確診個案去到18610單，死亡個案破咗五十大關。不過總理默克爾唔好彩，都成為武漢肺炎患者一員，但23號當日證實係虛驚一場。一日過後，感染個案打破二萬大關，死亡個案亦直線上升到86單。


2020年3月24號，感染武漢肺炎確診個案去到27436單，死亡個案破咗一百大關，去到114單。德國奧委會向國際奧委會呼籲要將原定喺日本東京舉辦嘅奧運會推遲舉辦。連下薩克遜漢諾威市長奧奈都唔例外。由於疫情爆發，好多國內汽車業因停產而出現好大程度嘅資金損失。


六日後，由於疫情感染個案接二連三打破三萬、四萬同五萬大關，死亡個案亦接二連三打破二百、三百同四百大關。喺希燊，財政部長湯馬仕·舍費爾因為擔心疫情嘅問題，喺巴登－烏騰堡賀芬咸自殺死咗。嚟到月底最後一日，感染案例又突破咗六萬大關，去到61913單。


死亡個案打破咗五百大關，去到583單。由於疫情喺德國入咗新嘅傳播階段，導致疫情開始擴散。喺脫靈根耶拿，當日正式用一個禮拜嘅緩衝期，嚟喺超市同公共交通工具等人員流動密集場所入面實施「戴口罩」義務，嚟改變德國當地民眾對口罩嘅反感意識態度。


踏入4月1號，感染案例去到67366單，死亡個案極速增加到732單。喺英國嘅《自然》雜誌提到德國啲武漢肺炎患者喺感染初期，上呼吸道會有大量複製病毒同甩落兼有傳染性。總理默克爾重呼籲民眾雖然跟住落嚟係復活節假期，但因喺疫情期間千祈冇出街。


德國聯邦政府估計，疫情期間將有約215萬人，進入短時工作嘅狀態。德國聯邦勞動部長海爾Hubertus Heil話，爲儘可能幫助企業保住僱員嘅工作崗位，政府會投入大筆錢同啲僱員提供短時工補貼，以縮短僱員工作時間嘅方式，儘量減少僱員嘅流失。


到4月頭德國已有將近50萬間公司，需要同僱員減少工時，而德國勞動局就向聯邦勞動部遞交咗第一期嘅100億歐元申請。勞動局預計喺2020年，會有大概200萬人需要攞短時工補貼。勞工局局長施樂話，即便政策層為呢輪短時工作需求，而準備嘅2.


德國聯邦財政部仲推出咗500億歐元嘅「新冠防護甲」「大禮包」，支援對象包括咗大中小型企業、個體戶同初創型企業。其中疫情尤為嚴重嘅北威州政府，同啲雇員5人以下嘅公司仔，準備咗9000歐元嘅緊急補助金。雇員10人同50人以下嘅企業，就分別可以攞補助金15,000同25,000歐元。


此外，德國政府仲拎出30億歐元，支援個體勞動者嘅基本生存需求，保證佢哋喺疫情期間仲出到房租錢，仲有更易申請到社會福利保障。而針對中型同大型公司，政府則推出一系列保障資金運轉嘅舉措，包括咗提供總值係4000億歐元嘅政府貸款擔保。


德國嘅聯邦政府，仲有16個州政府，都話咗會派埋銀紙，援助啲受疫情影響嘅人士。其中柏林州喺3月19號承諾，會好快派錢畀無法負擔基本支出嘅自僱人士同細企業東主。柏林政府對此推出咗計劃，頭5日就派出超過14億美元，惠及超過15萬嘅自僱人士或僱員低過5人嘅細企業。


學車即係跟教車師傅或者自己學車，而成功考試合格，取得車牌嘅過程，成為新牌仔，要成功考車牌，一般需要符合法律最低年齡要求。有啲地方例如香港，學車之前要筆試成功先，先拎到學牌去學車，運輸署對新牌仔發出嘅一種特殊車牌，考完牌頭12個月攞住P牌先可以有正式車牌。


《聖艾粒忌廉夜校》係香港商業電台叱咤903嘅電台節目，依家由占、Donald、Jacky、豪子主持，2016年8月15號正式首播，播到去2021年9月17號，播出時間係逢禮拜一到五晚上11點到深夜1點。


明園西街嘅歷史可以追溯到20世紀。佢以前同錦屏街組成一個叫「名園」嘅地方，原先係墳場，之後又被改建做遊樂場，面積大約喺 1.9 公頃。喺1918年6月17號星期一，名園就正式開業。1928年1月13號星期五，由陳倫用超過十一萬港幣投得易主，但做咗先半年，7月15號就宣佈收檔。


一年之後嘅4月25號星期四至重新開返，場地同活動有︰滾軸溜冰場、跳舞場、單車場、粵劇場、兒童運動場、百鳥巢、唱書臺、九曲橋、韆鞦、旋轉木馬、無線電播音臺、燈謎、乒乓球、足球、排球、羽毛球等等，入場費就照舊兩毫。


當純正或合金狀態嘅銅被腐蝕，銅綠係會出現嘅幾種淺綠色化合物之統稱。呢啲化合物可以做顏料，叫做青銅色或銅綠色。銅綠好多時都係碳酸銅，如果近海，就可能係氯化銅 。如果風化過程中間，有醋酸響處嘅話，就變成醋酸銅。


2014年10月，馬來西亞羽毛球一哥李宗偉發生興奮劑風波，之後李宗偉出席喺荷蘭阿姆斯特丹嘅聽證會，向世界羽聯3人獨立小組進行辯護。根據委員會嘅報告，李宗偉供證自2007至2008年起，每早服用兩顆由「老公係馬來西亞極有權勢名人」嘅女性朋友供應嘅冬蟲草粉膠囊。


扁剌線標誌住第二次日耳曼語輔音推移嘅北部區域並戥唔送氣音推移k → ch 有拏褦。 條同言線描述到北方動詞maken 戥南方動詞 machen 嘅走向。扁剌線係喺 1877 年由語言學家Georg Wenker以扁剌嘅名字命名，喺扁剌附近條線穿過萊茵河。


扁剌線開始於比利時城市Eupen東南部，然之後向荷蘭邊境延伸半弧線並喺Broekhuizen 穿過邊境。 條同言線往北行到德國邊境嘅Kerkrade，座城市喺線南便，所以喺所謂嘅「machen」區裏頭。


直到 1945 年或者當地講德語嘅人口捱驅逐之前，扁剌線一直延伸到奧得河以東，喺今日嘅波蘭地區，途經厥士特連，到附近嘅華律他。喺蘭茲壁同上薛茲鈳以南嘅方向，條同言線一路向南。扁剌線喺波茲南市東便過去結束。


喺東普魯士，扁剌線嘅延長線代表低普魯士話戥高普魯士話之間嘅方言邊界。 扁剌線再次從埃勞以南開始，向西北行，直到瑪麗恩維德前短短位置，再轉向東北，經基督堡到壹冰，然之後向東經過玫律考遜到美律梀。嗰度開始，條同言線大致沿住埃暗蘭公國歷史悠久嘅北部邊界延伸到雷剎東南。


中華電力以前喺香港聯合交易所上市，係1960年代創立恒生指數之後第一批成份股之一。1998年1月，為咗反映越嚟越多元化嘅業務，中電成個集團重組過，成立咗中電控股有限公司。由嗰陣時起，中華電力嘅上市地位同埋恆生指數成份股地位畀中電控股有限公司取代咗，而中華電力都做咗中電控股有限公司嘅全資子公司。


土改，全稱係土地改革運動，係中共1950年代喺中國大陸搞嘅一次土地改革。 呢場運動係中共繼第二次國共內戰對中共控制區入邊土地改革後嘅第二輪，從而基本整勻中國大陸嘅全範圍。去到1953年，除咗新疆、西藏、青海、川邊等外圍地帶，中國大陸大部分地區都畀搞咗一鋪。


韓戰喺1950年6月爆發，尤其係10月間中共派部隊加入咗半島戰事，對內政係產生咗巨大沖擊，學話頭係俾咗當局有機會著手加辣埋內部嘅鎮反同土改等運動。跟著嘅11月，毛澤東就開始全力督促廣東、廣西、福建等省立即開展全面嘅土改鬥爭，令到咗南部嘅地方土改烈度係跟著就加劇咗。


中共嘅土改，沒收嗮地主嘅私有土地，喺政治同經濟層面徹底摧毀咗中國大陸嘅鄉村精英階層，從而控制咗鄉村嘅管治權。 場運動徹底消滅咗中國大陸由秦、漢以來、作為地方政治精英嘅地主同鄉紳階層，改變埋兩千多年來「皇權不下縣」嘅局面，國家政權嘅動員力由此而深入咗村鎮嘅基層。


值得注意嘅係，喺毛澤東等中共高層嘅堅持下，土改並未有和平咁進行，研究學者估計呢鋪運動共造成咗超過100萬人非正常死亡，同埋農村精英階層嘅消亡，受害者入邊唔少係掌握咗知識同瞭解經濟規律、唔具體搞生產而依賴地租為生嘅地主。


醫院喺2006年9月成立，佢係由原嚟嘅廣州市婦嬰醫院同埋廣州市兒童醫院合併出嚟嘅，呢間醫院重係廣州市政府嘅其中一個惠民工程。其中呢間醫院附屬嘅廣州市兒童醫院同埋廣州市婦嬰醫院嘅牌係市副局級嘅事業單位。


呢間醫院早喺1908年成立，當時係由醫師謝愛瓊喺舊陣時荔灣區光復南路十六甫大街10號創辦咗一間叫「謝愛瓊婦孺醫院」，又可以嗌婦孺產科醫院，而呢間醫院係廣州市嘅第一間產院。而呢間產院嘅成立就改變嗮以前廣州靠傳統嘅鉸剪、滚水嚟接大肚婆式生BB仔咁落後嘅模式。


喺呢間醫院創立，重引入咗嗰陣時比較先進嘅婦產科技術同埋設備，重開咗產科講習所，培養咗啲生BB嘅人才。後嚟到咗1922年嗰陣，婦孺產科醫院喺大市街起咗新院，而婦孺產科醫院改咗係分院。到咗1946年同伯多祿醫院合併咗，變咗叫「廣州市產院」。


到咗1996年，呢間醫院率先喺國內起臍血幹細胞庫，而呢個庫已經向中國大陸卅幾間移植中心提供非親緣臍血228份用嚟做臨床移植醫白血病、再障、重型地中海貧血等呢啲血液病。到咗1997年11月同埋12月，經過幾代嘅醫務工作人員嘅努力，而家呢間醫院已經係廣州市「三級甲等」嘅婦幼保健院，重更加係廣州醫學院附屬醫院同埋中山大學婦幼衛生系教學基地。


其實兒童醫院以前係叫達保羅醫院，係由美國人達保羅喺1928年創建嘅私家醫院，而呢間醫院喺惠福西路24號嘅一棟4層樓嘅屋入面，喺1931年7月就搬到官祿路30號呢邊，後嚟喺呢個地方起咗間新院。到咗1952年，達保羅嘅女就將呢間醫院嘅財產產捐畀中華人民共和國政府，廣州市人民政府接辦廣州市立醫院兒科部，喺1953年8月1號就將方便醫院嘅小兒科一齊合併咗，重將佢改咗名叫廣州市兒童醫院。


翠亨之地，大明同大清都係香山縣地。大清康熙年間，馮麥兩氏所村，後那尾附近嘅崖口村搬來嘅楊陸兩氏，齊齊開辟。初名蔡阬，阬卽係坑，因村前有水坑，由西南流向東北入海。乾隆十五年，卽一七五零年，《香山縣志》記蔡阬。


鯨魚座係家下八十八西洋星座之一。佢響天球赤道一帶，佔天球面積1231平方度。地球北半球來講，鯨魚座係秋天嘅星座，即係秋夜會見到。肉眼可以睇到嘅星，約莫100粒到。有一到四等星14粒，即係有2等星2粒、3等星1粒、4等星11粒。


主要拍攝喺2017年9月喺倫敦開拍，當時由拜恩辛加執導。到12月，拜恩辛加因為多次缺席製作、同演員同劇組發生衝突而被炒。二十世紀霍士之後好快請咗德克斯特·弗萊徹去完成剩返嘅拍攝同後期製作工作。2018年1月拍攝完。


廟裏面有屏門，門橫額係同治五年所刻「永庇平安」四個字。殿裏面設置咗供奉洪聖爺嘅神壇，兩邊楝立咗護法使者四大天王神塑像。壇上面橫樑掛咗乾隆廿八年鑄造嘅銅製板馨一個。其他供奉嘅神靈包括土地公，觀音，金花。


喺 19 世紀中，對神經系統嘅研究係基於網狀理論嘅，呢個理論認為一個神經系統係一個連續、一舊過嘅物體，但喺 1887 年，有神經科學家運用當時嘅新細胞染色技術，發現咗神經組織係由一粒粒彼此之間分開嘅細胞組成嘅，令到網狀理論受廢棄。


香港製造網絡電視係一個由香港人創立嘅網台。喺2015年成立，以主力製作網上收費電視節目，特色係著重香港本地文化，以「捍衛獅子山精神、捍衛廣東話」為理念，為香港市民發聲。另外，觀眾收睇節目嘅時候，可以即時留言回應互動。


華英中學，喺香港九龍城區何文田常和街8號，係一間津貼男女子中學，辦學團體係香港基督教循道衛理聯合教會。校史可以追溯到1913年喺廣東佛山創校嘅華英學校，1952年因為中共建政而被逼停辦，到1971年由佛山華英中學嘅舊生喺香港恢復創辦。


校舍用咗近五十年之後，2018年教育局接納咗華英中學嘅原址重建申請。原訂計劃係喺2021年9月搬入新蒲崗嘅前文理書院校舍作為臨時校舍，而原址會起過一座提供30間課室嘅後千禧校舍，預計重建為期三年。不過喺2021年5月19號，香港政府決定暫時撤回華英中學嘅重建計劃嘅4.


大埔頭路，香港一路，喺大埔頭，英文Tai Po Tau Road。佢係入大埔頭嘅唯一車路，由東而西。東起汀太路近太湖花園，西行，南有太湖花園，北有大埔運動場，前行有大埔頭巴士總站。再行，南面叉出大埔頭徑。


2009年因為佢喺報紙度睇到元朗錦田只剩返五個學生嘅元岡幼稚園，以全香港港最低人工4500蚊招聘校長，若果無人接手做校長呢間幼稚園就要執笠。呂麗紅決定打消退休念頭，應徵全香港最低人工校長，故事俾報紙同無綫電視節目《星期二檔案》報道，佢嘅故事喺香港廣泛流傳，喺香港社會引起極大嘅迴響，各界紛紛捐錢畀元岡幼稚園，並且有義工隊幫元岡幼稚園進行翻新。


呂麗紅唔單止成功挽救幼稚園避免殺校，五年間學生人數更由五個變成六十四個，連大學講師都將囝囡送去呢間幼稚園讀書。佢將國際學校推崇嘅「蒙特梭利教學法」搬到元岡幼稚園，著重啟發細路嘅五官感覺，喺教育界贏得口碑。


馬島狸係馬達加斯加現存最大隻嘅食肉哺乳動物。皮毛由淺紅色到深紅色不等。好似松鼠咁敏捷，個樣同行為都好似雲豹係獨居嘅食肉動物。日頭同夜晚都會出嚟搵食。識得跳同埋爬樹。曾經有人認為佢哋只會捉狐猴嚟食，但其後有人發現會捉牲畜嚟食，亦都因為咁經常俾人捕殺。


響行動入面，差人一共拉咗十個人，分別係壹傳媒創辦人黎智英同埋佢兩個仔黎見恩、黎耀恩，另外仲有壹傳媒四位高層張劍虹、周達權、黃偉強同埋壹傳媒動畫公司嘅吳達光，加埋三位社運人士周庭、李宗澤、李宇軒。另外，差人仲進入將軍澳工業邨壹傳媒總部大樓搜查，惹嚟香港同國際好大爭議。


韓志煥係南韓人權運動家兼男性主義運動家。佢2001年以後軍加算點復活運動，性平等運動嘅主要人物之一。高等學敎在學中，因為不滿韓國政府對女性嘅特惠政策而同參與男性運動同人權運動。2000年他是女姓兵役論運動。


明珠台啟播時，台徽最初同翡翠台標誌一樣，後尾開始獨立用自己嘅台徽。台徽大致同翡翠台標誌相似，只不過將白框改成圓形，再形成「P」的形狀，代表Pearl的字頭「P」字。1989年11月，無綫進行大改革，並將台徽統一，明珠台P形台徽就無咗。


青衣北岸公路，係香港新界青衣一條快速道路。公路喺青衣島東面嘅青衣北橋開始，沿青衣島北岸行，西面到3號幹線同8號幹線嘅交匯處為止，全長2.2公里。1998年已經有計劃要起呢條公路，以分流出入大嶼山嘅車流。


公路喺青馬管制區嘅邊界。條公路之後向西行，同裝咗隔音屏嘅出入口位交接。條公路跟住經過幾條喺青衣北嘅高架橋，南面同北面分別係山同海皮。公路喺佢東面盡頭以西約莫1.4公里嘅一段行過担杆山路附近嘅一間船廠同水泥廠。


公路嘅西行綫有條去船廠同水泥廠嘅出口，而喺担杆山路入翻嚟條公路嗰個入口可以入公路嘅東行綫。公路最西面喺青嶼幹線訪客中心左近一個淨係畀靠左入、靠左出嘅交匯處度完，而嗰個交匯處會駁去3號幹線同埋8號幹線。


喺2018年，呢條公路由担杆山交匯處去到担杆山路出入口路段嘅年平均每日交通流量係23440車輛架次，而由担杆山交匯處去到青荃路嘅路段嘅年平均每日交通流量就係14400車輛架次。呢兩個路段分別由香港運輸署定做「主要幹路」同「區域幹路」。


起緊條公路嗰陣，為咗防止空氣污染，條公路、啲車，同埋其他關連嘅地方都有人噴水，咁樣個工地就冇乜塵飛出去。個工程要起好多高架道路、路壆同擋土牆，而有其中一幅牆因為地基受損而要起過。2000年11月，運輸署同ABB工業及建築系統有限公司簽約之後，就開始整一套新嘅交通管制系統。


係指2014年4月16號朝早南韓客輪「世越號」由仁川開去濟州嗰陣，響全羅南道珍島郡屏風島北面20公里海域傾側後沉船嘅海難，有295人死、172人獲救，重有9人未搵返。船上面有476人，多數都係安山市檀園高等學校嘅中學生。


守門員係喺足球比賽唯一可以用手掂波嘅球員，但係只限喺自己嗰方嘅禁區裏面，如果喺禁區以外用手掂波或者用手接自己隊友用腳回傳嘅波就會犯規。守門員嘅波衫要同自己嗰隊嘅其他球員有明顯分別。守門員喺場上承受好大壓力、亦係最關鍵嘅位置，因為守門員嘅失誤係好容易令到自己嗰方喺比賽失利。


對守門員嘅信任係建立喺防止出現失誤同埋撲救能力嘅基礎上。優秀嘅守門員需要唔好因為失誤而受到影響，並可以從中吸取經驗同教訓。一次嘅失誤或者一次驚險嘅撲救，絕對唔係判斷守門員能力嘅唯一標準。守門員最基本嘅要素，係身手敏捷、反應夠快，有判斷力同有良好嘅撲救能力。


遺傳因素非常重要，但係佢必須同艱苦嘅訓練、恰當嘅指導同豐富嘅比賽經驗互相結合。雖然好難界定遺傳因素嘅定義，但係觀察一名年青守門員嘅時候，首先要注意佢嘅接波動作同步伐移動。而對於其他位置嘅隊員，就注重觀察球感，控制能力同埋速度。


中國鐵路總公司嘅前身係鐵道部，鐵道部政企合一，同時佢有自己把持嘅司法系統。由於佢特殊嘅背景，喺權力系統中喐佢唔到，人稱「國中之國」，利益集團盤據，靠壟斷地位形成貪腐温床，公眾服務上亦惹起民怨，畀人稱做「鐵老大」。


2013年3月10號，國務委員兼國務院秘書長馬凱建議國務院將《國務院機構改革和職能轉變方案》交畀第十二屆全國人民代表大會第一次會議度審議。呢份方案中，提出將鐵道部嘅行政職責同企業職責分開，其中擬定鐵路發展規劃同政策嘅行政職責劃畀交通運輸部，喺交通運輸部之下成立國家鐵路局，承擔浄低嘅行政職責，比如擬定鐵路技術標準、監督管理鐵路安全生產以及運輸服務質量、鐵路工程質量。


2013年3月14號，第十二屆全國人民代表大會第一次會議表決通過《國務院機構改革和職能轉變方案》。當日，國務院批准中國鐵路總公司成立，註冊資金1兆360億元人民幣，將原先鐵道部嘅資產、負債、人員劃晒入公司，同時將原先鐵道部屬下18間鐵路局、3間專業運輸公司、其他企業權益作爲新公司嘅國有資本。


亦係當日，依據《中華人民共和國全民所有制工業企業法》設立新公司，由原任鐵道部長盛光祖正式擔任總經理、兼中共黨組織書記。設立公司後，順路孭埋鐵道部爭落嘅數，政府以赤字爲由，爲佢提供資金補助、稅收優惠等全面支援，亦爲佢發行鐵路建設相關嘅債券。


亦係2018年12月，中辦、國辦印發《行業公安機關管理體制調整工作方案》，話要將警察、政府、企業分清楚，就將原先雙重領導嘅鐵路公安、森林公安、交通公安統一劃畀公安部領導。2019年2月27號，按照《公安部職能配置、內設機構和人員編制規定》，裁切咗鐵路公安局，重新組建嘅鐵路公安局直接畀公安部管，鐵路公安唔再由公司管。


而家確定監管鐵路行業嘅係國家鐵路局，但係行政級別上，國家鐵路局係副部級，間公司係正部級，副部級去監管正部級本身好引起爭議，而國家鐵路局比較遲掛牌，係因爲本身佢同總公司有好多領域交叉，分唔清彼此職責，而鐵路局內一啲核心人士來自原先鐵道部，令評論擔心會唔會落力監管，但有相關人士話而家鐵路改革先啱啱起步。


有評論從中國大陸體制睇，認爲呢番改革換湯唔換藥，實質同以前無乜唔同，鐵道部嘅解體係表面上嘅，總公司表面上係公司，但佢唔自負盈虧，係靠政府支撐嘅組織，由於「國進民退」嘅體制，貪腐温床、低效弊病依然埋藏，所謂國企改革其實無點進步到。


嘉賓會預先烹調好一道菜色，過程會錄影好，喺開始嘅時候會介紹點樣製作，而兩位主持會記低然後嘗烹調相同嘅製成品。嘉賓會喺過程中解說製作重點同埋主持出現嘅錯誤，當主持嘅製成品完成之後，會品嚐、評論味道同埋指正，之後會播出事前錄影好嘅正確製作方法畀大家參照。


由呢集起提高咗對主持嘅要求，嘉賓會喺開始嘅時候會展示烹調製成品同埋製作材料，但係唔會介紹點樣做，兩位主持可以試食同埋問嘉賓一條問題，然後複製成品。嘉賓會喺過程解說製作重點同埋主持出現嘅錯誤，最後會品嚐、評論味道同埋指正。


1964年佢因為街頭持械而被人拉咗去坐監，喺嗰陣時，美國社會好反動，好多例如黑人民權、女權、工人權益咁，好多社會抗爭，所以個社會好推崇公民抗命。豪爾牛頓因為持械而被人拉咗去坐監，點知畀人當咗係公民抗命嘅革命英雄。


坐咗6個月監放返出嚟之後，佢同兩個老友Bobby Seale 同 Richard Aoki 喺1966年搞咗個「黑豹黨」，佢哋認為，對於馬丁路德金嗰種和平抗爭已經唔耐煩，馬丁路德金嗰套已經過時，係時候要開始暴力革命。


1970年佢上訴成功，放監出嚟，之後走去訪問中國，重得到周恩來同江青接見。返返美國之後，佢繼續走暴力革命路線，但美國社會已經唔再接受呢套。黑豹黨入面亦都分裂咗一班人出嚟，走返比較和平嘅抗爭路線，最後仲演變成一個基層福利團體。


但係豪爾牛頓唔單止無放棄暴力抗爭，而且仲搞得大鑊過以前，而實際上呢個時期已經佢已經唔可以再算係搞社會抗爭，直情係搞緊黑社會。佢有好多次殺人嘅紀錄，1974年曾經因為謀殺而畀人告，於是流亡咗去古巴。又挪用公款做毒品買賣，一日到黑打打殺殺。


《羊城賀歲萬家歡》係香港同廣州電視節目一個，屬大型綜藝節目，節目係香港電視廣播有限公司同廣東電視台合作。第一次喺1979年1月28號，農曆新年期間搞。呢次係香港嘅電視臺，第一次喺中國大陸嘅直播節目，係創中港傳媒合作先河。


十年後，1989年2月7號農曆新年，電視廣播有限公司再次同廣東電視台合作，喺廣州天河體育中心同白天鵝賓館舉行同直播《羊城賀歲萬家歡十週年慶典》，香港司儀包括有盧大偉、李美鳳、陳秀珠、沈殿霞、鍾保羅、譚炳文、李香琴，而廣東電視台亦派出前亞視前藝員黃麗梅與譚國治、王怡斐及鍾新寧。


為紀念第一屆《羊城賀歲萬家歡》問世三十週年，2009年1月25號農曆新年，廣東電視台同香港無綫電視合作直播第三屆《羊城賀歲萬家歡》，粵港兩地藝人「傾巢出動」，兩地觀眾奉上粵港味十足嘅「南派春晚」。呢次晚會星光焰焰，而節目喺省港兩地名勝同鬧市錄製，包括廣州嘅五羊雕像、天河城、白雲山、珠江邊、中山紀念堂，同埋香港維園花市同商場荃新天地。


《十三經》之中各經因為年代久遠，漢同以後學者做好多註釋，通常叫注或箋。之不過，去到唐宋，連註釋都唔係咁易明，唔單止正文要再解，連注都要解，呢啲就叫疏或者正義。南宋之前，註同疏係各自一本。南宋時，《十三經》定形，同時會將註同疏合印。


南宋紹熙年間，開始有將舊時權威《十三經》注、疏合刊本，形成一整套經書，同其註文，叫《十三經註疏》，後復有十行本。到咗明嘉靖中有閩本，據十行本重刻。之後萬曆間，有監本，據閩本重刻。明末崇禎時，有毛氏汲古閣本，據監本重刻。


之不過，監本同汲古閣本，輾轉翻刻，訛謬百出。清初有武英殿本。到咗嘉慶年間，阮元主持重刻《十三經註疏》，集宋本重刊，以十行本為主，並廣校唐石經等古本，撰《校勘記》，附於諸經卷末，號為善本，係各本《十三經註疏》最好一本。


三聖墟原本個名叫青山灣，後嚟因為村旁山邊起咗三聖廟而改名。廟旁邊楝咗一塊大石，石前有碑文記述「填海之前，岸線所在，以此石為界」，呢個係舊時屯門海岸線嘅標誌。村裏面嘅居民以蜑民同客籍為主。直到1950代初，因來自大陸嘅移民日漸增多，山邊起咗唔少寮屋，居民就地喺海邊搭建棚屋。


甘渭漢係中國人民解放軍高級將領。佢係湖南平江人。1927年入咗中國共產黨，1928年參加中國工農紅軍。做過紅5軍3縱隊嘅排長同連長，紅3軍團5軍連政治指導員同團政治委員，紅3軍團供給部政治委員同埋紅8軍團政治部組織部部長。


相簿係一種簿，用來整理啲相。通常收藏自己、屋企人或者相關，或特定紀念，想人想自己睇時展示，方便回憶回顧。相簿型制都好幾類，有活頁簿，亦有梗簿。自製當然可以，然而多數市面買到。現今簿中有一格格套入，或者可以黐到相背，以玻璃紙保護。


荃灣西約體育館，香港室內體育館之一，喺荃灣之荃灣西約，海安路六十八號，英文叫Tsuen Wan West Sports Centre。行政上歸荃灣區。設施有籃球場、排球場、羽毛球場、壁球場、乒乓球檯、活動室、健身室。


斯特拉斯堡係歐洲重鎮，歐盟好多重要機構都響度設總部，包括歐洲人權法院、歐洲申訴專員辦公室、歐洲快速反應部隊、歐洲藥物及保健質素管理局同埋歐洲視聽觀察中心。另外，歐盟委員會同歐洲理事會雖然將總部設喺比利時布魯塞爾，但係就規定每年都要喺斯特拉斯堡開一次會。


2014年1月19號晚黑八點幾，利達新邨第二座六樓一個單位發現一具男屍。司警員到場了解得知，死者個仔聯同死者朋友響八點幾去到單位到，個仔用鎖匙開鐵閘同木門，入去單位入面，發現單位傳出臭味，兩個人立即離開單位重關埋鐵閘，打電話報警。


課室、音樂室、視覺藝術室、工藝室、家政室、電腦室、資訊科技學習中心、輔導教學室、圖書館、玩具圖書館、資源室、資源教學室、學生活動中心、護理室、言語治療室及社工室、籃球場、露天操場、雨天操場、滋味棧、感覺統合活動室、遊戲架、園藝花圃。


2017年太平洋颱風季泛指喺2017年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，由時太平洋海域關島偏北及日本偏南颱風期間生成，但大部份喺西北太平洋嘅熱帶氣旋通常都會喺5月至12月期間形成。


2014年至2015年英格蘭超級足球聯賽係第23屆英格蘭足球超級聯賽賽事。英超聯賽係英格蘭最高級別嘅足球聯賽，創建於1992年。呢屆聯賽嘅賽程已經喺2014年6月18號發布。今屆英超聯賽喺2014年8月16號開始，2015年5月24號完結。


七七九龍區大遊行，係2019年7月7號由香港網民發起嘅一次反對逃犯條例修訂草案公眾遊行，亦係頭一次响九龍搞嘅反修例遊行，由尖沙嘴梳士巴利花園行去香港西九龍站外面。呢次遊行主辦單位宣稱有23萬人參加，警方就話高峰期有5.


中國石油天然氣股份有限公司，簡稱中石油，係一間響中華人民共和國註冊嘅股份有限公司，主要業務係同原油同天然氣相關嘅各項業務。佢係響1999年11月5號由中國石油天然氣集團發起成立，2000年4月6號響美國紐約證券交易所發行預托證券，第二日響香港交易所掛牌上市。


佢初期係間獨立嘅巴士公司，2007年1月25號喺花都成立咗分公司。同年，廣州政府為解決公交企業嘅惡性競爭同巴士公司數量越嚟越多嘅問題而整合巴士資源。恆通巴士喺2009~2010年同二汽巴士、新世界、新福利、冠忠、興華巴士合併成而家嘅第二巴士公司。


雖然收購之後，站牌重用各間公司嘅名，而汽車換成第二巴士裝飾係從2007年11月13號開始刮起浪潮。而家除咗花都同從化、增城、廣州地區內嘅區際班車重保留用「恆通」嘅撈稿之外，其他區啲恆通屬下嘅巴士都統一改嗮「第二巴士」嘅字樣。


鍾雪瑩出身香港浸會大學傳理系，畢業後加入商台叱咤903主持電台節目，去到2020年3月1號離開。佢喺2010年參加過亞洲電視搞嘅《亞洲星光大道3》。另外，2019年更有份拍ViuTV電視劇《教束》。2020年主演《殺出個黃昏》。


而營業方面，主要喺清眞食品範圍入面搞。到咗1959年8月就唔好彩，間回民飯店棟樓俾政府話咗係「三級危樓」先至搬咗佢中山五路嘅占無閣茶樓嗰度，之後一齊合併重改咗名嗌「回民飯店」嘅同時，接收咗中山五路嘅薩唐記分舖。


喺1964年4月11號又搬到北京路嘅聚寶海鮮酒家嗰邊繼續搞，重收返回民冰室添。一直到1975年10月12號先至搬返嚟中山六路325號嗰度一直開舖到而家。不過喺1993年4月嗰陣，香港方面出咗700萬蚊港紙嚟幫間飯店搞全面裝修，而裝修工程去到1994年1月28號先至重新開業，嗰時重改咗名嗌「廣州市五羊回民飯店」。


睇著涂醒哲票數愈拉愈遠，國民黨籍候選人陳以真響29號晚豆黑7點15分行出縣競選總部，坦承自己輸咗，重向支持者鞠躬道歉。佢強調自己「努力唔夠」，先會輸咗呢場選舉，辜負大家期望。唔少支持者對陳以真輸咗都唔捨得，重喊埋出來，陳以真都一一安慰，支持者重大叫「妳係最好嘅！


選前陳以真擺出來競選廣告，從頭到尾都冇印上國民黨黨徽，甚至競選其間總統兼任黨主席嘅馬英九南下輔選，一度冇現身，引發涂醒哲質疑佢係唔係要同國民黨同埋馬英九分開？亦令到綠營不斷宣傳，搞到陳以真唔能夠順利接現任市長黃敏惠嘅棒。


九龍城大街，查實叫大街，係香港一街，喺九龍城，已失。九龍寨城外，聚民成市，商舖林立，由大街實通。大街由石板鋪成，由寨城東南角，通去龍津步頭。步頭由啟德濱填地所沒，所以大街通去英皇子道，近當時九龍城差館。


2021年緬甸政變係喺2021年2月1號早上開始，時任國務資政昂山素姬、總統溫敏同執政黨嘅其他領導人畀緬甸國防軍拘捕同拘留。幾個鐘之後，緬甸國防軍宣佈為期一年嘅緊急狀態，話已經將權力移交畀國防軍總司令敏昂來。


緬甸嘅民主化係由2011年先開始，而緬甸嘅軍方就仲一路主導著國家政治嘅發展。由於國家要外來嘅資源去到協助返啲改革，而需要外援就必須同昂山素姬和解，軍政府就透過「緬甸出路」而同昂山領導嘅全民盟進行咗合作。


中共政府係同軍政府簽訂過有關嘅協議，不過當地民間就一路有著反對聲音。不過分析人士霍西認為，對緬甸嚟講，中國大陸嘅大舉投資係風險同機遇嘅雙面體，唔希望經濟過度依賴對方。估計到2020年為止，中國大陸方面係緬甸最大嘅外債主，金額有成40億美金。


2016年全民盟設法廢除咗畀過軍方有廣泛權力幾十年嘅《緊急狀態法》，仲成功咁繞過憲法，俾昂山素季擔任埋緬甸政府嘅國務資政，成為咗緬甸政府實際嘅最高領導人。軍方同鞏固發展黨議員試過多次表示唔認可呢個職位嘅法律地位，但係直到事變前係冇過進一步嘅行動。


2017年路透社發出一篇報導，第一個揭露咗緬甸軍方係點樣喺當地處決10名羅興亞人難民，國際社會開始逐步咁關注到緬甸政府對羅興亞人嘅逼害，紛紛譴責咗有關嘅作為，緬甸改革後嘅民主典範形象，就咁淪為咗一個負面教材。


而國際媒體爭相以「民主自由鬥士嘅殞落」去形容返昂山素姬。新聞媒體、國際組織同埋NGO陸續加入指控，但係緬甸絕大部分嘅國民就選擇咗支持返昂山。2019年11月尾，甘比亞代表伊斯蘭合作組織嘅其餘 57 國，向荷蘭海牙嘅國際法院控告咗緬甸係有違反「反種族滅絕公約」，希望法庭能夠頒令臨時嘅措施，阻止緬甸若開邦羅興亞人嘅清洗危機。


昂山素姬到國際法庭聽證會應訊嘅時候，係有為關押過佢嘅軍方辯護，否認咗當地有發生種族屠殺，仲指責甘比亞嘅陳述「不完全且令人誤導」，係冇真正全盤了解到若開邦各種嘅歷史糾葛。昂山素姬12月14號返國嘅時候，喺首都係有上千人揮舞著國旗迎接佢返歸。


中國國家電力投資集團試過同緬甸軍政府簽訂興建啲水壩嘅工程合約，一路係未公開過。緬甸國家電力公司前副部長吳莫達推喺2019年5月接受BBC採訪嗰陣，係確認協議度約定咗，未來投入大壩提供嘅9成電力係會供應俾中華人民共和國。


而項目所在地係伊洛瓦底江，當地嘅民眾一路係反對呢啲工程計劃，呢度所在嘅密松地區據信係克欽邦人嘅出生地。而克欽邦嘅反對人士由1962年就開始同緬甸軍方作戰，一路爭取喺呢度嘅主導權。克欽邦獨立派領導人係認為，大壩會對當地人民同生計構成直接嘅威脅。


昂山素姬未有當政前係一路有反對興建大壩，而緬甸各界普遍係對密松項目有負面印象、擱置密松項目又被譽為係緬甸民主化轉型成功嘅標志。緬甸最大報章《伊洛瓦底》嘅創始總編話過，包括昂山在內嘅政府高層係明白，如果重啟大壩就意味著政治自殺。


中國方面有評論指昂山佢係「西方制衡在緬戰略布局的重要棋子」，係有舉棋不定嘅觀望態度。到2015年昂山成為咗緬甸嘅實際領導人後，相信基於平衡政治關係嘅務實考慮，又表示過應該尊重返前軍政府時期達成嘅合作協議。


中國方面投資嘅萊比塘銅礦引起當地民眾嘅抗議後，昂山試過親身帶領一個調查小組，進行咗一年幾嘅調查研究，先同意咗銅礦項目繼續落去。據報截至2020年尾，中華人民共和國係緬甸外資第二大嘅投資者，第一位就係星洲。


2016年美國嘅當勞侵執掌咗聯邦政府後，美國似乎脫離咗奧巴馬執政時期打嘅外交基礎，美國智庫亞洲協會緬甸問題專家黛布拉·艾森曼話呢個係導致咗啲威權主義力量重新掌握咗權勢，「民粹主義政府係由於內部嘅問題」留咗真空俾亞洲民主，係話當勞侵政府未有好好咁撐過緬甸嘅民選政府。


而喺2021年1月頭，中國國務委員兼外長王毅係到訪咗緬甸，喺首都內比都會見過緬甸國防軍總司令敏昂萊。王毅話，中國方面係讚賞緬甸軍方以「民族振興為己任，從長遠角度思考國家未來發展，堅持中緬傳統友好，促進兩國『胞波』情誼」。


1月26號軍方嘅發言人蘇敏敦要求選委會提供埋選民嘅名單，暗示埋如果唔解決軍方嘅疑問，「冇法話唔會發動」，引起咗當地民眾、政界同外界對軍方政變嘅擔憂。而緬甸國防軍總司令敏昂來喺第二日一個視像會度發表咗講話，提出咗可能要廢埋憲法，加深咗各界嘅擔憂。


喺1月29號，澳洲、加拿大仲有歐盟等等12個駐緬甸嘅外交使團發表咗聯合聲明，率先警告緬甸會發生軍事政變，同時敦促軍方「遵守民主規範」，同反對任何改變選舉結果嘅企圖。而到咗1月30號，緬甸軍方同埋聯邦鞏固與發展黨幾千個支持者，喺仰光唔同嘅地方遊行，佢哋舉著「抗議來自美國嘅干涉」等等嘅標語，反對外國干預緬甸嘅內政，仲撐軍方去調查返所謂嘅選舉舞弊。


事變期間當地嘅通訊網路係被中止咗。據亞洲新聞台  記者喺接近11點嘅消息，仰光市內嘅電話網絡係仲處於癱瘓，而互聯網服務就用得，啲民眾就唔敢離開屋企。同時話有未經證實消息指軍方圍堵咗國營電視台 MRTV。


喺2021年2月13號，網上就有個有毒嘅帖文話由軍方運作嘅資訊部向傳媒施壓話唔準用「軍政府」同「政權」嘅字眼喺佢哋所屬嘅媒體到，而呢次係軍方第一次嘗試去限制新聞自由。軍方政權就向7個出名兼有影響力嘅活動家發出拘捕令，包括敏哥奈，話佢哋喺社交媒體到所寫同講嘅會影響國家安全進程。


據美聯社話，昂山素姬領導嘅全國民主聯盟喺社交媒體，以昂山素姬嘅名義發咗聲明。聲明係要求人民拒絕接受軍方嘅行動，而要全力抗議反對軍方嘅政變。聲明又指摘軍方行動係違反咗憲法，係要將緬甸帶回獨裁統治。據報因為全國民主聯盟嘅所有成員嘅電話，都係冇法打通，就冇法核實返啲信息。


日本嘅外相茂木敏充係表示，暫時未有撤僑嘅計劃，而會密切咁留意事態嘅變化。同時又對軍事政變表示咗「嚴重關切」，要求釋放包括國務資政兼外交部長昂山素季在內嘅相關人士，呼籲盡快恢復民主政治。而日本嘅執政黨內部有意見話“政府嘅譴責力度係弱過歐美”。


聯合國嘅秘書長古泰理舒强烈譴責緬甸軍方嘅行動，發表聲明話嚴重關切埋對緬甸度係將立法、行政同司法權力俾嗮軍方，話係嚴重打擊咗當地嘅民主改革。聯合國大會嘅輪任主席沃爾坎·博茲科爾亦表示咗關切。聯合國安全理事會討論埋要出份譴責軍方嘅正式聲明，但係因為中華人民共和國嘅出席代表未有支持，最尾係冇通過到呢個議程。


對於一啲公開表達熱愛中國嘅公眾人物，有啲唔領情或者覺得太誇張嘅中國網民亦會用呢句嘢嚟揶揄。例如立場親中、經常發表熱愛中國言論但又喺結婚後喺台灣長住嘅香港藝人余文樂，或者一啲抖音上嘅網絡紅人，都試過畀人用呢句嚟批評。


外交抵制2022年冬季奧運會通常被叫做「抵制北京冬奧會」或者「杯葛北京冬奧會」，係以美國為首嘅五眼聯盟同部份國家因為中國嘅人權問題，對喺北京舉行嘅2022年冬季奧運會發起嘅抵制行動。不過今次行動只係外交層面嘅抵制，參與抵制行動國家嘅運動員依然會參加冬奧會比賽。


2015年中國申辦冬奧會期間，有受台灣政府資助嘅政治團體同民進黨籍立法委員田秋堇反對中國政府申辦2022年冬奧會，原因係中國近幾年人權狀況惡化。北京申辦成功後，人權觀察對國際奧林匹克委員會選擇由中國主辦2022年冬季奧運會提出質疑，認為違背國際奧委會公開表達嘅人權承諾。


2021年2月3號，全球180個國際人權組織發表公開信，集體向各國政府呼籲抵制中國主辦嘅冬季奧運會。信中提到中國國內嘅人權狀況喺習近平主政下日益惡化，又用新疆、西藏、內蒙古同香港做例子，亦提到中國對台灣嘅威脅，喺南海同中印邊境嘅軍事擴張。


加拿大下議院喺2021年2月通過一項無約束力決議，認定中國對新疆維吾爾族嘅行動構成種族滅絕，同時表明如果中國維持當前對維吾爾族嘅待遇，就會呼籲國際奧委會取消北京主辦冬奧嘅資格。另外，根據Research Co.


喺2021年3月進行嘅一項調查，加拿大國內有54%嘅民衆認爲加國應該抵制北京冬奧，反對抵制嘅佔24%，另外21%話唔確定。2021年6月10號，捷克參議院通過決議，話中國存在侵犯人權等問題，要求政府同政要唔出席呢屆冬奧。


多個國際人權組織喺2021年2月3號發表呼籲抵制2022年北京冬奧嘅公開信之後，中國外交部回應話出於政治動機、干擾、阻礙、破壞呢屆冬奧嘅籌辦同舉行係非常唔負責任嘅做法，得唔到國際社會嘅支持。同年3月4號，全國政協委員郭衛民喺第十三屆政協第四次會議嘅新聞發布會針對冬奧抵制問題亦回應話，個別政客將體育運動政治化、企圖干擾破壞呢屆冬奧嘅籌辦同舉行嘅做法有違奧林匹克憲章精神，注定唔會得逞。


部份國家奧委會亦明確反對抵制呢屆冬奧。澳洲奧委會主席約翰·科茨曾經喺2020年10月向參議院外交、國防同貿易委員會提交咗一份24頁嘅信件，佢喺信件入面話澳洲奧委會唔支持抵制2022年北京冬奧，又反對任何會令組織一切活動受到限制嘅修正案。


加拿大奧委會主席表示對賽事主辦國發生緊嘅一啲事有所擔憂，但認為抵制奧運會帶嚟反效果。美國奧運同殘奧委員會亦喺2021年2月發表聲明，話反對抵制運動會，因為事實證明咁樣對運動員產生負面影響，亦唔能有效處理全球問題。


英國奧委會亦表示唔相信抵制呢屆冬奧係正確嘅解決方法，又話運動員努力訓練只為參賽一刻，應該畀佢哋代表國家出賽，又用抵制1980年莫斯科運動會嘅做法為例子，證明抵制北京冬奧嘅做法行唔通，既令運動員受到懲罰，又唔能夠解決政治問題。


2021年7月8號，歐洲議會通過一項抵制北京冬奧會嘅動議。歐洲議會認為，除非香港、新疆、西藏、內蒙古同埋中國其它地區嘅人權得到改善，唔係歐盟同埋成員國領導人唔好出席2022北京冬奧會。7月15號，英國下議院同樣通過咗一項外交抵制北京冬奧會嘅動議，建議英國政府同代表拒絕參加北京冬奧會。


2021年12月6號，美國白宮宣布唔會派官員出席2022年北京冬季奧運會，理由係中國鎮壓穆斯林少數民族群體同犯下其它侵犯人權嘅行為。新西蘭同澳洲隨後同樣宣布唔派外交官出席北京冬奧。澳洲強調決定同中國人權問題同雙邊緊張關係有關，不過新西蘭態度保守，強調決定同美國無關，新西蘭副總理羅伯森仲話，主要係考慮疫情因素，而且早前已經知會中方。


」國際奧委會主席托馬斯·巴赫亦喺2021年3月話過，國際奧委會非常嚴肅看待人權問題，組織亦密切監察主辦方喺供應鏈、勞工權益、新聞自由等方面嘅情況，佢又話國際奧委會並唔係超級世界政府，唔能夠解決連聯合國、七國集團、二十國集團都冇辦法解決嘅問題。


另外，喺抵制參賽嘅問題上，國際奧委會持明確嘅反對態度。國際奧委會主席巴赫喺2020年7月嘅一次視像會議入面，話佢相信中國會信守喺人權上面嘅承諾，又話抵制奧運更多只係懲罰運動員，同時唔會帶嚟政治上嘅改變。


俄羅斯副總理車爾內申科話，美國企圖將北京冬奧會政治化，但奧林匹克運動唔會受到影響。韓國外交部發言人喺12月7號話韓國始終支持北京冬奧會取得圓滿成功，而且一貫希望呢屆冬奧能夠為東北亞乃至全世界嘅和平穩定同韓朝關係發展作出貢獻。


阿根廷外交部亦喺12月9號話阿根廷政府堅定支持北京冬季奧運會。12月22號，冰島外交部長祝賀北京冬奧會籌備工作進展順利，又話世界應該弘揚奧林匹克精神。2022年1月5號，朝鮮奧委會同體育省向中國奧委會、北京冬奧組委、國家體育總局致信函，話因為敵對勢力嘅陰謀活動同全球傳染病大流行而唔能夠參加呢屆奧運會，但會全方位支持同聲援中國同志舉辦一屆隆重精彩嘅奧運盛會。


”德國就選擇唔派出高級別政治代表出席北京冬奧會開幕式。瑞典宣布唔派任何政府代表參加北京冬奧，表示係受到疫情影響，而唔係外交杯葛。聯合國秘書長古特雷斯、聯合國大會主席、波蘭、俄羅斯、阿根廷總統、巴基斯坦總理、韓國國會議長同埋中國國民黨前主席洪秀柱會出席北京冬奧會開幕式。


隻歌嘅結構係「一段體」，並用小調調式寫出嚟，旋律舒緩。編曲就係民族樂器、電子合成器同爵士鼓嘅混搭。中段達二分鐘嘅純樂器間奏，明報專欄作者孔昭形容「有濃厚交響樂味道」，先係二胡、琵琶、古箏漸次加入演奏，然後音樂色彩劇變，鼓混合琵琶以相當一致嘅音高同節奏反覆演奏做十多次後，回歸平靜嘅人聲部分結束。


有論者認為詞人寫活咗寧采臣微妙迷茫嘅心態，亦講咗「人生如夢的中國生死觀」。騰訊網一專欄就認為黃霑以深厚嘅文言根基，「將東方古典的宿命主題，融入到略帶陰氣的旋律氛圍裡」，畀咗一部商業鬼片更深嘅內涵，產生出一隻經典嘅「中國風」歌。


中國人民大學哲學院美學專業講師馮慶認為黃霑幫電影系列《倩女幽魂》而寫嘅歌，亦可以做互有關連嘅系列作觀。首先黃霑因「政治社會動盪對『快樂少年郎』嘅美夢探尋可能造成嘅傷害引發咗『不許紅日，教人分開，悠悠良夜不要變改』嘅傷悼情緒」，再喺續集主題曲《人間道》表達咗因現實風波而激發嘅憤怒，最終喺第三部嘅主題曲《道道道》入面重建理想嘅政治心態。


哥林多前書係保羅討論有關基督徒生活同信仰問題嘅書信，呢啲問題發生佢所建立嘅教會。當時哥林多係希利尼嘅一個大城市，羅馬統治下亞該亞省嘅首府。呢個城市以繁盛商業同高度文明出名，不過風氣敗壞，道德低落，人民信奉多種宗教。


保羅最關心嘅係教會嘅分裂同內部唔道德嘅問題。佢亦講到淫亂同婚姻、良心、教會嘅組織、聖靈嘅恩賜同復活等問題。佢對呢啲問題都能夠根據福音嘅亮光，提出明智嘅指示。第十三章描述愛係上帝賜畀佢子民最大恩賜，可以話係呢卷書最重要一章。


麥大力係香港飛機師同男藝人。2010年加入當時嗌「港龍航空」嘅國泰港龍航空做高級副機師，2018年升做機長，2020年國泰港龍航空結業，之後參加無綫電視舉辦嘅《衝上雲霄大選》節目，攞到冠軍。隨後喺2021年1月加入無綫電視，2月開始主持節目《港生活·港享受》。


張育玲，網名張嘉徽，係香港女模特兒同網上主播，2021年參加ViuTV選美真人騷《造美人》而受關注，2023年喺17live舉辦嘅Global Award 2023攞到Hong Kong Best liver 第一名。


三太子廟，又叫三太子宮，係香港唯一供奉中國神話封神榜主角嘅廟，裏面供奉哪吒三太子。廟宇喺九龍深水埗汝洲街，喺清朝光緒年間起，而家係香港二級歷史建築。三太子宮側邊有北帝廟，又稱北帝宮。兩間廟一齊喺1931年撥歸華人廟宇委員會負責管理。


當時猶太人嘅衫多數係毛布造嘅，呢啲原料好易縮水，一定要浸水縮細先可以補衫，若果用新布嚟補舊衫，係極唔相稱嘅，唔單止冇用，反而令到舊衫更加易爛，噉樣係一種愚蠢嘅方法，乃係指猶太人宗教外面嘅舊規矩同禮儀，同新嘅福音唔能夠混合嘅道理。


古時嘅猶太人，多數係用皮袋裝水同酒，呢啲皮袋多數係用山羊皮熟製而成，新酒一定要裝喺新皮袋度，只可以一次，因為舊皮袋逐漸變硬，若果再裝新酒，皮袋就會裂開，酒亦都會漏出嚟，呢個比喻係指猶太人舊宗教裏面嘅禮儀制度同內容。


8月1號，李俊俋響facebook到證實，幾日前確實接受黨中央徵詢係唔係要參選嘉義市市長，但係佢已經當面拒絕，要繼續響立法院做國會猛將。佢直言，「目前以民進黨響嘉義市嘅情況穩定係最重要！」如果由佢參選市長，民進黨之後要立委補選、搵人接班之類嘅棘手問題。


國民黨力圖東山再起，外界點將前市長黃敏惠、市議會議長蕭淑麗、前市長參選人陳以真、國民黨不分區立委王育敏都係可能人選，《時報周刊》針對藍營女將進行民意調查，響5月26號以「請問您支持邊嗰代表國民黨參選嘉義市長？


」同埋同唔同意縣市合併民意調查同時進行，問咗七百一十一位嘉義市民，抽樣誤差係正負三點七個百分比，年齡廿歲至六十歲以上，學歷大學以上晌多佔咗四十一點五個百分比，其次係高中職。黃敏惠攞到三十三點四個百分比支持率最高，其次係陳以真十九點三個百分比，蕭淑麗十一點八個百分比，王育敏二點八個百分比，有五個百分比受訪者表示只支持民進黨候選人，另外有十六點八個百分比嘅受訪者話唔會去投票。


米禾爾足球會，1903年前名為米禾爾體育，喺位於英格蘭倫敦東南部狗島西端米禾爾嘅足球會。由一班蘇格蘭船塢工人喺1885年成立，主場係可容20,146名觀眾嘅尼爾球場，於2014/15年降班到英格蘭足球冠軍聯賽作賽。


澳門會展中心係澳門嘅主要大型會議同展覽場地，位於澳門國際機場對面，金皇冠中國大酒店隔離。喺2013年8月1號正式開幕，澳門會展中心佔地3200平方米、會展大堂樓高9米，能夠容納超過100個展銷攤位。閣樓更設有240平方米嘅會議室，靈活性大，適合各類型嘅會展、團體會議、宴會等。


呢條高速最北邊嘅鳳頭嶺站屬廣東同湖南嘅交界。高速公路開通後，一直以嚟，出入口有轉換粵通卡及湘通卡嘅收費站，不過喺2020年1月1月取消咗省界收費站後，呢個措施亦正式取消。而清遠到連州嗰橛原先屬107國道一部份，2019年因107國道改道，呢條公路亦正式改成淨得高速公路經過嘅地方。


永里優季係日本足球員，踢前鋒，曾經喺2004～2016年間為日本女子足球代表隊出場132次，入咗58球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，重喺黃埔東路近夏港路口西南角出現咗夏園站。


施工方諗住喺2014年6月初搞入場施工，點知喺開始入場圍蔽嗰時，喺工地隔籬嘅麗星酒店話唔滿意拆遷補償標準而一度冇開工。後嚟經過協調兼達成拆遷協議，喺2015年3月15號先至正式開挖，同年4月15號開始施工，成為13號綫一期工程最尾開始施工嘅車站。


2015年4月28號，呢個站喺度搞緊污水管道遷改嗰時搞出單整爆煤氣管，出現大量煤氣洩漏情況。後嚟同年5月13號被勒令停工整改直到同年6月17號先至恢復返施工。令好多媒體質疑佢喺13號綫一期開通時會被「飛站」，連廣州地鐵建設總部嘅經理都話佢唔掂。


随後受到其它車站逐漸完工嘅影響，有越嚟越多施工團隊加入到起呢個站嘅行列令施工進度一路加快。盾構方面，其中南崗⇄夏園之間嘅21號盾構井兩邊嘅隧道從2015年12月4號開挖，直到2017年5月23號先至雙綫貫通嗮。


而夏園⇄南海神廟之間嘅兩邊盾構隧道從2016年3月18號開挖，直到2016年12月8號先至雙綫貫通嗮。隨後施工速度一路抌到盡，車站結構居然喺2017年1月19號反超南崗站而順利封頂，主體圍護結構亦喺2017年4月16號先至起好。


選舉係香港政治制度中唔少得嘅一環，居民選舉權同被選舉權、需進行選舉嘅公職都受《基本法》訂明。香港所有內部嘅選舉都係冇強制性，用唔記名方式進行，由冇政治性嘅獨立法定機構選舉管理委員會安排同監管、同埋政府嘅選舉事務處執行，確保選舉以公開、誠實、公平嘅原則進行。


墨索里尼得到意大利軍隊、商人階級同右翼人士支持，向皇帝同建制派示威。佢唔滿意1921年意大利國會選舉中法西斯黨淨係得2個議席，因為噉號召咗30000人入羅馬示威，事件令墨索里尼成為首相，同時顯示好多人共同支持法西斯黨，令全世界瞭解到佢並唔係靠關係成功奪權。


《晉書》係中國嘅廿四史之一，由唐朝嘅房玄齡等人合著，作者加埋有廿一個，喺貞觀廿二年寫好。佢記載嘅歷史由三國時期司馬懿早年，到東晉恭帝元熙二年劉裕廢晉帝自立，以宋代晉。呢本書同時重以「載記」形式，記述咗十六國當其時政權係點樣嘅。


佢喺2010年創立香港催眠治療中心，標榜只需要催眠治療就可以根治所有情緒問題，滿意率有85%以上，之後接受過唔少傳媒訪問，又創立咗自己介紹催眠嘅YouTube頻道，又喺唔同宗教嘅經文典籍抽取部分內容，自行創立「神能五步曲」。


不過，鍾詠淵曾經涉及唔少爭議，包括被指喺催眠服務上性騷擾病人同埋欺騙網友金錢。政治方面，有啲人會將鍾詠淵當作親中派人士。喺2011年參選區選嘅時候，佢喺一啲選舉論壇亦當時代表民主派嘅馮檢基作為主要批評對象，喺香港研究協會發布嘅2015區議員選舉票站調查入面，就提到2011年區選投俾佢嘅人，有一半嘅人去到2015年都會支持親中派工聯會嘅陳穎欣。


而喺2021年，學術期刊Information Systems Frontiers就發表咗一篇討論假新聞同社會兩極化關係嘅文章，當中提到有親中派人士會以粗口侮辱，人身攻擊甚至封鎖政治意見不同者，就攞咗鍾詠淵做例子，當中就提及鍾詠淵分享咗屈穎妍發布嘅一啲假新聞同埋攻擊持唔同政見嘅網民。


鍾詠淵曾經參與2011年香港區議會選舉，挑戰當時屬於民主派民協嘅馮檢基。佢喺選舉論壇期間不時以馮檢基作為批評對象，不過佢喺選舉工程期間，有意按得票向選舉助理派花紅，俾網民向廉署投訴，隨後鍾詠淵放棄呢個決定。


之後佢轉型做催眠師，聲稱能用催眠為人處理任何疑難，喺2012年佢但就被踢爆佢以性治療作招徠，甚至要求病患自摸同捉手指以達致性高潮，港大心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。


另外，佢亦喺個人社交網站入面話自己係耶穌，又大講咸濕IQ題同侮辱一啲客人。鍾詠淵之後曾經上載短片，點名反駁負責採訪嘅片蘋果日報記者李凱琳同韓耀庭，話佢哋斷章取義，又攻擊有關女記者話佢性冷感。佢又開設咗Facebook Page，向外宣傳自己無辜。


然後，去到2013年，佢喺網上賣廣告聲稱可醫治愛滋病，四個月電療收費29萬元，更聲稱唔成功唔收費。有感染者上門了解嘅時候，佢建議感染者停止進行緊嘅雞尾酒療法。慈善組織關懷愛滋批評佢誤導同罔顧感染者生命。


第47屆日本眾議院議員總選舉會喺2014年12月14號舉行，改選日本眾議院全部475個議席。由於重新劃過選舉區邊界，導致今屆選舉由上屆嘅300個縮水到295個。所以總議席亦都由480個減少5個到475個。


呢座橋究竟幾時起，重係眾說紛紜。有話喺大明年代起，有話喺大清道光年間起。個名之所以做「毓靈」，係因為呢度之前嗌過鍾秀鄉，而「鍾秀鄉」一名，喺「鍾靈毓秀」個詞嚟。歷史上，當地人話毓靈橋鎖咗沖口山川嘅靈氣而搞到附近嘅沖口村出咗好多猛人，所以點解有「龍門」個名響度。


佢係座古代樑式石橋。長25米，闊2.04米，兩邊有石級式引橋。橋面部分由15條闊同厚都係40cm嘅完整石條整成。2個橋墩寬同厚都係2m，靠近水面部分，整成船形嚟減少水嘅衝力。成座石橋結構比較緊密，冇畫到任何花紋圖案，而且造型古樸。


西村站分開咗南、北兩個站廳，收費區喺南站廳北邊，北站廳南邊，雖然中間有聯絡通道連埋一齊，但免費區唔相連。四圍都俾車站商舖方面圍住嗮。而收費區有好多部扶手電梯同樓梯往返月台都得。由於車站空間太細，所以冇專用𨋢，但係北站廳有輪椅升降機俾坐輪椅啲人上落。


路線準備施工時，由於工地範圍啲屋受到拆遷補償嘅影響，直到2016年6月先至喺車站西北角搞拆遷同部份管線改造。同年12月1號開始喺A出入口到西增路嗰邊搞管線改造。但因為重差位居民因為要巨額補償，令車站嘅8號綫區域一直未開工。


2017年初，原先2016年底重有4位堅持要巨額補償嘅釘戶當中，有3位正式接受補償而搬走咗，凈得返位90歲嘅阿婆未搬走，而且施工個位咁啱就喺主體結構嘅核心位，而且冇得兜過。據記者得知，阿婆係因為唔滿意地鐵方畀佢多70m²嘅補償，係都要獅子開大口話要補償480m²先至得。


地鐵方喺準備入場施工前，將最後嘅釘戶拆咗後搞咗份施工方案。原先計劃起帶柱式嘅島式月台結構，但考慮到施工範圍有兩樖分別生咗成130年同個半世紀嘅榕樹而改成分離島式月台結構，連起嘅地鐵站空間變細咗好多，控制室同排風設備都會安排到5號綫範圍，有可能整唔到車站廁所嘅同時，亦間接影響埋起11號綫嘅車場。


雖然佢係最後開工起嘅車站，但進度好快追返上嚟，喺2019年8月29號順利封頂。雖然南站廳西邊有預留結構，喺2020年4月正式圍蔽利用，方便8號綫接入，但係車站附屬工程要等到同年10月7號先至有得逳手，所以喺8號綫北延段喺2020年11月28號晏晝開通之後，呢個站一直飛站，連車都冇得轉。


呢個站喺開通初期淨得A、B、D三個出入口，而C出入口因西灣路嘅商場喺度開緊發而冇整到，直到2020年7月28號嘅若比鄰社區商業中心開業之後先至開通。B出入口因2017年嘅8號綫入場施工而封咗5年，直到2022年12月28號先至重新開返。


2014年3月4號清晨，有架地鐵埋緊西村站時突然噴白煙，啲人見到後以為係毒氣而好驚，懷疑有恐怖襲擊。到站後，啲人即刻跑出去月台，人潮撞跌咗喺月台嘅孫婆婆，重踩落佢個身度，佢以為死梗，最尾佢畀人送咗去廣州市第一人民醫院。


西村站附近有好多間住宅小區，及好多間中小學、克山同西灣路一帶嘅鞋皮具批發城為主，喺8號綫未向北延長到白雲湖之前，呢個站亦係距離白雲區同德圍、增埗最近嘅地鐵站，所以有好多喺西村甚至同德圍、增埗地區住啲人都先搭巴士等公共交通工具到呢個站轉地鐵。


《信任的遊戲》，係香港電視娛樂籌備製作嘅一套嘅偶像劇，由姜濤、陳卓賢、楊樂文、盧瀚霆、江𤒹生主演。呢套劇係半個鐘一集，原定2019年10月開拍，預計喺ViuTV首播，不過拍攝計劃一路都未開始，亦再無呢套劇嘅消息。


台南應用科技大學，正式全銜係台南家專學校財團法人台南應用科技大學，簡稱南應大、台南應用科大、台南科大、TUT。舊稱台南家專、台南女專、台南女院、台南女技或台南女子大學等等，係間喺臺灣臺南市永康區嘅私立科技大學，而家有生活科技學院、管理學院、設計學院、藝術學院、旅遊學院等。


鋇嘅同位素有50個，其中7個存在喺自然環境中，但係嗰7個同位素中只係5個係穩定嘅，其他都具半衰期或放射線，例如130Ba，佢嘅豐度係0.00106，半衰期係4.01021年。其餘嘅同位素都係人工嘅，難以存在喺自然界之中，即使係半衰期有10年嘅133Ba。


另外，喺呢個站嘅3號綫北邊有條存車綫響度。若果3號綫喺機場入面啲站點出咗冬瓜豆腐嘅話，去機場北站嘅列車就喺呢個站做總站，跟住入去存車綫返轉頭。屆時去機場嗰邊搭飛機啲乘客要轉搭其它交通工具先至到。喺9號綫南邊都有條交叉渡綫響度，專門畀啲9號綫列車到呢個站攆嗮客走之後，跟住入交叉渡綫返轉頭。


呢個站最先喺1997年份廣州地鐵規劃入面出現，嗰時嘅2號綫北段主綫去到新國際機場站，半佬出現嗌矮崗站嘅車站。不過喺2000年份規劃時摱到機場快綫一部分，一年後劃入到3號綫一部分。雖然車站位冇變到，但站名變成高增站，不過嗰時要等舊白雲機場搬走先至起得。


2003年嗰份規劃方案入面出現咗嗌「新華綫」，但嗰時從花都汽車城開始，一直去到街口站為止，半佬亦經過呢個站。但係2005年修改咗份方案，話呢條綫演變成9號綫一部分，路線亦改成從飛鵝嶺站開始一直到呢個站為止，以東嘅路段取消咗。


2007年5月14號，3號綫北延段正式開始逳手起。原先話喺出咗嘉禾望崗站以北地方冚唪唥係高架站，但因為要拆好多間屋同改嗮啲高壓線路，地鐵公司亦唔想喺高架線路附近搞出災難性影響，加上有人喺開始逳手起之前被猛咁整蠱工地而冚唪唥改嗮地下站，結果原本起好嘅時間拖咗9個月咁耐。


雖然2010年7月份先至起好月台部份兼裝埋月台幕門同必要設備，但地鐵方考慮到車站上邊係田同埋轉車客流為主，所以亦繼續等到起9號綫時順手一齊起埋站廳。嗰時列車到呢個站附近時減速通過，睇到嘅月台部份係黑墨墨直到2017年9月30號為止。


2009年9月26號，9號綫正式喺呢個站同清㘵站一齊逳手起，嗰時揀咗喺3號綫月台西邊隔籬起返同一嘥士月台。期間亦將3號綫喺呢個站北邊到機場南站嗰橛南行存車綫改造過，但係月台因為考慮到3號綫部份就快起好嗮而冇直接起成跨月台轉車站。


呢個站喺2010年7月起好咗3號綫月台部份之後，由於地面係農田地方，所以一直冇起到站廳，凈整咗隻簡陋嘅逃生出口，嗰時喺站外既冇任何同高增站嘅明顯出入口痕跡，又冇明確嘅導向樁指明附近係「高增站」嘅地鐵標識。


期間凈得着黃衫黑褲啲值班人士睇實個月台，為防以城市冒險做目的嘅組織或個人出入呢個站搞搞震冇幫襯。嗰時除咗地鐵員工之外，其他人基本上冇辦法入到呢個站。期間3號綫月台部份都係黑墨墨，連9號綫月台部分都唔例外。


喺9號綫月台未起之前，嗰時咪話外地人，連當地啲村民都唔知高增站喺邊度，令車站一度變成秘境車站。直到2017年3月先至見到高增站個出入口隻樣。而3號綫月台部分直到2017年10月1號嘅9號綫營運前調試期間先至開始着燈。


2017年12月28號，由於地鐵站正式對外開放，期間原先喺人和站落車轉搭巴士啲乘客亦一窩蜂噉轉到呢個站入面再轉9號綫去到花都各地。令呢個站嘅客流大增兼分流咗一大堆原先喺人和站出入站啲乘客。後嚟地鐵方考慮到呢度係偏僻車站而將條843路巴士引入到呢個站東邊隔籬嚟畀多啲街坊知道呢個站嘅詳細位置。


美士基打曾於1849年8月白沙嶺事件中帶領葡萄牙士兵佔領關閘、襲擊北嶺炮台，殺害大清官兵，後尾軍銜逐漸升至上校。澳葡政府曾於1940年於議事亭前地豎立一銅像以資紀念，但喺「一二三事件」中畀示威群眾拉倒。


分散式演算法係演算法一種，設計嚟喺用互連嘅 CPU 組成嘅電腦硬件上面行嘅。分散式演算法同一般嘅演算法其中一個最大嘅分別係需要有方法協調唔同節點之間嘅工作，處理「萬一其中一個節點軭咗嗰陣要點應變」、唔同節點之間嘅時鐘不一致性以及通訊管道嘅不可靠性等分散式系統先會有嘅問題。


茅侃侃喺1983年5月25號喺北京出世，6歲嗰時阿爸攞咗部進口Apple機而學識咗程序同軟件等電腦系統，令佢好快成為位電腦高手。12歲時重識點樣裝卸軟件，14歲時喺《大眾軟件》等雜誌發佈咗好多篇文章，重自己設計同開發軟件，15歲時喺瀛海威時空論壇成為最後生嘅論壇版主。


2000年因為高一地理會考肥佬而兩次退學，但退學後重攞咗微軟MCP、MCSE同埋MCDBA呢三項認證。喺嗰時嚟講，成個亞洲凈得兩位18歲以下嘅人成功攞到微軟嗰三項認證，過咗半年又搞掂埋華爾街英文嘅學習。


不過花無百日紅，茅侃侃喺同年底因為將佢自己產品定價成而俾公司嘅營銷部同市場部質疑，連定價問題都拗餐飽，最後搞到Majoy公司出現炒魷潮。離開Majoy之後，佢刪走嗮之前喺微博發佈過嘅文章，而另外寫咗兩篇嘢講述自己從高中退學之後到成億身家嘅轉變過程。


隨後佢喺智能電話出現之後，又去到「哪兒堵」嘅交通APP做生意，不過佢因為成日唔係去咖啡舖就係卡拉OK、夜總會呢啲地方，令APP嘅生意一落千丈。雖然2013年轉到鳴鶴鳴和文化傳媒搞網遊電視業，第一年攢咗成1400萬蚊，但第二年因為同拍檔公司撻Q而倒米。


禮賢會，基督敎差會之一，屬基督新教，來自普魯時，後德國統一，就歸德國。宗派為德國流行嘅信義宗。個會德文名Rheinische Missionsgesellschaft ，英文名Rhenish Missionary Society。


禮賢個名，取自來德國萊恩河嘅音，來自普魯時萊茵省 。本身係細差會，一八二八年九月廿三號，合拼成禮賢會。一八二九年開始派傳教士出去，有南非、新畿內亞，重有中國，連埋香港。由於倫敦傳導會已經喺好多地方紥根，禮賢會亦同佢地合作。


而家原獸亞綱又叫「單孔亞綱」Monotremata，係因為佢係唯一到而家都重生存緊嘅亞綱，但原來根據化石所講，原來原獸亞綱喺以前重有其他類，只不過而家死晒喇。現時原獸亞綱，後獸亞綱同真獸亞綱就成為哺乳動物現時嘅三大類，湯瑪士·赫胥黎 稱呼佢哋係真獸類。


越南人傳承咗中國嘅宦官制度同埋閹割技巧。歷史記載越南人進行閹割嘅時候過程極為痛楚，會將睪丸同陰莖同時切除。被閹割嘅人，大腿同腹部會被綁住，而其他人會壓住佢喺張枱上面。生殖器會首先用胡椒水洗淨然後被切去。


呢個站有一主一側夾埋兩個站廳。其中主站廳喺地面，側站廳喺4號綫月台東邊。由於起緊嗰時要避開嗰條煤氣管而出現距離主站廳成十幾丈咁遠，但有兩條連廊將佢哋嘅主側兩個站廳連埋一齊。不過嗰兩條連廊其中一條係免費區通道，另一條係收費區通道。


呢個站最先喺2003年嘅地鐵方案入面出現咗，話係4號綫嘅車站。雖然呢個站入咗4號綫嘅二期工程入面，但嗰時未搞高鐵而出現地鐵站同高鐵站名唔一樣嘅情況，後嚟高鐵方為咗照顧就近嘅地鐵站而改成噉嘅名。期間要等廣深港高速鐵路嘅規劃進度而決定起定唔起。


廣深港高鐵喺2009年開工嗰時，地鐵站嘅施工進度亦冇聲氣，直到2013年4月嘅規劃落實之後先至喐手起。工程一直好順利，喺2015年12月起好嗮兼通過營運驗收。本嚟原計劃喺2015年12月底開始營運，但係地鐵方話由於地鐵站嘅站廳同月台都喺條石油氣管兩邊正中間嘅上空隔籬，令消防驗收唔通過而冇得使。


2016年11月23號，南沙區人民政府確定咗要將喺地鐵站下邊嘅輸油管搬走，重透露咗喺2017年5月之前開通，但因為喺度搞緊消防設施檢測服務招標而將開通時間一拖再拖，拖到同年8月先至有轉機而確定輸油管要改綫。


2017年12月13號，南沙區建設辦同南沙區人民政府再次聲明，呢個站將會喺同年月底同4號綫南延段一齊同步開通。消息出街之後，雖然第二日晏晝，搜狐焦點提出獨家報道話冇可能同4號綫南延段一齊開通，但係同年平安夜俾廣州日報媒體打回頭，話佢有望下個禮拜開通。


喺地鐵站開通之前，嗰時搭高鐵到呢個站啲乘客因為睇到地鐵站冇得使嘅問題而落到地面幫襯五類車啲搭客仔去到東涌或黃閣汽車城兩站是旦一個入去轉地鐵。搞到好多街坊都話超唔方便。喺嗰時，有唔少去完深圳福田、虎門旅遊返廣州市區啲乘客寧願幫襯廣州南嘅地鐵站轉地鐵返去都唔揀呢個站上落。


雷動計劃，係由時任香港大學法律學院副教授戴耀廷喺2016年2月第一次提出，目標係爭取非建制派喺第6屆香港立法會選舉攞到過半議席嘅建議，最終非建制派喺地區直選成功攞到比最後一次港大民調預期更加好嘅結果，但係對於候選人棄保操作嘅問題就引起爭議，大約有4萬名選民依照計劃民調投票，最終搞到部分泛民主派、香港本土派嘅候選人落選。


戴耀廷首先喺蘋果日報發表文章，話經過分析2012年香港立法會選舉嘅結果，泛民主派攞到三十五席唔係無可能。戴接受網台訪問嘅時候表示，泛民要喺2016年香港立法會選舉攞到過半數議席，繼而逼使梁振英放棄連任，煞住步步進迫嘅制度暴力。


雖然0號元素喺科學文獻重有用到，無論係一個物質形式，定作係一個元素，有報道話，除咗自由中子，有可能有兩個中子冇質子或多個中子冇質子嘅嘅結合形式，於2012年正式觀測到2n，並測得半衰期為10−22秒。


創紀之城六期係香港創紀之城嘅第六期建築，地址係九龍觀塘觀塘道392號，喺創紀之城一期隔離，由一座25層高嘅寫字樓同兩層高嘅商場組成。設有地面行車通道，直到地面大堂，並且貫通觀塘道同巧明街。創紀之城六期有大約2萬平方呎價樓面做商舖用途，主要吸納嘅租客有聘珍樓、大快活同Pacific Coffee等。


西門慶喺《水滸傳》裡面，西門慶只係一個配角，主要用嚟襯托、對比武松嚟個角色。西門慶同王婆一齊設計、誘引武大郎既老婆潘金蓮，同佢發生咗性關係，後來俾武松發現咗。潘金蓮又用盡一切既方法，利用所有可以利用既機會，對武松百般引誘，不過因為武松係武大郎既細佬，佢雖然唔係不近女色既人，但係佢同潘金蓮受到倫理束縛，所以唔敢，亦都唔會做出對唔住哥哥既事。


西門慶應該幾靚仔下，佢可以納妾得財，而唔係好似其他好色之徒咁納妾傷財，將啲錢揈哂。喺第七回「薛媒婆說娶孟三兒」裡面，西門慶娶咗布商既遺孀孟玉樓做第三房妾侍，「金鐲銀釧不消說，手裡現銀子也有上千兩。好三梭布也有三二百筒」，可見西門慶有能力娶妾侍仲得到好多錢。


香港第一條汽車渡輪航線係由油麻地小輪開設。1926年，油麻地小輪公司鑑於汽車過海嘅需求日增，於是向港府申請興建汽車渡輪碼頭，並獲得香港第一條汽車渡輪航線－佐敦道碼頭至中環統一碼頭汽車同乘客混合航線嘅經營權，並喺1933年3月投入服務。


呢個站主要係畀附近嘅商業寫字樓上班嘅人同天河體育中心睇比賽嘅人服務，喺附近嘅太古匯同萬菱匯、正佳廣場嘅商業城同BRT開咗之後，呢個站就多咗好多人嚟呢個站落車，尤其係A出入口同B出入口附近，人流量都好大下，因為附近冇幾遠就係BRT車站同萬菱匯國際廣場。


AEC嘅業務係源自1855年喺英國倫敦成立嘅巴士公司London General Omnibus Company嘅巴士生產。LGOC喺1909年響倫敦Walthamstow整出佢嘅第一款巴士「X型」，其後再出「B型」巴士。


1926年，AEC同丹拿合作組成Associated Daimler Company，同年AEC嘅生產線搬去倫敦Southall。1928年ADC解體，兩間公司就分返開，喺之後幾年，AEC開發自己嘅新產品。


1948年，AEC收購Crossley Motors同埋Maudslay Motor Company，組成Associated Commercial Vehicles。喺之後幾年，Crossley同埋Maudslay本身出嘅車陸續停產，改出其他嘢。


《一舞傾城》係香港電視廣播有限公司攝製嘅電視劇。陣容包括陳法蓉、姚子羚、唐文龍、楊明同蔡潔做主演，仲有陳星妤、文凱玲、鄺潔楹、莊鍶敏、傅嘉莉、莊思明、趙碩之、關楚耀同高鈞賢一齊演出。呢個劇嘅製作人係王晶，監製係鍾少雄。


呢部劇係TVB旗下77工作室推出嘅第二部劇集。喺台灣，呢部劇會喺KKTV同MyVideo上架，而且喺2023年5月15日起會同步更新。喺北美地區，TVB官方串流平台TVBAnywhere North America亦會喺2023年5月15日起同步更新呢部劇。


呢部劇以1980年代同1990年代嘅香港為背景，主要場景設定喺九龍尖沙咀東嘅「萬國城夜總會」。喺當時嘅香港，經濟蓬勃發展，股市大漲，娛樂場所繁榮，人來人往，拼命賺錢。夜總會以大企業嘅方式經營，從原本嘅不潔之所演變成高級交際場所。


萬國城夜總會被譽為東南亞第一，除咗經營夜總會之外，仲有時鐘酒店、日式餐廳、美髮沙龍、時裝公司等一條龍服務。挑選陪酒小姐非常嚴格，每位被錄取嘅女郎都會接受華麗包裝，令整個「萬國城」充滿著歡笑聲和誘人的身材，成為享樂之地。


有部分意見認為，呢套劇宣揚唔好嘅價值觀，又不停強調賣處，令人三觀崩塌，教壞細路。另外，王晶亦被指控抄襲1989年電視劇《霓虹姊妹花》，劇情裡面嘅陳法蓉過份偉大，好多道具同場景亦同故事設定嘅80年代完全唔符合，甚至出現宜家傢俬嘅狗公仔。


富豪B8RLE有兩軸同埋三軸版，掛接版本富豪B8RLEA亦喺2014年跟住亮相。佢首先係喺歐洲市場推出，所以初時只可以配富豪D8K歐盟六型引擎，容量7.7公升，打直擺喺車尾。2016年，富豪推出配富豪D8C歐盟五型引擎嘅B8RLE，畀排放冇咁嚴格嘅地區用。


鮑勳係泰山平陽人，佢嘅先世鮑宣係西漢司隸校尉，鮑宣嘅後人有支從上黨搬去泰山，而鮑勳係鮑宣嘅九世孫。佢老豆鮑信係漢靈帝時嘅騎都尉，喺軍閥戰爭開頭時，佢同曹操合作，後來曹操封佢做濟北相。之後佢同曹操去同黃巾軍交戰，鮑信戰死但救出曹操。


太子曹丕嘅妾侍郭夫人嘅細佬喺曲周做縣吏，被發現私吞公家布料，按法應該喺街市公開斬頭。嗰陣時曹操喺譙縣，太子曹丕留喺鄴縣，多次親自寫信畀鮑勳，請佢幫夫人細佬赦罪。鮑勳唔敢就噉放過罪犯，將罪證列足呈上。喺之前佢喺東宮做嘢，守正道、唔放過，曹丕已經唔鍾意，加多呢件事，佢對鮑勳嘅怨恨強下添。


曹丕敗陣，自壽春返來，喺陳留郡嘅地界度駐軍。太守孫邕來到見曹丕，之後順便過去探鮑勳。嗰陣時營壘未起好，只豎起營標，孫邕行咗細路而無行大路，被軍營嘅令史劉曜發現，想按軍令追究罪責，鮑勳以營壘未起好爲由保孫邕。


226年，大軍返到洛陽，劉曜犯咗罪，鮑勳奏請將佢貶職外放，於是劉曜秘密表奏曹丕，講鮑勳私底開脫孫邕嘅罪。於是曹丕將鮑勳交由廷尉審罪。廷尉提議五年刑罰。三官唔贊成，提議按律法罰兩斤金。曹丕聽咗後好嬲，話鮑勳應當殺死，重想將三官治罪。


越南國係1949年到1955年存在嘅君主立憲政權，元首係阮福晪，名義上管治成個越南嘅領土，1954年前亦係法蘭西聯盟成員國。1954年日內瓦會議承認越南民主共和國控制住越南北部領土，1955年越南國經過公投改組成總統制嘅越南共和國。


麥齊光，GBS，JP係香港政府發展局前任局長，曾經出任發展局常任秘書長，2010年6月中退休之後繼續出任發展局支援四川重建小組嘅組長。2012年7月1號成為新一任發展局局長，同月12號，因為涉嫌唔誠實申請房屋津貼而提出辭任，即日畀廉政公署拉咗，一共做咗12日局長。


2013年6月24號，佢同路政署前助理署長曾景文被裁定6項罪名全部成立，8月8號喺區域法院被判監禁8個月，緩刑2年。其後佢俾上訴庭駁回上訴。2016年1月6號，終審法院裁定佢倆個上訴得直，撤銷串謀詐騙嘅定罪。


芭蕾舞大師係芭蕾舞團當中嘅一個職位，係個舞團嘅藝術人員嘅一部份。芭蕾舞大師嘅主要職責係指導個舞團入面嘅舞蹈員，例如係日日朝頭早帶領成個舞團嘅舞蹈員演練當日要跳嘅舞，又或者係教啲舞蹈員微調自己嘅舞步等等，而當個舞團要表演嗰時，佢哋嘅芭蕾舞大師會係首先開始練舞嘅，跟住芭蕾舞大師就會負責教個舞團啲舞蹈員跳，並且監督演練過程。


喱騷，原名杜汶澤喱騷，係香港藝人杜汶澤打理嘅網上節目平台，喺2018年3月23號開播，節目內容多數都係用惡搞同抽水形式諷刺時弊。皆因節目內容大膽，言論又出位，吸引唔少香港網民去睇。2020年12月，佢轉型做收費網上節目平台，同時正名為「喱騷」。


佢係家陣成個地球入面，發現得規模最大、時間最耐、保存得最好嘅木頭整嘅水閘遺址。佢喺揀材料、地基處理、總體佈置同排洪、閘室穩定處理嘅功能入面，同而家嘅起水閘標準差唔多。喺2006年，呢度已經變咗中國重點文物保護單位。


曉光街體育館，香港室內體育館之一，喺觀塘曉光街二號，英文叫Hiu Kwong Street Sports Centre。行政上歸觀塘區。設施有籃球場、排球場、羽毛球場、壁球場、乒乓球檯、活動室、舞蹈室。


佢先後兩次擔任總統。第一次係1961年，由於總統真尼奧夸德羅斯突然喺8月25號請辭，嗰時副總統祖奧高拉特喺中華人民共和國進行國事訪問，所以由佢代任總統兩星期至9月7號。而第二次就係喺1964年，做咗總統兩年半嘅高拉特4月1號喺軍事政變中被推翻，所以由佢再次出任總統，但短短十三日後被迫將權力移交畀軍政府，做返下議院議長，巴西軍事獨裁時期正式開始。


遵理學校係香港教育集團，係全香港首間設有高中、預科同日校課程嘅補習學校。由前香港兩家免費電視台嘅前女藝員同現任校董伍詠薇，佢阿哥伍經衡同佢表妹梁賀琪喺1989年喺新界元朗一齊創辦，而家有19間分校同140間課室。


呢一輯喺香港拍攝，有隱藏喺市區之中嘅環保餐廳、室內農場，亦包括喺新界區嘅農場同埋海鮮養殖場。每集分兩節，喺第一節尾同埋第二節尾，會加入「環保小貼士」同埋「Blogger 一分鐘」，介紹日常生活嘅細節之中點樣可以做得更環保。


喺2003年嘅地鐵規劃入面，已經出現咗7號綫嘅樣。嗰時同而家嘅施工路程相比，起點係西塱，行過南浦島，跟住經過大石而最後到小谷圍一帶。不過2005年改咗一次規劃，東邊總站去到新造，而且重經過大石，不過唔入大學城。


2010年，廣州地鐵又出咗一次地鐵規劃，入面講到7號綫嘅情況。綫路先從廣州南站出發，經過番禺鍾村一帶，但同3號綫嘅轉車車站變成經漢溪長隆站，而唔經大石站。而跟住條綫路改返早期規劃嗰樣，過咗大學城南站之後繼續向東北行，經過長洲之後過珠江，之後去到5號綫嘅大沙東站。


2017年初，廣州將7號綫二期同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，7號綫二期喺埋入邊。3日後正式搞第一次環評公示。同年5月25號進行第二次環評公示，調整咗車廠位置。


爾檔嘢經常引用爆料，獨家報道香港親中共者醜聞，例如吳克儉係某風化事件當中嘅施害者、鄧炳強個老竇係毒販、譚詠麟等人喺東莞開雞竇、曾志偉以揾人合資做生意為名呃錢、汪奇經常接受大陸國企嘅色情傍飲食賄賂、蘇惠德出奇咁快噉攞到人哋嘅心臟來移植、蕭澤頤係祼官、有中聯辦官員出席違令嘅洪為民生日宴會………


升旗易得道嘅頻道由2021年1月28號起經常出問題，有時部份頻道被禁止操作一排，有時新影片被大量「黃標」，尐畀出嘅所謂處罰理由往往無釐頭尻，又唔回覆申訴，每次有冒充渠等傍老翻其作品嘅頻道出現，系統都會放任好耐，先至收拾……各種打擊加埋，搞到廣告費分賬少徂好多。


升旗易得道推斷爾尐係中共或親中共勢力嘅政治打壓手段，並經調查得知，操刀者係某間代理YouTube工序嘅星加坡公司，而估計對方由於權力有限，無本事將渠嘅頻道永久封鎖，惟有耐唔耐搞下小動作，亦因此可以靠開多過一條頻道，來稍為減少傷害。


升旗易得道對政府強制打疫苗嘅態度一直都係反對，喺2022年2月7號，蕭若元喺謎米香港節目《蕭氏新聞台》當中表示，要動員觀眾，舉報「反疫苗」YouTube頻道片，直至佢哋全部落架，Tony Choi之後喺節目入邊回應，話唔會向蕭若元屈服，仲希望觀眾取消訂閱謎米香港。


蔡明達經Facebook公開自己嘅廿四張銀行手機應用程式嘅截圖傍兩張紙質銀行文件嘅相，話相信葉豪、余日照傍Hebe都有做衰嘢。《東周刊》對於蔡明達傍霍嘉誌嘅採訪材料，經該雜誌傍升旗易得道分別公開，有段曾志健、馮清華、王愷銘傍黃竣賢自拍嘅影片亦然。


建築物喺19世紀起好，係一座兩層高嘅維多利亞式獨立屋，曾經係英童學校嘅校舍。1990年代，座樓曾經俾中英聯合聯絡小組徵用作辦公室。香港主權移交後，座樓由本地設計師協會租用，成立香港設計中心，由香港賽馬會贊助古物修復同埋裝修費港幣600萬。


兩年後，香港設計中心喺2006年中搬咗去九龍九龍塘嘅香港工業科技中心，香港特區政府喺同年11月，經前任行政長官董建華同意，最後揀咗呢座樓作為前任行政長官辦公室。2007年4月21號，政府宣佈座樓正式成為「前任行政長官辦公室」 。


1951年11月23號，史伯泰被葡萄牙政府任命為澳門總督。任期至1957年結束。在任期間，發生關閘事件。1955年，史伯泰策劃澳門開埠400周年慶典，遭到中華人民共和國當局嘅強烈抗議，派兵封鎖中澳邊境嘅關閘通道，導致澳門生活用品斷絕。


2015年11月15號，美居廣場出現管理糾紛。大廈管委會副主席劉國明話，大廈入伙之後一直由恆美物業管理公司管理咗成廿年，但係管理不善，搞到大廈公共設施長期都係壞嘅，又將停車場私自出租之類，令到業主唔滿意。


7月20號，大廈同管理公司合約屆滿，但係同日管委會到期，為咗避免管理真空，臨時管委會同管理公司再簽三個月臨時合約，但係管理公司冇跟法例，將超過十九萬嘅樓宇維修基金交畀管委會。管委會考慮告有關公司盜用大廈嘅維修基金。


到10月31號離場。響2013年成立新一屆管委會，決定重新開標招聘管理公司，新公司響11月1號進駐。之後大廈響9月28號發生停電，經了解，前管理公司8月開始已經冇幫大廈交電費。經房屋局協調，管委會同前管理公司負責人會面，被人話大廈入伙到3月部分業主爭咗三十四萬蚊管理費，要求收返部分管理費先協助交電費。


業主合作之下，最後加埋收到十六萬管理費，點知前管理公司以重未完全收返嗮全部管理費做理由，只係交咗8月份嘅電費，唔肯交9月同10月加埋九萬幾蚊嘅電費。如果再唔交去到17號，大廈公共部分將會斷電，𨋢、供水設施、走廊燈之類會全數停運，五百幾戶受影響。


《人啊人》係香港男歌手陳奕迅喺2022年推出嘅粵語流行歌，由林家謙作曲、周耀輝填詞。首歌係陳奕迅喺2022年嘅唯一派台歌，派台後先後做咗香港五大粵語歌榜嘅冠軍歌，成為佢頭一首「五台冠軍歌」。而喺2023年臺灣嘅第34屆金曲獎入面，《人啊人》嘅填詞人周耀輝更攞到「最佳作詞人獎」，成為頭一位憑粵語歌攞個獎嘅填詞人


到載淳做皇帝，同治十一年，呢間又再整過。家下鏡蓉書屋四字大字，就係當時粉嶺一帶出名嘅學者李培元題嘅。家下學者相信鏡蓉書屋個名係呢個時定，雖然村民相信之前就有。李培元亦響書屋敎過好多年，佢個學李長春重拎到到廣州府學秀才第一名。


鏡蓉書屋個鏡蓉，學者摷到原來大唐時段成式筆記小說《酉陽雜俎》就有。個典故就講李固言落第，即係考試肥佬，就去四川行下。咁佢見到個阿婆，阿婆就同佢講，『郎君明年芙蓉鏡下及第』同『後二紀拜相』。李固言第二年再考，竟然咁橋個題目係《人鏡芙蓉》，而廿年後重做埋宰相。


最早一批史密斯威森軍警型係喺1899年出廠，並先後俾多個國家嘅警察同軍隊採用，二戰到越戰期間更係美軍嘅其中一款制式手槍。史密斯威森軍警型可以裝6 粒.38口徑子彈，威力唔算大，但係到而家仍然有多國警察裝備。


同年，美軍喺菲律賓戰場上發現點三八長柯爾特子彈威力唔夠，史密夫威森公司馬上開發出點三八特種彈，並且改裝旗下嘅點三八軍警型手槍，令呢啲手槍可以發射點三八特種彈。呢個時期嘅點三八特種彈依然係裝填黑火藥嘅。


軍警型加上可調式照門就成為咗K38 Target Masterpiece。K38 Target Masterpiece主攻體育競技市場，一般裝配六英寸或者八又八分三英寸槍管。隨後，史密夫威森推出四英寸版本，命名為K38 Combat Master，主攻執法單位、獵人、野外活動人仕市場。


勝利型係第二次世界大戰時，美國向盟國輸出嘅軍警型手槍。通常喺槍身登記編號前面多咗一個「V」字。雖然有少量勝利型裝配六英寸槍管，但通常勝利型係裝配四英寸槍管嘅。輸出英國、加拿大、澳洲、紐西蘭、南非等地嘅勝利型發射比較短身嘅點三八史密夫威森彈或者英式 三八/二百彈。


1974年，史密夫威森將生產線上面嘅十型第六版改裝，令十型第六版改為可以發射點三五七密林彈。最終令十型第六版獨立於十型系列之外，產生出尺寸相近，但發射點三五七密林彈嘅「十三型」。相對於十型嘅不銹鋼版六四型，十三型嘅不銹鋼版本係六五型。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


廣州酒家係中國廣東省廣州市嘅一間好出名嘅老字號酒樓，喺1935年開始創辦。呢間酒樓有12間分店，佢嘅總部喺荔灣區文昌南路2號嗰度。呢間酒樓喺成個廣州嚟講，佢係名氣最大嘅一間，佢有「食在廣州第一家」嘅稱號。


不過到咗1938年就唔好彩，撞正火燭燒冧咗，但係到咗1940年冬天，陳星海、關樂民同埋廖弼等人夾埋出錢重新起過間酒樓，重攞咗「食在廣州」嘅意思先至將之前「西南酒家」嘅名改做「廣州酒家」。雖然話喺1950年2月嗰陣酒樓就停咗業，但係後嚟由蔡偉漢出錢嚟重新開返。


直到1956年2月嘅公私合營之後先至變咗國企，到咗文革之後重係用返呢間酒樓嘅名嚟開業。喺1983年7月份重將成間酒樓都升咗級嘅同時，甚至喺1989年12月30號開始，喺出面開咗幾間分店。其中第一間分店就喺而家海珠區嘅濱江西路嗰度。


明朝洪武十五年，屏山鄧族第七世祖寧國府正堂鄧彥通受封，喺上任升堂嘅第一晚，佢夢見鄉下西北角上空星光燦爛，但群星突然落下，聚集喺西北嘅河口。鄧彥通夢中驚醒，並諗起立村時風水師傅講嘅嘢，回顧始祖去到佢雖然已經七代，但總共只得12個男丁，而其中有4個早死。


果然，鄧彥通以後嘅七代人，生咗22個男丁，當中10個另起圍村，有幾個做咗壽官，有兩個起咗二公祠，有啲有成八、九十歲命，鄧氏家族喺屏山嘅男丁有1,500幾人。鄧氏喺明清兩代人材輩出，每每可以喺科舉金榜提名，士人同做官嘅不計其數，族人相信係呢座塔恭奉嘅文曲星庇佑，故此族人又叫呢座塔做「文塔」。


聚星樓原高7層，但後來因風雨侵蝕，上面4層已經俾風災整冧咗，只剩低現時嘅3層。聚星樓呈六角形，建基於一矮台之上，主要以青磚以及麻石砌成。3層嘅聚星樓約莫高13公尺，最上層供奉主宰文運、掌管功名嘅魁星。


觀塘，原本叫做官塘，係香港新九龍東面一個地方，靠近維多利亞港。觀塘響牛頭角同油塘之間，係香港第一代嘅衞星城市，發展後一直係商工住兼備嘅地方。官塘原本係一個海灣，附近有鹹田，即係後來嘅藍田。觀塘係觀塘區嘅核心。


觀塘最早歷史記載可以追尋至北宋。當時觀塘一帶起咗一個官方鹽場，名為「官富場」，並由鹽官主理，係當時東莞縣內四大鹽場之一。南宋孝宗隆興元年，「官富場」產鹽量未如理想，曾一度廢置，後來因鹽產量升番先至恢復設置。


元朝時期，「官富場」被改為「官富巡司」，喺明朝時則被改為「官富巡檢司」。直到康熙元年，清朝政府為咗防止沿海居民接濟位於台灣嘅鄭成功政權，因而實行遷界令，使到沿海居民向內地遷界五十里，鹽場亦因而被廢置。


呢個鹽場為該地區帶來「官富」一名，亦有居民稱之為「官塘」。1953年至1954年起，香港政府開始發展嗰帶成為香港主要工業區，開始用「觀塘」呢個名。1979年，香港地鐵通車，起咗「觀塘站」，令觀塘成為該區嘅最普遍稱呼。


1950年代之前嘅觀塘係一個幾荒蕪嘅海灣。第二次世界大戰之後部份由中國南下嘅廠家開始喺觀塘設廠，於是1954年香港政府喺觀塘對出海面展開填海工程，騰出土地畀廠家，並喺1957年完成。填海部分作為工業用途，變成觀塘工業區，而工業區嘅北面就發展為住宅區，當初包括秀茂坪。


隨觀塘嘅人口越來越多，唔少公共屋邨都喺觀塘落成，包括牛頭角邨、藍田邨、秀茂坪邨等等，而秀茂坪山上更有順利邨等一眾屋邨嘅興建，稱為「四順區」。1970年代觀塘隨住工業發展而帶來大量車流，香港政府起咗地鐵觀塘綫。


踏入1990年代，隨住製造業「日落西山」，大量工廠空置，觀塘地鐵站附近一段部分改建成商業大廈或貨倉，但沿海一段則大多空置。而觀塘唔少住宅大廈亦日趨老化，當中牛頭角邨、藍田邨、秀茂坪邨等公共屋邨全部重建。


其他私人住宅亦都係一樣，就咁樣喺1998年年初，土地發展公司提出建議觀塘市中心重建項目，但重未實施。到咗2005年11月，市區重建局宣佈成立觀塘分區諮詢委員會，準備落實方案。而房委會亦發表，希望喺油塘社區發展類似太古城嘅綜合式社區發展，以配合居民生活所需。


觀塘區住宅發展主要喺公共房屋同居者有其屋屋苑，得 30% 喺私人樓。由於觀塘區發展嘅歷史久遠，較舊嘅屋都俾新起房屋取代。藍田邨喺九十年代被人拆咗，比新型公屋取代。最近，市建局亦發表咗觀塘裕民坊重建計劃，重建日久失修同樓齡高嘅大廈。


渠出身清寒人家，原先入讀布里斯本天主教嘅Ashgrove Marist修士男校，收尾轉學去官立嘅楠普拉中學，1974年中學畢咗業，成績標青，得到全年級第一，代表成班同學上臺演講，兼得DUX榮銜。之後入咗坎培拉澳洲國立大學嘅中國歷史同中國文學部，畢業摞到一級榮譽學士。


1981年大學畢咗業，陸克文入澳洲外交部，畀派咗去瑞典斯德哥爾摩，1984年轉派北京，專門分析中國政局同經濟發展。1988年渠升到外交部助理次官。1995年渠又出任畢馬威會計師事務所嘅中國事務顧問，至1998年，渠返澳洲參政，擊敗個自由黨嘅當席議員，摞咗布里斯本嘅聯邦議席格里菲思，開始做國會議員，僅做咗一屆，2001年就被提升入前排做影子外交部長。


2010年，陸克文政府提議徵收40%嘅資源盈利稅，受到礦業極力反對，陸克文亦冇咗黨內支持。其後副總理茱莉亞·基勒挑戰佢嘅領導地位，陸克文喺6月23號決定唔同茱莉亞·基勒爭總理同埋工黨黨魁地位，第二日茱莉亞·基勒就接手陸克文呢兩個位。


總理遺囑，孫文所立嘅遺囑，但唔係佢親筆寫，而係眾人代佢擬。當中「革命尚未成功、同志仍須努力。」依句，就係出自依份遺囑。孫文喺民國十四年死，即西元一九二五年，死時為中國國民黨總理。死後多年，一九四〇年四月一號，中華民國尊佢為國父，中華民國政府改稱為國父遺囑。


孫文一九二五年病重之時，正值聯俄容共，廣州政權時期，身邊中國國民黨要員驚總理無遺囑之下死去，於是乎幫佢擬定遺囑，孫文過目滿意，一字未改，再另立家事遺囑。份總理遺囑汪精衞做筆記者，二月廿四號寫好。三月十一號，孫文病危，其妻宋慶齡協助下簽名。


學校喺1927年3月26號為咗紀念廖仲愷先生而開辦，初時叫仲凱農工學校，喺廣州河南石涌口開辦。抗日戰爭期間，廣州淪陷，學校喺1937～1940年間先後輾轉到南海縣西樵山、香山縣南屏鄉、澳門、韶關樂昌一帶辦學，1943年搬到雲浮新興同羅定兼改名做廣東省立仲愷高級農業職業學校，直到1946年1月重返廣州。


中華人民共和國成立後3個月，學校改名做廣東省仲愷高級農業技術學校，但時隔4年又兩個月又改名做廣東省仲愷農業學校重先後接收三批越南留學生。1966年因文革爆發，受破四舊浪潮影響而停辦，1973年先至恢復辦學。


呂四娘係個虛構人物，喺小說入面，係呂留良個孫女，當時大俠甘鳳池弟子，精心學習武藝，後來為咗報雍正帝以文字獄殺祖之仇，以選妃之名混入皇宮，詐取粘竿處嘅血滴子放喺身邊，後來喺雍正帝召佢嘅侍寢後，出血滴子攞咗佢個頭拎走，乾隆帝登基，宣佈雍正係病死，並命工匠刻咗一個黃金頭顱以入殮。


東安江自大桂山發源後，一路向南流入梧州嘅蒼梧，流經沙頭、石橋、木雙，入廣東境後係封開縣。有石川河、塘灣河、大平河注入，中間經過四科墟。幹流長127公里，平均比降4.4%，年均徑流量18.1億立方米，流域面積2388平方公里，其中廣西佔2240平方公里。


2021年10月1日香港時間凌晨1點，十八個迪士尼傳媒集團亞太電視頻道正式停播，包括衛視音樂台Channel 、Fox、Fox Crime、Fox Life、FX、Fox Action Movies、Fox Family Movies、Fox Movies、Fox Sports、Fox Sports 2、Fox Sports 3、迪士尼頻道、Disney Junior 、Nat Geo People同衛視卡式台，大部分播出內容將轉移到Disney+播出。


澳洲唱片業協會榜係澳洲嘅主要音樂榜單，由澳洲唱片業協會每個禮拜發佈。呢個榜單記錄嗰個禮拜喺澳洲境內各音樂流派入面銷量最高嘅單曲同唱碟。1988年6月26號開始，澳洲唱片業協會建立呢個榜單，喺建立之前，由1983年4月起，澳洲唱片業協會授權《肯特音樂報告》發佈榜單。


最常見有中國大陸官商合作，官官相衛問題。地方霸權地方官以唔合理嘅低價錢，有時甚至動員黑幫同公安要拉要鎖，打打殺殺嘅政治恐怖主義手段，強迫人民交出土地並高價轉售，暗批出批文，同黑商集團合作濫用公帑，進行天價發展工業，則源於獨裁體制，政治壟斷引起貪污。


而同樣因為路面工程關係要改路嘅2號單頭線重一度延伸到關閘，響1988到1989年期間同5號幾乎完全一樣。直到1990年，關閘附近馬路工程全部搞掂，5號由關閘來回蓮峰廟嘅路程先改返，去關閘經巴波沙大馬路，去媽閣就經馬場大馬路、騎士馬路、看台街、關閘馬路。


1980年代尾，新福利開特班車，由青洲聖若瑟中學開單頭到媽閣，只係響返學日子嘅晏晝時段提供服務，主要接載青洲聖若瑟中學嘅學生放學，由青洲開到蓮峰廟之後，再按返5號原線去媽閣，之後響1991年由新線28B取代。


1992年，因為水坑尾進行重整下水道同起好多座行人天橋，所以有關馬路進行封閉，新福利將5號去媽閣方向改行松山隧道同新口岸填海區，之後就由臨時變咗永久調整，六十幾年來，呢條巴士線都冇做大規模修改。同時亦一直由同一間公司做到而家。


2010年8月21號，交通事務局檢討實施咗三個月嘅新馬路公交專道之後，為咗避免所有巴士集中嗮響永亨銀行出面嘅巴士站上落搞到大塞車，同時藉住增加新馬路西邊嘅人流，改善做生意嘅環境，所以去司打口、媽閣方向嘅巴士都取消停靠永亨銀行出面嘅巴士站，改咗停靠「金碧文娛中心」站。


2016年11月18號，因應路面實際情況同客流，安排部分班次，以跳站形式嚟行，如果關閘周邊馬路塞車嚴重嗰時，由關閘總站開出之後改行其他唔塞馬路，跳到「市政狗房」站之後續返原線嚟行，維持返之後嘅班次穩定。


2017年4月9號，改返經高士德大馬路去媽閣，按原線行到「三角花園」站後，唔停「市政狗房」站、「望廈炮台」站、「愉景花園」站同埋「羅理基／馬六甲街」站，改停「提督馬路／雅廉訪」站、「高士德／連勝」站、「高士德／賈伯樂」站，到「東方拱門」站之後按原線嚟行。


2017年12月15號，配合輕軌媽閣站前期建造工程，西灣湖景大馬路近「媽閣總站」實施有限度通車。由頭班車開始臨時停靠「澳門旅遊塔」站畀乘客落車，而臨時巴士總站就設係「旅遊塔/行車隧道」站附近供巴士停泊同埋乘客上車，由臨時總站開出後先至駛經「媽閣總站」上落客。


2019年9月28號煙花匯演，政府批准巴士公司增設點對點特班車，呢條線加開特班車由「旅遊塔/行車隧道」站中途唔停站直達「關閘總站」，係兩場煙花後增開以疏導乘客。係繼2017年天鴿風災後呢條線再一次進入關閘總站。


2020年10月1號月滿琴澳煙花表演舉行，交通事務局再次批准新福利增設點對點特班車，呢條線加開特班車並獲得巴士路線編號為5T，由「旅遊塔/行車隧道」站中途唔停站直達「關閘總站」，喺煙花表演完結後增開以疏導乘客。


1957年前，喇沙書院喺喇沙小學依家嘅地址開辦第七、八班，即係依家嘅小學五、六年級。1957年9月，正式脫離喇沙書院成立喇沙小學，五、六年級各兩班，由彭亨利修士擔任創校校長，做咗27年。當時嘅校舍係喇沙書院嘅附屬建築。


預繳，或者預繳式消費，或者預付，係一種使錢方法，先畀錢，後享用，見於種種服務或商品之上。預繳有利生意人，早啲收到錢，易啲準備貨品以及種種開銷。而供應商有機會失蹤、執笠清盤之類，消費者預繳，就要冒呢啲風險。


佳牌喺1914年成立，間廠位於和夫咸頓嘅Fallings Park。1920年代起，佳牌開始出埋無軌電車。佳牌曾經嘗試進軍房車市場，並喺1926年收購星牌汽車，但最終都係唔成功，星牌汽車喺1932年執咗。


第二次世界大戰期間，英國政府批准佳牌出雙層巴士。1948年，佳牌從Rootes Group手上買入Sunbeam同埋Karrier嘅無軌電車生產業務，之後佳牌旗下嘅無軌電車全部以Sunbeam做牌子。


干諾道以干諾公爵命名。干諾公爵係當時太子，當時由印度返英京倫敦，順道訪港。佢主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。


喺音韻上，牀母同從母、澄母唔同，喺晚期中古音佢哋三組分立。到現代發音，佢仲係齒音，好似廣州話呢種唔分平捲脷嘅語言，牀母同從母、澄母發音一樣。對於梧州話呢種分平捲脷嘅粵語，牀母係捲脷音，同從母唔同。喺普通話牀母基本上係捲脷音，同從母嘅平脷音唔同。


佢喺加拿大出世，有兩個細佬，爸爸係前游泳運動員。4歲左右就同屋企人定居香港。自細擁有運動天份，鍾意劍擊，曾經喺劍擊學校訓練，打咗幾年花劍之後，教練建議佢轉攻重劍。佢轉做全職運動員冇耐就成為香港排名第一，同時亦喺Samsung 2017 年度香港傑出運動員選舉中獲得「香港最具潛質運動員」。


同好多年青運動員一樣，佘繕妡要同時兼顧學業、劍擊。佢強調就算自己已經係個全職運動員，仍然會努力完成學業。喺比賽期間，佢依然朝早五、六點起身，無忘記做學生嘅本份，同時兼顧練習同埋溫習。而決定轉做全職運動員，父母亦非常支持。


酸齋嘅紅色往往係用人工合成嘅食用色素E110，豉油齋同咖哩齋就可能加入 E621，即係谷氨酸鹽增味劑。日落黃喺挪威同芬蘭已經全面禁用，亦有組織催促美國食品藥品監督管理局禁用日落黃，因為呢種嘢可能影響細路嘅行為同專注力。


《齋鹵味》亦係一部2006年香港上映嘅電影春田花花同學會一首歌曲嘅名。曲調係英文歌 Yellow Bird，由梁洛施主唱，葉氏兒童合唱團伴唱。歌詞中嘅「齋鹵味，細個就已經食。齋鹵味，至正係拜山食。」睇來齋鹵味可以算做香港人嘅集體回憶。


江門東站起響廣東省江門市江海區滘頭街道五邑路同東海路交界，係廣珠城軌江門線嘅架空站，係江門國家級高新技術開發區嘅城際鐵路車站。近住江海區政府同江門市第一中學。呢個站喺2011年1月7號通車，嗰時叫做江門站，喺2017年3月10號改名做江門東站，原本嘅江門南站亦都響嗰時改名做江門站。


《怎樣打飛機》係由中國人民解放軍廣州軍區司令部出版嘅作戰手冊，封面寫住係1965年2月15號出版，本書係教人點樣用輕型武器去將啲戰機射落嚟。2006年，有中國大陸網友貼咗呢本嘢個封面入討論區，引起好多人討論，同埋喺度估入面啲嘢係乜，因為喺廣東話入面，「打飛機」係「手淫」嘅代詞。


同其它嘅4號綫嘅高架站一樣，呢個站嘅外觀方面，好似帶有橢圓形兼打橫嚟嘅柱嘅樣，有啲似個琶洲嘅會展中心噉。但佢有個地方同琶洲嘅會展中心唔一樣嘅係，呢個站嘅最頂嗰個光棚，兩邊係垂直錯開咗，冇連埋一齊嘅，而且車站嘅出面都冇大隻字印住個站名響度。


另外，喺呢個站嘅南邊偏西冇幾遠嗰度有條存車線響度，如估海傍站到金洲站嗰橛搞出咗冬瓜豆腐嘅話，去金洲嗰邊啲車就先喺去金洲嗰邊嘅月台清嗮客先，跟住入去存車線嚟準備調頭。之後部車就入呢個站去黃村嗰邊嘅月台嚟返轉頭。


喺2012年3月6號，因為嗰日朝早6點21分喺呢個站附近嘅京珠高速公路嗰度發生咗單好嚴重嘅車禍。後嚟有人將呢單嘢報咗畀差佬之後，差佬同消防馬上嚟到發生嗰單交通事故嗰度，重將現場都封鎖埋。而呢個站附近嗰80米入面都唔畀人入嚟，而停喺呢度附近啲車都俾差佬當成市民揸嗮出去。


而嗰日9點21分，石碁地鐵站嘅工作人員就爲咗地鐵站嘅安全，佢將呢個站臨時封咗，重喺入站口棟咗嚿牌話唔畀入站。係因為發生車禍嗰度冧咗嘅槽罐車離呢個站凈得30米到而馬上疏散呢個站入面準備坐車同入站啲乘客，同時4號綫嘅雙向列車改成唔停呢個站。


喺10點20分，石碁地鐵站嘅冚唪唥扶手電梯、專用𨋢同埋閘機都唔逳得，甚至連站入面嘅電器都唔例外。而上晝11點15分，呢個站啲人都好似趕鴨噉趕，全部走嗮佬，去到警戒線出面。一直到中午12點44分，槽罐車俾工程車拖走咗之後，呢個站先至恢復返正常營運。


呢個站係家吓距離蓮花山景區最近嘅地鐵站，因為呢個站冇幾遠就係個巴士站，入面有可以直接去蓮花山嘅巴士，喺石碁嗰邊住嘅居民嚟講，喺節假日且天晴、或觀音誕嗰日，成日都有好多去蓮花山嗰邊嘅人喺呢個站落車，跟住轉巴士去蓮花山嗰頭。


係中國廣東省廣州市嘅一間地下商場，喺2008年起好，位置喺天河區體育西路4號南邊。成個商場連接廣百、天河城、購書中心、維多利廣場同地鐵出入口。佢同流行前線、江南新地商業街一樣，係畀後生仔女買衫褲嘅地區，但比流行前線高檔啲。


《射鵰英雄傳之九陰真經》係香港電視廣播有限公司古裝劇集，由張智霖、姜大衞、梁珮玲、顧美華、翁杏蘭、關寶慧、許秋怡、朱鐵和、羅樂林、王偉、劉江、江漢、廖啟智主演，監製潘嘉德。呢套劇喺1993年喺翡翠台首播，一共20集。


船底座係家下八十八西洋星座之一。佢響天球南部，佔天球面積494平方度。地球北半球來講，船底座係冬天嘅星座，即係冬夜會見到。肉眼可以睇到大概110粒星。有一到四等星25粒，即係有1等星1粒、2等星3粒、3等星3粒、4等星18粒。


1983年，當時由澳門新福利公共汽車有限公司前身澳門福利公共汽車股份有限公司成立，路線由內港碼頭來回外港碼頭，係澳門第一條提供全部冷氣巴士服務嘅巴士線，由四架啱啱投入服務嘅「五十鈴」JCR460ZZ型單層巴士嚟行。


2010年8月21號，交通事務局檢討實施咗三個月嘅新馬路公交專道之後，為咗避免所有巴士集中嗮永亨銀行出面嘅巴士站上落客搞到，阻住巴士埋站同出站，同埋希望增加新馬路西段嘅人流，改善做生意嘅環境，所以取消停永亨銀行門口出面嘅巴士站，改停設響金碧文娛中心出面嘅新巴士站。


2016年11月18號，因應路面實際情況同客流，安排部分班次，以跳站形式嚟行，如果關閘周邊馬路塞車嚴重嗰時，由關閘總站開出之後改行其他唔塞馬路，跳到「東北大馬路/廣華」站之後續返原線嚟行，維持返之後嘅班次穩定。


成立初期呢條線以冷氣豪華巴士線定嘅收費比普通線貴，加埋呢條線基本同10號重疊，令到客流偏低。後來兩條線因為熱狗巴士全部退役之後，價錢完全一樣，但係班次對比10號都係好疏，客流都係冇咩起色，之後重派埋三菱Rosa小巴嚟行。


但係經過多次調整同延長，令到呢條線響新口岸一帶來回黑沙環同關閘有獨市位，加埋賭權開放同人口增加，客流開始上升。雖然呢條線響新馬路有10號、10B同黑沙環有18號嚟爭同埋班次夠密做優勢，但係呢條線嘅作用除咗疏導3號主線巨大客流之外，重有新口岸一帶來回黑沙環同關閘嘅獨市位。


有遊客會利用呢條線更快噉去到金沙等地方，就算其他都影響唔到客量，繁忙時間都可以班班爆棚，變成澳門嘅主要巴士線，用車逐步使用九到十米中巴嚟行，提高載客量。另外，響港澳碼頭到葡京之間同12號有一啲路段重疊，但係12號要去水坑尾先到黑沙環，而呢條線經友誼馬路之後直達黑沙環，加埋12號根本唔去黑沙環新填海區，只係到祐漢，所以威脅唔到呢條線客量。


原名柴灣仔，皆因地近柴灣。英文柴灣初時唔寫做 Chai Wan，或口音，或誤聽，寫做 Sai Wan。柴灣仔就半音半意，繙成 Little Sai Wan。及後師爺不明所以，將佢倒繙做小柴灣、小西灣。


小西灣一帶原本係英國情報中心。1947年，英國同埋美國、澳洲、加拿大、新西蘭簽署聯合收集情報嘅協議。因此，英軍喺小西灣起咗成個遠東最大規模嘅情報中心，監聽中國無線電通訊。到咗1980年代，香港將會鐵定會交畀中華人民共和國，英軍就將成個情報中心拆到渣都無淨。


去到1980年代，因為要起地下鐵路，柴灣市區嘅徙置大廈要拆，政府為咗安置呢班居民，加上應付日益膨漲嘅市區人口，所以決定開發小西灣。當時政府見小西灣個小西會令人諗起屌屄兩個性器官兼粗口字，唔係咁好聽，所以建議過改名做小柴灣，但因為當地居民反對，所以幾年後小西灣邨落成，將個名改返做小西灣。


小西灣由於好近鯉魚門，環境極佳，所以政府就喺當地起居屋來賣，樓盤包括富景花園、富怡花園同富欣花園等。而對海皮一塊地，更加引到大型地產發展商信和置業來投，喺1997年佢用咗118億港紙投到，起咗豪宅藍灣半島。


錫安堂係中國廣東省廣州市嘅其中一間天主教嘅教堂，喺越秀區人民中路392號嗰邊。北邊靠住廣州市中小學衛生監督所同廣州市婦嬰醫院，南邊靠住廣州市第廿四中學。呢間教堂喺1935年逳手起，一直到1936年2月先至起好。


1947年，錫安堂加入咗中華基督教會廣東協會。到咗1960年之後，中華基督教會嘅萬善堂、七株榕堂，禮賢會嘅大德堂，救世軍嘅西華隊堂同埋基督徒集會嗰邊都一齊合併嗮，去到錫安堂嗰邊搞聯合禮拜。雖然話喺1966年嘅文化大革命，因為破四舊嘅關係先至搞到錫安堂閂咗門，但喺1980年9月21號就重新恢復返宗教活動。


創辦人之一曾達恩同時亦身兼創作總監及演員等多個身份，曾表示當初成立頻道係為左可以保持自己創作嘅初衷，以每年一條短片嘅形式令自己保持創作。於2016至2017年間，曾達恩同其他四、五個初始成員將「啱Channel」正式成立為公司。


呢個墳墓係西亞嘅阿剌伯式建築，出面嘅圓中間係空嘅，好似個懸鐘噉。而陵墓有門口可以入去都得，室內啱好就係宛葛思嘅墳墓，而啲人就成日喺墓室入面讀經，而且重鬼咁大聲到好似個音箱播DISCO音樂噉，所以呢度成日俾人話成「響墳」。


喺唐貞觀年間，嗰時有40位波斯佬嚟咗廣州搞傳教。嗰時伊斯蘭教係規定咗一世要搞掂「五功」，其中有一功就係話每日喺規定5個時間入面要搞禮拜，而且次次禮拜都要好好心噉拜佢，唔畀話埋嗮啲鬧杘人哋啲嘢同埋唔冇俾外界影響。


喺嗰日，有卌位仙賢喺度搞緊禮拜嗰陣有位賊佬入咗嚟，話要打劫，巖嗮啲錢出嚟。而賊佬就喺逐個教徒度搵嗮啲錢出嚟，重半位都唔放過添。而賊佬就嬲到眼火爆，因為佢搵唔到1銅錢出嚟，就掹把刀出嚟猛咁斬嗮啲先賢，而未死嘅先賢就重喺度繼續搞禮拜，冇做過任何反擊同走佬嘅動作。


西貢淪陷，又叫西貢陷落，越南共產黨叫西貢解放，係指1975年4月30號越南共和國首都西貢被越南民主共和國攻陷，越南共和國政府宣佈無條件投降，令越南戰爭正式完咗。西貢淪陷後，越共搞咗個南越南共和國過渡政府，1976年越共將兩個政府合併做越南社會主義共和國，西貢亦都畀越共改名做胡志明市紀念越共創立人胡志明。


故事講馬奕文娶咗女同學徐靜嫻。婚後，靜嫻同前追求者楊志荃仍有往來，令到奕文十分妒忌，重喺眾人面前指志荃勾引有夫之婦，之後又因其他誤會將靜嫻逐出家門。靜嫻被逐時原來已有奕文骨肉。多年後，誤會澄清，奕文非常懊悔。


清嘉慶廿二年十二月，兩廣總督阮元同巡撫陳若霖奏準起大黃滘砲臺，砲池面向東南，設有廿二門砲同一個藥局，起埋護堤壩。砲臺係灰沙三合土結構，建築堅固。第一次鴉片戰爭嗰時，由於砲臺扼守珠江要道，喺抵禦英國軍艦入侵方面發揮住戰鬥堡壘嘅作用。


Amani 係1991年Beyond去咗非洲肯雅，了解過難民援助嘅情況，黃家駒即刻寫嘅一首呼喚和平嘅歌，髙潮部分係當地話。當時佢哋唱咗呢首歌畀非洲嘅細路聽，之後呢首歌收喺Beyond第七張粵語專輯《猶豫》。


十三么係一個麻雀術語，佢係打麻雀其中一種餬牌形式，但同一般「四搭一對」－即係四組搭牌加一對眼嘅形式唔同，十三么完全唔跟呢個格式。十三么有好多唔同嘅稱呼，例如叫「十三太保」、「十三龍門」，而喺日本麻雀入面就叫做「國士無雙」，國士即係指國家入面最優秀嘅人，而無雙即係獨一無二，形容十三么組合入面，有齊一副麻雀入面每一種牌。


十三么又畀人叫做「牌王」，除咗係因為佢本身包含晒一副麻雀入面每一種牌，另外喺造牌過程入面，如果畀人槓死咗其中一隻，咁成副牌要轉章會好困難。所以將十三么定為「牌王」，即係話佢唔止可以截胡，兼且可以搶暗槓。


不過傳統上並無話十三么係乜嘢「牌王」，佢只係咁多番種之中嘅一種，無話畀截胡或者可以搶暗槓咁樣。而如果係打港式台灣麻雀，亦同樣無話十三么係乜嘢「牌王」，不過日本麻雀就一樣有話「國士無雙」係唔可以截胡兼可以搶暗槓。


中華人民共和國元帥係中華人民共和國喺1955年嘅時候，頒畀第一次國共內戰、抗日戰爭同埋第二次國共內戰入面貢獻良多嘅十位中國共產黨軍事領導人嘅最高軍銜，同時頒發嘅仲有十名大將。1955年9月23號，第一屆全國人民代表大會常務委員會第二十二次會議通過咗《授予中華人民共和國元帥軍階的決議》。


27日，當時嘅國家主席毛澤東喺北京中南海懷仁堂頒發命令狀，授予10人中華人民共和國元帥軍階，自此確立咗解放軍歷史上嘅「十大元帥」。每位元帥都會同時授予中華人民共和國一級八一勳章、一級獨立自由勳章、一級解放勳章。


客氣係一種待人態度，以客自居，言行舉止，同人保持距離，唔親近。有時會視為拘禮。然而太過就好假，虛偽，唔真心，會令人反感。現今客氣唔好唔壞，多數講人客送禮多，或者推辭人家好意。古時意味有唔同，就唔咁睇，太多數貶義。


客氣有典故。左傳定公八年，「公侵齊、攻廩丘之郛、主人焚衝、或濡馬褐以救之、遂毀之、主人出、師奔、陽虎偽不見冉猛者、曰、猛在此必敗、猛逐之、顧而無繼、偽顛、虎曰、盡客氣也。」魯公要攻齊城，派將陽虎領兵，初時順利，後尾迫到守軍背水一戰，城軍太猛，魯軍退返出來。


呢間嘢喺1953年成立，初期喺郊區南基村南石市入面搞，期間嗌成蘿崗第一聯合診所。三年後，由於南基一分為二變成南灣同南崗，喺南崗墟嘅私人診所加開咗個南崗聯合診所出嚟，但嗰時係蘿崗醫院屬下直到1958年8月改名做南崗衛生院為止。


所屬單位亦改成蘿崗人民公社衛生院。1968年同南崗各生產大隊搞合作醫療。改革開放之後，由於間診所仔唔符合嗰時嘅醫療發展規劃而開始轉型，重喺1988年5月13號改名做黃埔區紅十字會醫院重按區級人民醫院嘅模式嚟搞。


聖方濟各大學係香港一間私立大學，歷史可以追溯到1985年由香港明愛創校嘅明愛徐誠斌書院，之後先後改名做明愛徐誠斌學院、明愛專上學院，2024年1月獲升格做大學，係香港頭一間有天主教背景嘅大學，亦係香港第12間大學。


馬來奕縣係汶萊四個縣之一，係汶萊最西面嘅一個縣。北面係南中國海，西、南面分別同馬來西亞嘅沙撈越美里同林夢接壤、東面係都東縣。縣城係馬來奕。呢個縣面積有2727平方公里大，佔全國近一半面積，係汶萊面積最大嘅行政區。


根據2016年人口普查，馬來奕縣總人口有69,992人。大多數人住喺主要城市馬來奕同詩里亞。主要人口係卡達山－杜順人同馬來人。其他主要少數族群亦有華人，佢哋主要講廣東話、台山話同客家話。另外，亦有伊班族同本南族同埋其他原居民。


建安十七年，由於劉璋請劉備北伐張魯，於是劉備喺葭萌駐軍。劉備喺討伐張魯時收攬到人心，於是準備平定益州。龐統同佢出計話，若果話畀高沛、楊懷聽荊州要救急，佢要返荊州，佢兩個會開心到以爲劉備要走，自然會無防備來見佢，噉呢陣時就可以捉咗佢兩個，繼而進軍益州。


《三國演義》中，高沛出現喺第61回，喺第62回《取涪關楊高授首 攻雒城黃魏爭功》係正式人物。當中，劉璋派白水都督楊懷同高沛守涪水關，而佢自己返成都。當劉備有咗啲起事動態，高沛、楊懷聽到之後，就留低高沛喺度，而楊懷跟住使者入成都，去見劉璋同佢講呢回事。


之後劉備引軍去涪水關，派人入去報畀涪水關守將高沛、楊懷知，要佢哋出關相別。二將聽報，佢兩個共同諗定謀殺主公劉備。劉備同龐統講緊楊懷、高沛時，突然一陣旋風颳起，吹冧咗帥字旗。龐統認定呢個係凶報，話楊懷、高沛有意想攪事。


高沛、楊懷各人帶一支匕首喺身，引軍二百，帶埋酒同羊，直行去劉備軍寨，睇佢無咩防備，心度暗喜，以爲佢哋陰謀大成。但係劉備暗中安排劉封、關平喺帳後，喺高沛、楊懷退走二百軍兵後，由佢哋生擒。高楊二將反抗，但已經畀劉封、關平捉住，於是佢哋嘅行刺失敗咗。


紅磡市政大廈體育館，香港室內體育館之一，喺九龍紅磡馬頭圍道十一號紅磡市政大廈三到五樓，英文叫Hung Hom Municipal Services Building Sports Centre。行政上歸九龍城區。


湯定元於1920年喺江蘇省金壇縣東門外小坵村出世，阿爸係設喺村內文昌閣嘅私塾老師。湯定元五歲時開始喺阿爸嘅教導下讀《大學》、《中庸》等經典。1933年作為插班生入讀金壇初級中學。1935年考取江蘇省立無錫師範學校，抗戰時轉入國立四川中學師範部。


1938年報考位於陪都重慶嘅國立中央大學，因物理等科目成績突出被理學院物理系錄取。大學時期嘅生活主要靠「貸金」。1942年中大物理系畢業，留校任助教。1948年初，公費走到去美國留學，先就讀於明尼蘇達大學，暑期後轉入芝加哥大學物理系，1950年獲碩士學位。


湯定元首次定量解釋咗鍺光電導光譜分佈嘅物理規律，取得國際公認嘅成果。喺氣體放電、超高壓物理、半導體物理同紅外物理等科研中，亦都有豐碩嘅成果。首創金剛石高壓容器，成為國際上高壓物理研究嘅重要儀器。喺中國開創咗窄禁帶半導體分支學科，帶領科研群體對碲鎘汞晶體嘅材料、器件同物理進行咗系統研究。


2017年係香港主權移交中華人民共和國二十週年，習近平依慣例再次訪問香港。呢次係佢喺2012年中共十八大當選總書記做咗最高領導人之後首次到訪香港，亦都係繼全國人大常委會委員長張德江喺2016年訪問香港之後，連續兩年有中共中央政治局常委級別嘅最高層領導人到訪香港。


習近平會喺6月29號中午抵達香港，至7月1號完成香港特區政府就職典禮同監誓儀式之後離開，訪問前後為期3日。習近平喺香港期間將出席主權移交20周年慶典活動，主持香港特別行政區第五屆政府就職典禮同監誓，又會檢閱中國人民解放軍駐香港部隊，同埋出席多場官式活動。


2022年係香港主權移交中華人民共和國廿五週年，習近平依慣例再次訪問香港，同時出席香港新一任行政長官李家強上任就職儀式。受疫情影響，習近平只係分別喺6月30號下晝同7月1號朝早兩度逗留香港，中途返深圳過夜，同時改搭高鐵喺西九龍站出入境。


港鐵近畿川崎列車，俗稱「SP1900」、「千九」、「1151」同「千九五」，鐵路迷花名叫「千九公主」，係九廣鐵路買入、行交流電嘅通勤型列車，亦係世界上車速最高嘅通勤型列車。兩鐵合併之後，九鐵通過同地鐵有限公司簽定嘅經營權協議，俾香港鐵路有限公司喺2007年12月2號繼續使用。


列車可以以4、6、7、8、9同12組合為一抽，目前用緊8卡行，喺2017年12月24號之前曾經用過4卡組合、2018年5月27號之前曾經用過7卡組合同2021年2月6號亦用過12卡組合。而家統一咗8卡編組，同時原本東鐵綫嘅E200系列編組、頭等同馬鞍山綫E500編組會被除，所有48列行走屯馬綫嘅本型號列車將會統一西鐵綫E300系列編組。


2009年8月九龍南綫通車之後，所有東鐵線SP1900型號列車同馬鞍山線列車嘅大修改由港鐵八鄉車廠進行。換言之，所有SP1900/SP1950/KRS991/1151型號列車喺八鄉車廠進行大修。東鐵線SP1900型號列車同馬鞍山綫列車如果要大修，就要由柴油機車拖去紅磡站3號月台以北東鐵線以及西鐵綫嘅聯絡線返八鄉車廠。


1999年，九鐵就西鐵同東鐵新列車招標，當時只係有德國西門子交通集團以及日本伊藤忠商事入標。由於日本財團方案用咗新一代緊交流傳動技術，加上易於維修，所以日本伊藤忠商事、近畿車輛、川崎重工合組嘅財團奪得九鐵公司250卡全新列車嘅訂單，並連同日後增購權，價值超過港幣31.


01億元。合約喺同年3月8號批出，編號為SP1900，當中嘅96卡屬於E200系列，畀九廣東鐵使用，以增加東鐵嘅行車班次同埋客運能力，並配合東鐵嘅未來發展。其餘154卡屬E300系列，畀2003年12月20號新通車嘅九廣西鐵使用。


呢款列車曾經出現過兩卡編號「D201」嘅車卡。最初嘅D201車卡由九鐵自行繪製草圖，交畀日本廠房生產，但因為設計失誤而導致唔合格，最終只能當做零件車用，並一直擺喺八鄕維修中心。直到2016年，港鐵將嗰個車卡轉讓畀香港消防處，放置喺新落成嘅將軍澳消防及救護學院入面，為新入職同現職嘅消防員以及救護員提供培訓。


為配合屯馬綫嘅發展，所有列車已經調去八鄉車廠改裝成8卡車。2015年7月2號，D201/D203調往八鄉車廠改裝成八卡車，已於2016年1月2號喺西鐵綫投入服務，成為嗰條線首列8卡列車。雖然屯馬綫所有軌道工程已經完成，但係屯馬綫紅磡站新建月台要去到2021年6月20號先至能夠啟用，嗰陣列車改裝已經完成，所有列車依然要由柴油機車拖車經紅磡站3號月台以北東鐵綫及西鐵綫嘅唯一一條聯絡線前往八鄉車廠，東鐵綫現代列車亦會開始喺東鐵綫陸續投入服務，而29列港鐵中期翻新列車會陸續退役。


配合九龍南綫發展，其中兩抽馬鞍山綫列車已經喺2007年9月25號離開馬鞍山綫，以便同KRS991合約嘅列車車卡連結，並喺西鐵綫行走。嗰2抽列車已分別喺2008年8月18號及8月24號喺西鐵綫投入服務。


而呢啲編組亦都會配合屯馬綫發展而改裝成8卡列車，其中D355/D356喺2017年6月25號開始進行8卡改裝工程，加入H355車卡，並喺7月22號投入服務。而D353/D354亦於2017年8月20號開始進行8卡改裝工程，加入H353車卡，並喺9月16號重新投入服務。


九鐵喺2006年1月批出KRS991合約，再按照SP1900嘅增購權條款訂購34卡同款列車車卡，總值5.78億港元。當中28卡新車廂會組成4抽E300系7卡列車，另外6卡車廂用嚟擴編兩列馬鞍山綫E500系4卡列車，並調去西鐵綫用。


首列新車於2007年7月15號凌晨運抵香港，並連同另外3列暫時存放喺東鐵綫何東樓車廠嘅列車於2008年7月3號至4號運抵八鄉車廠，並於同年8月至10月先後投入服務。而另外兩抽新車已經分別喺2008年5月4號及6月1號正式投入服務。


2013年12月11號，港鐵宣佈向伊藤忠商事、近畿車輛、川崎重工合組嘅財團，第三次按SP1900嘅增購權條款批出新列車合約，合約編號係1151，36卡新車廂會用喺擴編全數原本係東鐵綫、西鐵綫同馬鞍山綫嘅IKK列車，集中喺西鐵綫嘅H卡以及C卡同埋馬鞍山綫嘅H卡及C卡並將佢調往屯馬綫使用。


百步梯，係喺廣州花縣嘅一個古老梯級，喺梯面鎮民安村北側山谷入邊。條梯係喺清康熙二十一年廣東巡撫李士楨派兵鎮壓花山寨陣，拓闊起嘅。 2008年畀廣州市人民政府公佈做廣州市文物保護單位，記名係百步梯遺址。


呢一帶群山因清代吳萬雄嘅花山寨起義，畀統稱做花山。地處花縣東北群山入邊，東北同從化接壤，西北毗鄰清遠，係聯繫粵北同廣東省城間嘅交通要道，舊陣時清遠、從化、花縣等地嘅鄉民上廣州都係會用呢條路。梯面鎮建立初係叫「百步梯林場」，因地處百步梯上邊，後尾建制就改叫「梯面」。


百步梯遺址而家係高百丈風景區入邊嘅一部分，高百丈屬於花縣八景之一，號稱「百丈晴巒」，以遍佈奇石怪岩而出名聞名。「高百丈」一帶傳聞係好耐以前係瑤族嘅盤古國，明代横潭瑤族首領譚觀福同眠花山寨，都話係喺同一度起事嘅。


由於呢匹馬嘅毛色係灰色嘅關係，所以佢都係「灰色神獸」嘅其中一名成員。佢係香港賽馬歷史上，唯一一匹以三歲馬身份當選香港馬王嘅賽駒，亦係唯一一匹同一季內先後勝出女皇盃、香港冠軍暨遮打盃、主席短途獎嘅賽駒，亦係主席短途獎三屆冠軍。


低血壓一般係指血壓低過正常水平嘅情況。喺醫學上，一般認為上壓低過90mmHg或者下壓低過60mmHg就算係低血壓。不過喺日常生活入面，衹有出現明顯症狀嘅先會被認為係低血壓。同高血壓唔同嘅係，一般認為低血壓係一種生理狀況，而唔係慢性病。


漏記憶又叫記憶洩漏，係電算入便，電腦程式用過而唔再會用嘅記憶空間，唔為意咁無返出去公用，而個程式都控制唔到。公用系統唔可以再用到呢段記憶空間。呢部份記憶空間就咁漏走咗，嘥晒。呢種情況，通常都係電腦程式設計出錯所致。


馬如風，原名游聰泉，係台灣男演員。馬如風本身做建材進口，因為鍾意捉棋，同導演林福地做咗棋友。林福地拍《舊情綿綿》嗰時請馬如風扮男主角火旺，佢由此開始演藝生涯，並憑呢齣戲攞到金鐘獎最具潛力新人獎。1985年，第一勻做古裝片《策馬入林》，入圍亞太影展最佳男主角。


陸星材就讀嘅中學有髮禁規定，但佢想將頭髮留長，所以去搵咗學校師長，老師講只要佢可以同經紀公司簽約，就同意佢將頭髮留長，佢因此喺初一時參加JYP娛樂嘅第六期甄選，至2010年2月第三輪嘅最終決賽未入選，後以三人組抒情組合進入Cube娛樂成為練習生。


同年4月27日，主演嘅KBS月火連續劇《Who Are You－學校2015》播出，飾演表面上成天惹事、內心卻傷痕累累嘅四次元少年孔太光，呢個係佢首部主演嘅韓國三大電視台戲劇，喺劇中憑藉穩定自然嘅演技打破大眾對於偶像嘅偏見。


2017年1月，星材因演出電視劇《孤單又燦爛嘅神－鬼怪》，喺劇中展現咗個性鮮明、具反轉性格嘅出色演技，獲得觀眾評選最受期待嘅演技偶像第一位，並獲得KBS Joy綜藝節目《Chart上奔跑嘅男人》「2017男團最強Center」觀眾投票第一位。


同月11日，星材於臺灣台北國際會議中心舉行首場個人見面會「2018 Yook Sungjae Fan Meeting 'Paradise'」。5月19日，於香港麥花臣室內場館以同主題舉行個人見面會。7月13日，於菲律賓馬尼拉舉行。


12月26日起，星材推出個人數位單曲企劃《3×2＝6》，其名稱代表企劃為期3個月、每個月推出2首單曲，共計發行6首歌曲。同月28日，佢憑藉《家師父一體》獲得《SBS演藝大獎》「SNS Star獎 Performance」。


2022年9月23日，星材主演嘅MBC金土連續劇《金湯匙》播出，飾演土湯匙出身嘅男主角李承天，喺偶然下獲得了能交換父母嘅金湯匙，與同齡嘅富二代互換身份，呢個係佢喺退伍後回歸小螢幕嘅首部作品。佢喺劇中展現有別於以往、更加沈穩純熟嘅演技，獲得製作團隊嘅認可與眾多觀眾嘅好評與關注。


㚻係指男性同男性一齊從事嘅性行為，而無論從事者嘅性取向、性向認同或性別認同係咩。《金賽報告》嘅作者喺1948年話37%嘅男性受訪者有過至少一次嘅同性性行為經歷。證據顯示由於社會期許誤差嘅緣故，男男性行為嘅盛行率往往喺調查入面遭到嚴重嘅低估。


由於比賽場地可能包括一啲難以直接踩單車越過嘅地形同障礙物，點樣有效越過呢啲地形同障礙物就成為各參賽者嘅主要課題。對於地形例如太斜嘅鈄坡或者樓梯，選手要快速落車、抬車、越過、再上返車。至於障礙物，部分選手會抬車越過，亦有部分選手會嘗試連人帶車跳過。


黃竹坑道天橋係香港一條行車天橋，喺香港島黃竹坑，喺正黃竹坑道嘅頂頭，跨過南朗山道路口。呢條天橋連同地面道路都係1號幹線其中一段。呢條天橋係條雙線雙程道路，1998年6月動工，用咗3.58億港紙去起，2000年12月開放單線雙程行車，2001年11月全線通車。


旅遊業。次區域係主要嘅生態旅遊目的地。佢擁有原始嘅熱帶雨林同廣闊嘅珊瑚礁，同時喺種族同文化上各有唔同。旅遊活動包括參觀文化遺跡，以及潛水、浮潛、徒步旅行、爬山、釣魚同其他冒險運動。呢個區域入面有22個世界遺跡，其中印尼有8個、馬來西亞有5個、菲律賓有9個。


佢亦係好多劇集同電影嘅外景拍攝地。其中《酒是故鄉醇》、《牛郎織女》、《本草藥王》、《天涯俠醫》、《奪寶英雄》、《第九個寡婦》、《花千骨》、《農民籃球隊》、《蜀山戰紀》同電影《鐘馗伏魔》、《肩上蝶》就喺呢個景區入面影過。


潮汕鐵路係中國一條鐵路，喺廣東，由汕頭去潮安，共42千米。潮汕鐵路大清時起，係中國第一條商辦鐵路。由華僑張煜南同張鴻南營造。1904年動工，1906年通車。1939年，因為日本就快入侵廣東，所以拆咗潮汕鐵路，以免落入日軍手中。


1903年，張弼士畀政府委任做閩廣農工路礦大臣。佢奏請朝廷搞《招商興辦鐵軌支路》，獲得批准。張弼士就請門下做過嘢嘅南洋華僑富商，張煜南、張鴻南兄弟歸國，傾起鐵路事宜。鐵路想南起汕頭，北迄潮安，全長39千米。


《點新聞》被部分網民指多次製造同散播針對假新聞，被一啲民主派人士批評，曾經被點新聞抹黑嘅美國駐港澳總領事館亦批評過佢哋散佈虛假消息，又曾經多次盜取其他媒體採訪材料被譴責。 2019年9月，《點新聞》嘅Facebook專頁因為「內容散播仇恨，存在謠言」而被刪除 ，《點新聞》就話Facebook咁做係打壓佢哋嘅新聞自由同政治處理 。


點新聞係《大公報》同《文匯報》兩間親中媒體合併為香港大公文匯傳媒集團之後，成立嘅業務，而香港大公文匯傳媒集團本身亦係中聯辦旗下，而集團本身就曾經評價《點新聞》係一個直秉承愛國愛港、求真求實理念嘅香港媒體 。


2016年8月，香港政治組織本土民主前線發言人梁天琦被《大公報》一名姓盧記者追訪同跟蹤，二人喺港鐵太古站發生爭執，雙方互相拉扯同打鬥，相關影片引起外界關注 。 8月14日晚，《點新聞》喺自己嘅Facebook專頁以「還原真相」為題發表文章，指梁天琦「涉惡意打記者」，內容話《大公報》一名姓盧記者當時接觸梁天琦，希望梁天琦對即將發表、關於梁天琦嘅獨家報道作出回應，但係被梁天琦施襲，仲附上咗當時二人打鬥嘅照片。


2019年6月反對逃犯條例修訂風波期間，香港社運人士梁凌傑喺6月16號遊行前夕，喺金鐘太古廣場高處掛上標語示威，後從高處墮下，經搶救不治，終年35歲。《點新聞》就聲稱引述網民爆料報道，聲稱死者牽涉幾單案件，出事前同鄺俊宇討論過數問題，又話佢危站高處係因為立法會議員鄺俊宇畀錢，仲話鄺俊宇喺現場叫佢等媒體嚟到後再跳上氣靜墊予資助。


鄺俊宇當晚發表發聲明嚴厲否認呢個指控，佢表示當時佢三次向警方要求進入封鎖區但都被拒絕，只能夠喺對面街向梁凌傑喊話，警察當時又聲稱唔需要亦唔容許鄺俊宇幫手。鄺俊宇批評《點新聞》嘅行為係踩著死者屍體去作新聞，形容《點新聞》行為卑鄙、可恥、違反做人嘅基本道德。


2019年6月21號，《點新聞》以「暴徒圍毆警員片曝光《毒果》急刪片」為標題，報導《蘋果日報》拍攝嘅6月12號反對逃犯條例修訂草案示威嘅影片入面，影到示威者打警員，但《蘋果日報》為咗隱瞞真相將影片刪除。


喺武漢肺炎期間，美國駐港澳總領事館有兩名職員確診，之後總領事館宣布停止總領事館服務兩日作深層清潔。不過，點新聞就作出「獨家」報道，聲稱收到「政府可靠消息人士」嘅消息，話佢哋兩個以外交豁免權為由拒絕隔離，仍然喺社區遊走同埋喺領事館返工。


之後美國駐港領事館發表聲明，高調反駁有關嘅報道，又不點名批評由北京中央政府控制嘅傳媒，喺呢件事上面散發虛假消息，又表明們反對點新聞喺重大嘅公共健康議題散佈虛假消息。之後特首林鄭月娥回應事件亦確認，嗰兩個職員已經入院接受隔離。


喺2021年7月27號，首宗《國安法》案件裁決，一名點新聞記者喺聆訊期間拍攝獨立媒體記者電腦，獨立媒體記者之後同嗰個記者交涉，點新聞記者聲稱影相係為咗確認當時自己前面一個男士係咪佢喺《文匯報》嘅同事，又聲稱自己第一次嚟法庭，唔知道唔可以影相。


喺2021年9月23號，點新聞進行網上民調，問及公眾對選舉嘅睇法，又聲稱超過95%網民正面評價呢次選舉。但係選項入面除咗一個『其他』之外，其他選項都係正面評價嘅選項，結果被香港民意研究所嘅鍾劍華教授喺社交媒體質疑。


《點新聞》試過唔止一其他媒體嘅採訪材料。除咗喺反送中運動期間，喺2022年1月，英國曼徹斯特有香港人發起人鏈聲援新聞自由活動，FreeHKMedia記者喺直播期間拍到人鏈尾聲有中國人騷擾和平活動嘅人士。


聖夜學園嘅四年班插班生日奈森亞夢俾人傳係一個又型又辣嘅小學生，唔擅長講嘢但就被誤解為冷酷，扭計嘅態度就被誤認為有型，外表好cool嘅佢實際上係一個不善言辭嘅小學生，所以成日被誤認為好有魅力。亞夢終於決定正視自己並祈求守護靈可以賜佢改變自己嘅勇氣。


聖夜學園入面有一個叫做「守護者」嘅團體。佢哋有處理學校各種各樣事務嘅能力，重有好多特權，經常放學後聚集喺皇室花園。好多人當佢哋係偶像。雖然佢哋表面上非常風光，但係實際上佢哋都有唔可以推卸嘅責任同必須進行競爭嘅敵人……


《精伶童學會》係香港電視廣播有限公司製作嘅細路真人騷節目，全節目共9集，由黃山怡擔任主持。每一集都會邀請唔同嘅嘉賓做評判同主持選出每集嘅「我最喜愛童學仔」。參賽者嘅年齡介乎3至10歲，每集嘅優勝者會喺最後一集進行決賽，爭奪精伶童學仔嘅冠軍同「精伶獎學金」。


閃光彈掟出去之後，會燃燒鎂或者鉀以產生殘眼到暈嘅強光，令被攻擊嘅目標喺短時間內產生短暫失明嘅現象，從而令目標喪失反抗能力。由於閃光彈喺爆炸嗰陣唔會產生攻擊性嘅傷害碎片，因此被廣泛咁被特種警察部隊用嚟拯救人質等。


趙詠瑤喺香港出世，以前讀聖母書院，讀香港理工大學紡織及製衣高級文憑嗰陣參選壹傳媒搞嘅2012年第3屆FACE USTAR大專校花校草大選，最後贏個「最爆粉絲團獎」。到2013年開始佢正式入娛樂圈，拍過寫真集。


2018年4月15號朝早九點左右，氹仔嘉樂庇總督馬路中段嘅斑馬線，八十歲嘅阿伯行緊斑馬線，被一架新福利AP1大巴撞底，消防到場嗰陣阿伯個頭出血，意識模糊，送去山頂醫院搶救，之後中午宣佈搶救無效傷重死亡。


2018年4月15號，治安警話，事發響朝早九點左右，姓王嘅八十歲阿伯響斑馬線過緊馬路，被巴士撞底，消防到場嗰陣阿伯個頭出血，意識模糊，送去山頂醫院搶救，之後宣佈搶救無效死咗。涉事司機經酒精檢測證實車長體內血液酒精含量係零，冇飲酒。


2018年4月15號，新福利巴士公司回應話經初步調查，車長揸AP1響氹仔嘉樂庇總督馬路站開車到斑馬線，掂到一個八十歲嘅阿伯搞到佢受傷，送到山頂醫院之後宣佈搶救無效死咗。涉事車長係全職車長，五十九歲，有揸廿七年大巴經驗，行駛呢條線有兩年半，最近響4月13號休假，每日工時係九個鐘頭廿七分，通過酒精測試，最近一年冇發生交通意外，涉事車輛響3月完成車輛保養。


2018年4月16號，新福利巴士公司副總經理李啓見話，對再有巴士撞底行人嘅致命交通事故事件深表遺憾，亦會配合警方調查。事發嗰陣啱啱開工兩個鐘，而家已經停職，佢重話會儘快幫所以巴士加裝監測系統，同埋完善監控中心，實時監控巴士安全，亦會對車長駕駛安全評分。


2018年4月16號，交通事務局局長林衍新話，當局同三間巴士公司都高度重視巴士安全，今年截止4月1號，有三十六個巴士司機因為駕駛安全原因被炒，多過2017年嘅三十二位，兩年前已經要求巴士平均車速降到每個鐘五十公里，有啲地方重降到每個鐘三十公里。


對巴士「衝紅燈」零容忍，而家巴士上面都有監察設備，如果發現巴士車長衝紅燈會即炒。未來簽訂嘅新合同亦構思引入對安全紀錄良好嘅巴士公司，可優先攞到新路線。對於有網上傳聞話當局將會削減部分繁忙時段路線嘅班次，嚟騰出預算畀個別巴士公司引入新嘅混合電動巴士，林衍新話，當局一直想方設法配合繁忙時段巴士出行，唔會資助某一間巴士公司，佢又話網上經常流傳不實言論，佢唔會再評論。


2018年1月10號，新時代8號大巴撞死過斑馬線嘅行人，由於揸車嘅司機係兼職，所以搞到交局下令全部停嗮三間巴士公司兼職返工，導致司機唔夠問題雪上加霜，導致巴士公司強制要求全職加班補返空咗嘅班次，重引發埋兼職有事就禁兼職，噉全職有事就禁咩嘢嘅輿論，但係響呢事件同樣大巴響斑馬線撞死行人，但唔同係全職司機出事同唔同巴士公司，就冇上次噉大陣仗，有意見質疑政府偏袒某間巴士公司，但16號朝早召開嘅記者會度林衍新被記者問到有關問題就回應唔會偏袒某間巴士公司。


2018年1月10號，新時代8號大巴撞死過斑馬線嘅行人，所以治安警響澳門各區放蛇企暗位觀察捉唔讓行人過斑馬線，2018年2月6號響林茂海邊大馬路一帶捉唔讓行人過斑馬線，之後行人過斑馬線都有車讓行，忽略咗過馬路要睇清楚來車速度，就直接行出馬路，導致慘劇發生。


大波，又叫大𢆡、大胸、大奶、巨乳，係指女人有一孖比較大嘅𢆡。要幾大先至叫做大波並無一個嚴格定義，唔同地方因為文化差異會有唔同定義。有啲男人會覺得大波嘅女人有吸引力，但唔代表越大越好，太大亦都係有病，即係大波病。


喻學軒，網名時波，係中國大陸嘅飛躍道家同公共交通設施探險家，北京人，曾經喺地鐵族論壇入面成日關注北京地鐵嘅建設進度同埋北京巴士啲路線先至出名。2010年7月25號晚黑去大興綫嘅新宮站探險，半佬跌咗落隧道嘅消防井入面浸死咗。


事發之後，當地公安亦開始介入搜查，發現喻學軒原嚟喺2010年7月25號出咗街之後一直冇再返嚟，根據線索話佢搭咗巴士去新宮站入邊搞地鐵探險。隨後問過周邊啲工地人員兼通過手機定位，發現佢原嚟入咗新宮站嘅隧道跌咗落消防井入面浸死咗，而喻學軒條鹹魚重喺事發4日之後先至被打撈出嚟。


2017年2月6號，金正男由澳門飛到馬來西亞。2月13號上晝，金正男到吉隆坡國際機場2號客運大樓登機大堂，準備搭飛機返澳門，突然有兩條女行埋佢度，一個從後勒住佢，一個兜面扤住佢，過程得3秒，之後即閃。


2019年第6屆香港區議會選舉，屯網派出5人參選，包括召集人黃丹晴、潘智鍵、羅焯勇、曾振興同埋發言人王德源，佢哋都揀咗以樓齡較大嘅公共屋邨為主嘅選區出選，佢哋並且同其他响呢屆喺屯門參選嘅素人組成「屯門十一素人」團隊。


2021年10月5號，潘智鍵同埋王德源响社交平台宣布杯葛2021年香港區議員宣誓。同月7號，屯網透過Facebook專頁發表解散聲明，認為目前香港已經冇晒可以畀非建制派繼續堅持初衷嘅能力同埋空間，宣佈解散，並且遣散所有成員，佢哋嘅區議會議席亦隨住黃丹晴退出屯網而清零。


寶鼎元年，有野豬闖入時任右大司馬嘅丁奉嘅軍營，喺術數上稱之爲「豕禍」。269年，丁奉帶軍打穀陽，當地百姓知道後走曬，於是丁奉去到乜都冇而無功而返。孫皓一嬲，斬咗佢嘅導軍。當年丁奉同萬彧商議過秘密撤兵嘅事，話到咗華里就走人。


檳榔嶼，又叫檳城島、檳島，以前叫檳榔嶼，英國人曾經叫佢做「威爾士親王島」，係馬來半島西岸北部一個島，面積大約295平方公里，歸馬來西亞檳城州管。上面最大城鎮係喬治城。呢個島東面隔住檳威海峽同馬來半島相望，由檳威大橋同檳威二橋銜接兩岸。


x 長，喺英文書法同字型設計，係指細楷字母，撇除上升筆劃之後，基線計起嘅高度，亦即係細楷 x 概念上最頂可以去到邊。概念上，撇除上升筆劃之後，所有細楷字母嘅頂部，喺視覺上都應該喺 X 長嘅高度對齊。喺書法，X 長嘅高度概念上係貼住一條綫，叫 ｢字腰綫｣。


東面大窩口道交界，起自基督教香港信義會天恩堂。西南而行，至棉紡會中學，同葵盛路交界。至葵盛圍花園，同盛福街交界。之後轉北而返回東，同葵聯路交界。輾轉東北而行，同葵孝街交界。至循道衞理聯合教會李惠利中學，同葵葉街交界。


陳樂行係香港保衛粵語運動發起人，曾經喺香港創辦語言關注組織「港語學」。2023年，因為國安人員指「港語學」涉嫌違反《香港國安法》，所以佢決定解散呢個組織。同年佢喺海外創辦另一個香港語言關注組織「KongHub」。


若虛書室，又叫維新堂，喺香港元朗屏山坑尾村95號，鄰近洪聖宮，並未列入文物徑裏面，係屏山文物徑嘅沿線文物之一。若虛書室喺明末由屏山鄧族十八世祖鄧若虛所起，到而家已超過300年歷史。喺1981年被評為香港三級歷史建築。


隆新高鐵，又叫吉隆坡－新加坡高速鐵路、新隆高鐵、馬新高鐵或者新馬高鐵，係一條原本計劃連接馬來西亞首都吉隆坡同新加坡嘅高速鐵路，依家呢個項目已經取消咗。楊忠禮集團曾經喺1990年代末期同2006年提出修建高鐵計劃，但係都因為經濟原因而擱置。


去到2010年，馬來西亞政府啟動經濟轉型執行方案後，打算修建一條高鐵，連接吉隆坡同新加坡。兩國領導人喺2013年1月舉行會晤期間同意修建呢條高速鐵路線，並喺2016年簽署雙邊協議，推動高鐵項目。2018年5月9號第14屆馬來西亞下議院選舉實現政黨輪替之後，新任馬來西亞首相馬哈迪因為經濟原因決定將高鐵項目延遲兩年，最終兩國未能夠達成協議，原有協議喺2021年宣告終止。


文瀾書院，係一間舊時喺廣州西關嘅書院，喺而家廣州市荔灣區下九路廣州酒家隔離嘅文瀾巷度，原係嘉慶年間富商鄉紳成立嘅清濠公所，旨在清理下西關各濠涌，亦係士紳階層議事、文會友之所，文昌廟係渠嘅附屬建築。1911年，省城各界率先喺文瀾書院宣布廣東獨立。


清末嗰陣下西關河涌好多，逢雨必氾濫、淤塞，啲街坊就推舉十三行洋商潘、盧、伍、葉四大富家攬頭夾份去清理濠涌。跟著，士紳何太清、鍾啟韶、潘如彥、龔在德、顏平章、桂清槐同埋一啲商行巨賈，群埋四大富豪，發起成立咗清濠公所。


由於聚集唔少名流，「粵省科場士子，皆以入院為榮」，而「科場得意者多出身院中」。文瀾書院設立最初嘅50年間，西關一帶就有成幾十家中咗翰林進士，傳出下西關係風水寶地嘅佳話。而唔少港澳、海外歸僑同天津、漢口、上海啲粵幫商賈，喺下西關呢頭買落或自建物業，「以效孟母擇鄰之雅」。


文瀾書院雖有書院之名，實際上唔係升學應試嘅地頭，而係一個文會，類似城市文士沙龍咁，嗰陣得啲有生員以上功名嘅廣州士紳先至入到書院度活動。啲書友講天又講地，文瀾書院慢慢，就演變成廣州士紳介入本地管治嘅議事堂。


1906年9月清政府發出咗「預備仿行憲政」上諭，廣州啲中意搞憲政嘅新派士紳，同廣東省法政學堂啲教習，就一齊發起喺1907年11月6號，正式喺文瀾書院成立廣東地方自治研究社，社長係舉人梁慶桂。初有社員172人，其中有士紳約佔90%。


1911年黃花崗起義以後，兩廣總督張鳴岐，水師提督李准等為首嘅清朝軍政當局，加強鎮壓同防範革命活動。10月25號，廣州城內紳商各團體喺文瀾書院集會，江孔殷主持咗呢次集會，討論「廣東提倡獨立，不如利用官府改良獨立」意見，通過成立改良政治總機關等決議。


後尾民軍陸續由各地抵達廣州，水師提督李准、兩廣總督張鳴岐轉軚支持革命黨人，同意獨立。11月8號，以商界團體為主嘅各界代表，喺省諮議局討論獨立問題，決定咗搵張鳴岐、龍濟光去做正、副都督，喺十一月九日宣佈獨立。


文瀾書院多年發展，積累唔少勢力同資產，持有過號稱廣州「酒家之冠」嘅文園酒家。1918年前後，羅崧藩入主文瀾書院，喺長達10幾年任內大肆貪污書院資產收入，1929年市工務局長程天固為推進西關清濠修路，就諗到搵大鱷羅崧藩來開刀，派出咗稽查員喺書院會友公宴帶走羅同渠嘅財務。


事件驚動唔少要人，軍部同警隊偵緝隊等都想刮返羅，時粵軍要人梁鴻楷都有出面，但冇結果。程天固邀請財政局會同工務局，聯審逼使羅交出產據清算各項帳目，文瀾書院啲產業畀公開拍賣，所得資金一半畀工務局用去清河渠，一半去咗搞西關市立第二中學校。


廣義係指時下中國共產黨統治嘅大陸地區同埋香港特別行政區，講有關兩地記人記事，例如中港車牌。如果好膠即硬係機器翻譯香港主權移交比中國後，咪係中國香港簡稱。之後，前者意思又發明出其他詞彙如中港矛盾，中港關係。


何建宗喺香港培正小學同香港培正中學畢業，之後喺香港中文大學新亞書院主修生物系，1979年理學士畢業，1980年獲英國University of Salford環境資源學碩士，1991年以在職兼讀方式獲得香港大學哲學博士。


佢出版咗四百幾篇論文，分別喺國際學術期刊同國際學術研討會論文集中發表，又主編同撰寫咗四十幾本書、二十幾個政府同機構嘅專業技術報告，亦製作咗八套遠程學習，並喺同時擔任主理學生事務嘅「學生事務委員會」主席。


1993年，經極地探險家李樂詩介紹，何建宗展開咗極地方面嘅研究，之後曾經十五次到訪北極、四次親臨南極進行環境同生態調查，主要從事紅潮藻類嘅全球生物地理分佈、海洋營養鹽同微藻、極區海洋產生藻華機制、冰區海岸嘅植物分佈同生態特徵、極地氣候下嘅地衣品種等研究。


五邑甄球學校係香港一間執咗嘅小學，喺九龍坪石邨附近，係坪石邨附近第二間學校。1969年創校，2003年，黃景潮接任五邑甄球學校校長，而新起好嘅校舍亦都起好埋，但係第二年2004年就收唔夠23個小一學生而要停辦小一。


交址太守蘇定以法繩之，側忿，故反。於係九真、日南、合浦蠻裡皆應之，凡略六十五城，自立為王。交址刺史及諸太守僅得自守。光武乃詔長沙、合浦、交址具車船，修道橋，通障溪，儲糧谷。十八年，遣伏波將軍馬援、樓船將軍段志，發長沙、桂陽、零陵、蒼梧兵萬餘人討之。


東灣莫羅瑞華學校係香港一間群育學校，校舍依家喺新界屯門旺賢街12號，即係喺正仁愛堂陳黃淑芳紀念中學隔離，依間學校主要係幫助行為同埋情緒發展上遇到障礙而未能夠喺主流學校受到教育獲益嘅男學生，並且可以提供教育同埋輔導服務俾佢哋。


哈布斯堡係歐洲史上其中一個比較有影響力嘅王室，11世紀興起。佢嘅成員曾經喺1438年到1740年一路做神聖羅馬皇帝，亦做過奧地利大公國、德意志王國、西西里王國、那不勒斯王國、西班牙王國、匈牙利王國、克羅地亞王國、波希米亞王國、葡萄牙王國等等嘅統治者。


李調元廿九歲中乾隆二十八年進士，曾經做過廣東鄉試副主考同提督廣東學政。佢喺《南越筆記》嘅《序》入面話，「甲午典試粵東」，可惜只係去過五羊城，「丁酉之冬，復來視學」，可以睇勻全省各郡縣，於是寫咗呢本總共十六卷嘅《南越筆記》。


權益變動表有助於財務報表使用者識別導致會計期間所有者權益發生變化嘅因素。雖然使用者可以喺資產負債表中睇到股東儲備嘅變動，但權益變動表披露咗有關股權儲備嘅重要信息，伊啲信息係冇喺財務報表嘅其他地方單獨顯示，咁做可以幫助使用者了解股權儲備變動嘅性質。


小紅書係中國大陸嘅網絡購物同社交平台，佢喺2013年6月成立，該網站宣稱截至2019年1月擁有2億用戶。喺小紅書社區，用戶同名人可以分享產品評測以及旅遊目的地介紹，即「種草筆記」。小紅書亦係網絡同電視等多個節目冠名贊助，為小紅書帶嚟用戶同內容增長。


2019年3月，小紅書因「種草」行銷類筆記存在代寫、造假現象多發被媒體廣泛報道。為此小紅書曾經發佈聲明回應表示，黑產刷量行為係小紅書一直以嚟嚴厲打擊嘅對象，已經就此事向公安機關報案。7月17號公司發佈反作弊報告，表示平均每日清理刷量筆記4285篇，其中除咗機器刷量之外，每日有920篇人工刷量筆記被清理。


2019年4月，北京青年報發現有用戶喺小紅書發佈涉及9萬多篇煙草類「軟文」鑽法律邊緣地帶。根據中華人民共和國《互聯網廣告管理暫行辦法》第五條規定，用戶唔可以喺網絡平台發佈煙草廣告。小紅書之後表示會刪除涉及煙草嘅文章。


另外，有各種整形美容類怪文，例如教人訓練3日就可以幫人打針美容開工作室等教學，之後涉及引導到賣假藥、假針劑、劣質化妝品嘅聯絡方式，仲有一啲注射嘅親身體驗文之類軟文暗藏非法廠商嘅軟廣告製造社會大量亂象。


2019年7月29號開始，小紅書喺中國大陸多個應用商店中無法下載被下架，但係蘋果App Store暫時仲上架。有知情人透露下架原因可能因為內容涉嫌違規被要求下架整改。對此，小紅書回應表小內部正了解情況正係同相關部門積極溝通解決。


此前小紅書被列入工信部2019年一季度用戶個人信息保護檢查發現問題嘅互聯網企業名單。8月1號凌晨，小紅書官方微博發表聲明，表示「小紅書已對站內內容啟動全面排查、整改，深入自查自糾，積極配合有關部門，促進互聯網環境的優化與提升」。


恐嚇，犯罪手段一種，蓄意嚇人，令到人心驚驚，明示或者暗示受害者，甚至佢家人朋友等都會受害，可能會蒙受損失、受傷、甚至死人。通常都伴隨住要求，要受害者達成一啲嘢。有唔少地方都將恐嚇睇成犯罪，立法禁止，歸為刑事。


莉迪芝雅先後入讀La Gesta School同埋Ramiro de Maeztu High School。高中畢業之後，佢響馬德里康普頓斯大學攞到新聞系學士學位，之後又響Institute for Studies in Audiovisual Journalism攞到碩士學位。


返大學嗰陣，佢曾經響ABC報、La Nueva España同埋埃菲社做嘢。大學畢業後佢去到墨西哥瓜達拉哈拉，曾經響Siglo 21日報做野。不過無耐佢就返到西班牙，又響彭博電視經濟頻道西班牙版同埋CNN+做過野。


2000年，佢轉到西班牙國營頻道做嘢，負責報導二十四個鐘新聞，之後開始響一啲節目上面做主持或者主播。2003年，佢得到咗升職，轉為報導晩間新聞「Telediario 2」，呢個節目係全西班牙收視率最高嘅新聞節目，令到佢開始有名。


2018年，王室成員同埋前國王兩公婆齊齊出席復活節公開活動，三代同堂。期間，蘇菲亞王后似乎想同兩個孫女莉安諾同蘇菲亞影張相，但係畀莉迪芝雅王后阻止，兩婆媳於是乎就響到爭拗，甚至有少少推撞。大女莉安諾想做「和事佬」但係失敗，搞到菲臘六世要嚟勸交。


香港膠登討論區係香港嘅一個網上討論區，2006年開始營運，針對高登、連登競爭市場。佢係由香港高登討論區分裂出嚟，標榜比高登更高言論自由，早期版面同功能亦都好似樣，被睇成上唔到高登嘅人嘅替代品。不過自從LIHKG討論區開咗後，膠登作為「第二個高登」嘅角色逐漸畀LIHKG取代。


佢關注嘅議題主要環繞行為健康、善終離別、面對逆境。近年亦有推廣NLP同靜觀，有同香港路德會合作出版一啲呢啲議題嘅書籍。另外，佢亦有時會就呢啲議題接受傳媒訪問，同埋關注坊間一啲以催眠為名行騙嘅行為，例如，後來涉及賄選嘅親中派催眠師鍾詠淵被踢爆佢以性治療作招徠，過程要求病患自摸同捉手指以達致性高潮，梁錦堂就抨擊佢咁樣係性騷擾。


iPhone 5S係美國蘋果公司喺2013年9月推出嘅智能電話，係第七代iPhone，搭載iOS 7、新一代Apple A7處理器、全新相機鏡頭、指紋辨識系統，兼且係全球首部採用64位元處理器嘅智能電話。


1937年搞咗個「錦添花劇團」班，主要拍嘅花旦有梁素琴、上海妹、鄧碧雲、余麗珍、張舞柳、鳳凰女、羅麗娟、芳豔芬，「武打」好叻，多主演「打戲」、契爸薛覺先喺「覺先聲」同任劍輝喺「金鳳屏、鴻運」演「文戲」，拍古裝片多啲。


澳門文化局，係澳門政府社會文化司轄下嘅行政自治部門，喺1982年9月4號成立。負責推廣中葡文化交流，推廣葡萄牙文語言文化同協助制定同執行有關澳門文化同學術研究同埋政策。前身係文化司署。現任首長係穆欣欣，副局長係梁惠敏、張麗珊。


1915年6月19號，呢條路命名做俾利喇街，而俾利喇係由曾經做過澳門議事公局局長，佢又係澳門是最早嘅代權官，管理澳門內部行政事務，相當於澳督又或者行政長官之類職位。佢響明嘉靖四十一年左右由葡萄牙人選出來，一直做到明萬曆十五年。


格拉那再也線，以前叫「布特拉綫」，係馬來西亞巴生谷第五條列車線，亦係馬來西亞第一條自動駕駛嘅列車系統同第二條輕快鐵線，由Projek Usahasama Transit Ringan Automatik Sdn Bhd公司管理。


隨住吉隆坡人口外移，吉隆坡西南部嘅梳邦再也人口持續增長，人口已經超越一百萬。為咗解決當地交通幹道成日出現塞車問題，馬來西亞政府喺2011年5月26號宣布格拉那再也線延長計劃。安邦線將會延長17公里，延長路線由格拉那再也站繼續往南延伸13站（至布特拉高原站，同安邦線嘅延長線交會，已經喺2016年7月全線通車。


2021年5月24號夜晚8點33分，一架由甘榜峇魯空車駛去吉隆坡城中城嘅列車因為喺唔恰當嘅時間駛入地下軌道，而同另一架載住213人嘅列車迎面相撞，造成47人重傷，166人輕傷。今次事件係格拉那再也線投入服務以嚟，首次發生列車相撞嘅罕見事故。


國家基建公司主席拿督斯里達祖丁宣佈，公司將會向事故中嘅213名傷者，無論傷勢係點，賠償每人1000令吉。佢5月25號巡視意外現場後召開記者會表示，佢哋公司亦會承擔所有傷者嘅醫藥費，直至到佢哋好返為止。


啟德機場重喺度嗰陣，九龍城迴旋處係連繫機場對外嘅交通道路，所以日日嘅流量非常之高。即使啟德機場搬咗，九龍城太子道、馬頭圍道同亞皆老街都係九龍區嘅交通大動脈，就算迴旋處對上起咗三條行車天橋，等啲車可以兜過迴旋處，但車流都係咁頻繁。


好耐以前，喺以前九龍城聖山東北山腳有舊裂開咗嘅岩石，依舊石就好似問卜嗰啲珓杯，所以啲人就叫佢珓杯石。舊石喺戰時日軍擴建啟德機場嗰陣就冇咗，不過後嚟啲人傳傳下，就變咗叫「靠背石」。後來嗰度起咗個巴士總站，「九龍城巴士總站」，又叫「靠背石巴士總站」，後來改建為九龍城迴旋處而拆咗。


本身仲有條珓杯石村，大概喺而家世運道嘅北面，以前聖山嘅東北面，馬頭涌嘅西南面，衙前塱嘅西北面，望住九龍灣。仲有，嗰時有條珓杯石道，係由馬頭涌道分出嚟嘅。依家嗰度仲同舊石有關係嘅，就得番太子道行車天橋底嘅「靠背石變電站」。


喺七十年代，啟德機場不停發展，仲有海底隧道於1972年通車，東九龍嘅車流經九龍城迴旋處渣去海底隧道。為咗紓緩路面交通流量，政府決定起幾條行車天橋橫跨九龍城迴旋處，喺1972年2月13日至4月28日分階段通車。


機利士南路由佛光街到差館里嘅一段馬路曾經被劃為行人路，兩端路口都裝有紅色嘅T型鐵欄禁止任何車輛駛入，由2011年9月開始重新開闢成一段單線南行嘅行車路，但只限特許車輛使用。而由差館里一路向南到紅磡南道同暢運道交界嘅一段就一直以嚟都可以俾任何車輛行車，當中蕪湖街以北嘅一段係單向南行，其餘路段雙向行車。


309咤叱係香港商業電台叱咤903嘅實驗性質節目，連埋廣告每集係六十分鐘。主持係急急子。響2018年3月3號開始星期六晚八點至九點播放。節目播放一啲電台DJ嘅入行經過，同埋播放由外面寄嚟嘅DEMO。節目前身嘅偷聽DEMO曾經喺《集雜志》度響2017年3月3號到2018年2月23號播出過，喺2018年9月28號起回歸返去做《集雜志》《DEMO實驗室》嘅環節。


有一日，矮仔就請咗海鵬去飲酒，而飲緊酒嗰陣，個矮仔就特登話小珠個手上面嘅8個手鐲係傳家嘅賠嫁手環，一定要向漁女攞樣嘢嚟搞訂情手信先至可以證明佢嘅真心。點知就唔好彩，成日鬼咁硬頸嘅海鵬就噉信咗矮仔講嘅嘢，話要小珠將條手環整佢落嚟做訂情手信。


原嚟南海龍宮嗰度有8個家婆響度。為咗唔想畀七公主返去，結果每個人就畀咗佢束咗條手環，不過呢啲手環都唔除得，因為事但除咗條就死得喇。點知海鵬重係唔信小珠講嘅嘢，話知佢係咪發嗑瘋，結果就掉頭準備想走佬喇。


而小珠為咗想嫁俾海鵬，結果佢用力將條手環掹走咗而死咗喺情人個手度。不過嗰時海鵬已經後悔都嚟唔切喇，就喊得好大聲到地震噉。而海鵬嘅喊聲就俾九洲環長老聽到嗮，就將海鵬引咗嚟大九洲島嗰邊搵到條還魂草嚟救返小珠出嚟，重話還魂草係一定要用男人啲血嚟淋先至可以生得好大樖嚟救返條人命。


點知海鵬就日日用自己嘅血嚟淋還魂草，就係噉，還魂草就越嚟越大樖噉，最後連小珠都救返生喇。結果七公主條仙女就真係嚟咗人間度。就喺結婚嗰日，小珠同班姑娘喺海邊執到好大嚿嘅海蚌返嚟，重挖都嚿好靚嘅寶珠出嚟。


呢條馬路既係珠海入面好出名嘅一條馬路，又係珠海嘅其中一個大嘅睇位。而遊客成日去珠海或澳門都唔會錯過呢度喇。重係珠海人民舉辦重大活動嘅其中一個地方，成日都俾當地居民話成係珠海嘅萬里長城。而呢條馬路甚至重係珠海嘅旅遊觀光地，因為條路有整多人單車嚟搞遊覽景區嘅嘢。


古時明史記載為滿剌加，俾葡萄牙侵佔之後，改叫馬六甲。 根據聯合國教科文組織2008年7月7日加拿大魁北克時間上晝9點半召開嘅世界文化遺產大會，宣佈馬六甲市正式被列入世界遺產名錄。  喺2010年10月20號舉行咗一次活動，宣布馬六甲已經達到經濟合作與發展組織所規定嘅「發達國家」嘅基準，並發表「進步馬六甲2010」嘅聲明。


麻六甲有一個受過良好教育嘅人口，《千年發展目標報告》2015所報告嘅青年識字率為99.5%。 2016年，馬六甲成為馬來西亞最安全嘅居住地。  2017年，國家犯罪率同2016年相比下降咗15.5%，有3096例被記錄在案。


21世紀，馬六甲得到眾多國際讚譽。佢已經被包括福布斯同埋孤獨星球在內嘅幾項出版物所列，成為亞洲同世界頂級旅遊勝地之一。   馬六甲俾 Tripadvisor 列為大馬十大最佳目的地之一。 Waze App 認可馬六甲「最佳駕駛城市」獎。


馬六甲州面積有 1,664 km2。馬六甲州喺馬來西亞半島西南海岸，蘇門答臘對面，西北面係森美蘭，東面係柔佛。馬六甲州佔咗西海岸大約三分之二位置，喺首都吉隆坡以南大約 148 km，喺馬六甲海峽上佔據中心位置。


馬六甲河大致由北至南流過馬六甲州中心線。Kesang River形成咗馬六甲州同柔佛州東部邊界。馬六甲離岸嘅 Besar Island、Upeh Island 同 Undan Island 係馬六甲嘅一部分，可以由碼頭喺馬六甲進入。


馬來西亞半島 Tanjung Tuan  喺馬六甲州一塊飛地，喺森美蘭州海岸，同佢北部接壤。馬六甲有啲棕櫚樹環繞嘅海灘，亦有度假村，海灘包括Tanjung Bidara Beach、Klebang Beach、Puteri Beach同Pengkalan Balak Beach。


馬六甲州2016年總人口大約有931,210人，每年平均人口增長2%，當中27%人口係15歲以下，而8%人口大過60歲。2015年馬六甲人口分佈係66.8%馬來人、1.4%其他馬來西亞土著、26.0% 華人 (215,000）、6.


雞場街係馬六甲唐人街範圍。佢曾經以古董店而出名，但係之後變咗一個以衫、食物同手工藝品為特色嘅出名旅遊景點。馬六甲嘅娘惹展示出獨特嘅精品，例如家具、瓷器、陶器、特色品同食物。佢哋嘅文化喺Baba Nyonya Heritage Museum有展示。


馬六甲嘅印度人主要係泰米爾人，好多人以前係喺橡膠園做嘢ref>Kim, Khoo, Kay . 'Melaka dalam zaman moden'. journalarticle.ukm.my.。但係，依家多人喺珠寶同布料行業到做，亦有好多係零售商、商人同埋財務公司工種。


另外，少部分講馬拉也林文嘅 Malaysian Malayali 同講泰盧固文嘅泰盧固人係馬六甲嘅印度人。All Malaysia Malayalee Association 係一個代表喺馬六甲講馬拉也林文社群嘅組織。


一班講葡萄牙話歸融話嘅克里斯坦人係16世紀同17世紀殖民者嘅後代。即使到咗今日，佢哋仍然保留住好多源自葡萄牙佔領期間嘅傳統，例如「Intrudu」嚟自葡萄牙文單字「Entrudo」、「Santa Cruz」。


馬六甲係一個多語言州屬。馬來語係馬六甲嘅官方語言，喺政府同公共部門中使用。英文亦喺商業同旅遊業中廣泛使用。一種叫「馬六甲馬來語」嘅當地馬來文係一種好特別嘅馬來文，只係喺馬六甲州入面使用。同馬來西亞其他地區相比，呢種「馬六甲馬來語」擁有自己獨特嘅發音同詞彙。


其他族群語言包括各種中國方言、淡米爾文、Malayalam language、泰盧固文、旁遮普文、Kristang language同埋唔同嘅馬拉話歸融話，例如峇峇馬來文同Malaccan Creole Malay。


2010年人口普查亦指出，91.6%馬六甲華人係信佛教，少部分信基督教、各種中國民間信仰同回教。印度人方面，佢哋主要信印度教，少部分信基督教同佛教。非馬來人嘅馬來西亞土著群體主要信基督教，少部分信回教同佛教。


同森美蘭州南部城鎮淡邊臨近嘅馬六甲邊沿城鎮普羅士邦，距離馬六甲市區以北大約30公里，設有馬六甲唯一嘅火車站。喺第二次世界大戰前淡邊同馬六甲市區有鐵道連接，但係戰爭時期畀日軍挪用建材以建造惡名昭彰嘅死亡鐵路。


英雄廣場同惠勝廣場喺馬六甲皇冠百利廣場正對面，以方便消費者。由於英雄廣場佔用咗原本紀念獨立嘅英雄草場，所以英雄廣場頂層有一部份起咗一座新草場以代替舊有嘅草場，以延續英雄草場嘅用途，畀馬六甲重要節日，例如馬六甲歷史城日，可以繼續喺呢度舉辦。


倒夜香出現嚮舊式唐樓社會，無論嚮鄉下村落，或者城市住宅地方，有人嘅地方就有人要大便，冇拉水馬桶廁所就用痰盂疴屎，之後倒埋倒埋落屎塔，上蓋密封，等夜晚有屎車嚟收夜香，清潔工人多數係女工，特別叫做夜香婦，佢哋用毛巾包住個鼻，逐家逐戶拍門話「倒夜香」，住戶就將個屎塔放出去門口、樓梯口轉角咁，夜香婦就會用擔挑搬落街，倒上去倒屎車，運走。


2012年2月6號，王立軍突然走入美國駐成都總領事館，跟手重慶市人民政府新聞辦喺微博宣布佢接受「休假式治療」，引發中國大陸一連串政治事件，史稱王立軍事件。後來佢被捕。2012年9月24號，佢俾人判咗15年監。


額穆個名出自滿文，根據典籍記載，「額穆」係縮寫，記有全名，之後有人攷據，典籍中記嘅滿文全名同對應嘅漢文全名都係訛誤，解出嘅意思亦係附會，全名應該係ᠣᠮᠣᡭᠣᡤᠣᠯᠣ，意思係「湖河路」或者「湖河堡、湖河寨」，當中「湖·河」係指附近嘅塔拉泡、塔拉河，或者係連去鏡泊湖嘅牡丹江，「路」係話當地係古驛站，又解嘅「堡、寨」係話呢度係處聚落。


額穆地方喺渤海國時代曾設湯州靈峰縣，隸屬於中京顯德府。根據《清室》記載，額穆係清皇室愛新覺羅氏嘅發祥之地。清乾隆三年，喺額穆赫索羅呢個驛站度設立佐領衙門，管理住張廣才嶺一帶嘅軍隊、地方事務，境內重有意氣松驛站，連同衙門駐地嘅驛站一齊，係吉林去寧古塔嘅必經之路。


1909年，喺而家額穆鎮駐地設額穆縣，1932年額穆縣治搬去蛟河鎮，之後改名叫蛟河縣，於是額穆由縣府變成蛟河嘅舊縣城。1941年，額穆改屬敦化縣。1946年7月，敦化北部嘅額穆、黃泥河、黑石、官地、沙河站劃出，重新設置額穆縣，不過1948年3月，額穆縣又再拼返入敦化。


新幹線係日本嘅高速鐵路系統，1964年開辦第一條線。而家成個系統全長2,764.6公里，由多個JR公司營運。鐵路列車最高時速可以去到240–320公里，皆因車頭似子彈，有個花名叫子彈火車。而家新幹線喺日本大部分地區都提供服務，包括本州、北海道、九州。


飛躍道係隻源於法國嘅玩意。佢原本係一套軍事嘅訓練方法，但隨後慢慢變成一項運動。玩嘅人由一處地方走去另一度，中間要檻過或跳過所有障礙，同埋用設施幫手。一般係喺條街上面玩，冇特定嘅場地，亦冇規則。呢種運動幾危險，因為呢個運動好考玩家嘅身手、膽色同腦筋。


葉玉萍係香港息影女藝人同埋保險地產人士、前亞洲電視同無綫電視演員。1981年曾經喺參加第一屆麗的電視嘅學員，其後開始先喺亞洲電視當演員，同期畢業同學重有何家勁、黃秋生同麥翠嫻等人，1991年約滿離開亞洲電視，之後曾經轉到去無綫電視，一直至到了1995年走人，老公係楊得時結婚，從此息影退出娛樂圈轉行做生意。


閆安楠喺2016年8月11號去咗福建福州代表天津泰達U17梯隊參加2016年海峽青年盃足球賽，當日上晝所有球員做完帶氧耐力跑同放鬆肌肉嘅訓練後，返緊去宿舍半佬出現嚴重嘅賣老抽現象。雖然隊醫幫佢按摩同補充糖分飲料嚟恢復意識，但一直冇改善而送到醫院搶救。


亂港四人幫係個嚟自香港《成報》社評嘅稱呼，指梁振英、張曉明、姜在忠傍董建華。2016年8月30日至2016年12月28日，份報紙屢次以「漢江泄」作署名撰文，鬧渠哋夾埋保護傘張德江，同習近平傍李克強等中共領導人作對，由2012年開始，喺香港搗亂，做法有如大陸文化大革命主角四人幫，又同新四人幫有實際挐掕。


《成報》指，系列文章開始刊登之後無幾耐，就有利益集團使橫手，要迫渠哋停止。成員受到大量電話、信件同電子郵件滋擾，部分被人跟蹤同偷拍。有人屋企外邊俾人淋紅油同貼咗大字報來抹黑同恐嚇。公司受到網絡攻擊，所在大廈外邊街頭，又嚟咗班騎籬示威者煩住澌。


士嘉堡係加拿大多倫多東部一區，東便黐住北約克，分界係 Victoria Park，即係同一條街東面行人路係士嘉堡，西面就係北約克。雖然其實好多人唔揸車，但係佢嘅設計係淨係方便揸車，雖然少部分地方有地下鐵到，但係主要嘅公共交通係巴士。


2012年5月26號經濟房屋信達廣場第三座辦理買賣公證書、買賣同抵揭按揭公證書同相關物業登記服務，房屋局已判畀律師樓按序跟進，預計6月中旬可以安排第一批單位簽契。截至2012年5月25號，上述律師樓按序聯絡，已經聯絡咗七十七個單位預約買受人，當中聯絡到五十八個單位，另外十九個單位預約買受人因為冇開電話、冇人聽電話又或者改咗聯絡電話號碼之類情況而聯絡唔到，稍後將會以其他方式同唔同時段聯絡，預計可以響6月份之內搞掂所有聯絡工作。


2016年1月25號，珠海同澳門警方持續掃蕩亂發垃圾短訊宣傳網上賭博嘅偽基站，派出廿五個偵查員採取突擊行動，響關閘同台山三個屋苑加埋四個單位，檢獲十一套已經安裝偽基站儀器，包括天線、射頻模擬器、手提電腦同埋手機等。


調查發現，集團運作至少2個月，相信搗破由同一集團操控、正響到運作嘅偽基站，響信達廣場拉咗一個廿四歲姓李做廚師嘅澳門本地青年，案件入面至少兩個大陸人逃走。司警發現犯罪集團所設嘅偽基站已經轉由澳門人承租，希望逃避警方視線。


2016年9月7號凌晨四點幾，信達廣場一間便利店一個女店員話被人用刀指嚇，劫走萬五蚊之後就逃去無蹤，警方全力追緝。之後發現自稱被刀降住打劫嘅女店員口供疑點重重，經過再三追問，女店員最終承認係自己同爛賭男友合謀，自導自演咗一單假劫案。


之後，警方響男嫌犯做嘢嘅地址火船頭街拉人，重響兩個人住緊嘅十六浦住所到搵到剩底嘅一萬蚊，相信另外五千蚊已經使咗。被捕嘅兩名嫌犯同為印尼籍，男四十三歲，姓Sutikno，女三十七歲，姓Darto，兩人都承認控罪，同樣被控加重盜竊罪，男子就加控禁用武器罪。


2017年10月26號，司警接獲情報話有人響關閘附近利用民居做窩點，發送垃圾短信同博彩短信。司警調查之後鎖定目標，清晨五點採取行動，偵破關閘信達廣場一個出租單位操作偽基站，響行動入面搵到三套儀器、四部手提電腦、十四個電腦硬件、 兩部干擾器同天線嘅作案工具，拉咗一個廿八歲報稱農民姓羅嘅大陸男人，涉嫌利用干擾器，等關閘附近居民同遊客嘅手機連接唔到3G同4G網絡，令手機轉成GSM網絡嗰陣，再趁機入侵手機，發送垃圾短信同博彩短信，被控「觸犯干擾電腦系統用響實施犯罪嘅電腦數據或數據資料」、「侵犯通信工具」等罪名，移送檢察院偵辦。


被捕男子話23號來澳門，受朋友拜託響單位負責管理電腦開關，又話冇收過報酬。司警調查之後認為，羅係偽基站犯罪集團下線成員，主要負責控制現場電腦運作。司警繼續追查偽基站犯罪集團上線同其他涉案人員。另外，司警調查又發現，呢個單位租約係由一個澳門居民登記，但係身份證影印係假，警方將會對案件繼續追查。


2017年5月13號晚黑九點左右，信達廣場第一座九樓火燭，懷疑戶主響廚房煮食期間搶火，燒着抽油煙機，火勢迅速蔓延同冒出大量濃煙，住戶及時逃生報警。消防到場見到起火單位大門虛掩，拖喉入去將火救熄，冇人受傷，重救出七個困響九樓同十樓樓梯嘅住客，經救護員檢查之後無需送院，有大約十個住客自行疏散到街到，事件入面冇人受傷。


喺台灣，芫茜又叫做香菜。台灣網民對於食物落唔落香菜不時都會有討論，而且有幾兩極嘅反應。喺2021年2月農曆新年除夕，惡搞媒體眼球中央電視台喺YouTube推出除夕節目，搵咗總統蔡英文同埋一啲網絡名人現身，但係蔡英文嘅拜年賀詞竟然係提醒大家食香菜，引起網民討論。


網上訂餐係指喺網站或第啲應用程式嗌嘢食以進行送貨同攞貨嘅過程。網上嗌嘢食改變咗舊時需要打電話嗌外賣嘅模式，用戶可以直接用應用程式揀最啱自己嘅外賣服務，既方便又快捷。隨住互聯網技術嘅發展，唔少外賣網站已經可以實現直接透過網絡嗌嘢食嘅服務。


巴馬瑤族自治縣，係中國廣西壯族自治區河池市轄下嘅一個瑤族自治縣。面積1966平方千米，人口275699人，其中壯族人口17.5萬，大概佔咗成個縣總人口嘅70.13%，瑤族人口67767人，大概佔咗成個縣總人口嘅24.


新九龍8號墳場，又叫鑽石山金塔墳場，係香港一個華人公眾墳場，喺九龍黃大仙區鑽石山蒲崗村道，1937年開設，1961年停止接受安葬申請。墳場係香港政府喺新九龍規劃嘅8個公眾墳場入面唯一保留到而家嘅，其餘7個都已經拆遷晒。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


李方桂，廣州人，原籍山西昔陽縣。佢係喺中華民國同美國搞研究嘅語言學者，佢對美國印第安語言、漢藏語系語言、壯侗語系語言嘅研究留低好大嘅足跡。單係佢作爲中國語言嘅研究者，就爲語言學本身嘅發展做出好大貢獻，同趙元任譽爲中國語言學雙璧。


李方桂喺廣州出世。1924年從清華大學畢業後，去咗美國留學。兩年後嘅1926年喺密芝根大學畢業，遞年做咗芝加哥大學嘅碩士，喺1929年獲得同間大學嘅博士學位，好猛噉取得學位。喺芝加哥大學佢跟住愛德華·薩丕爾、李奧拿德·布隆菲德、卡·打令·伯學嘢，搞美國印第安語言嘅調查。


1946年到1949年間佢再次去美國哈佛大學、耶魯大學做客座教授。中華人民共和國成立時，佢放棄咗歸國，留咗喺美國，1949年到1969年間喺華盛頓大學、1969年到1974年間喺夏威夷大學做教授。嗰陣間佢去臺灣調查邵話同阿美話。


喺中文歷史研究方面，喺1930年代時，佢同趙元任、羅常培一齊，將高本漢《Études sur la phonologie chinoise》翻譯成中文，另外佢又發表《切韻â的來源》，之後佢就陸續發表有關上古音嘅研究。


《Some Old Chinese Loan Words in the Tai Languages》唔到10頁，卻係劃時代嘅論文，佢利用咗壯泰諸語表示十二支嘅詞，來推定上古音，呢啲詞係佢哋從中文借來嘅好古老嘅借用語。


GS25係南韓一間連鎖便利店，係GS集團旗下GS零售業務之一，1991年12月開頭一間店，1992年開第100間分店，2005年開第2,000間分店，同年因應GS集團由LG集團分離，由舊名LG25改成而家個名，至2010年開到第5,000間分店。


袁澧林喺2016年演出ViuTV開台預告節目《We I U》而再一次畀大眾關注，得到「ViuTV女神」同「文青女神」嘅稱頌，到2017年先後擔正做電影《那一年，我17》同ViuTV劇集《前度》嘅女主角。


佢喺托馬爾出世。1940年加入葡萄牙陸軍，成為步兵。曾參加葡萄牙殖民地戰爭，鎮壓安哥拉嘅獨立運動。1979年至1981年擔任澳門總督。1981年被調回國內，擔任葡萄牙武裝部隊參謀部將軍直到1984年。


個詞係嚟自梵文चीन，又譯成至那、脂那、摩訶支那、摩訶至那國等等，同震旦同源。佢原本係古代印度對中國嘅稱呼，經佛教經典傳入中國，唔單只無貶義性重係褒義，因為幾百年前原意有包含「智慧之國」意思。近代中國都有好多漢族英雄、成功人士都用佢嚟自稱，好多西方語言都將中國叫做類似 China 嘅名，亦係嚟自同一個梵文字詞。


好易通科技嘅電子產品客戶對象係香港人學生消費者咁，公司嚮1989年成立，2000年同台灣英業達集團無敵科技合併，發展大中華同東南亞市場。仲推出一連串嘅電視廣告，包括金超群、陳百祥同埋鄭裕玲都做過代言。


舊有嘅英華書院小學部喺1931年創校。1963年，英華書院校舍由旺角弼街搬到牛津道，而牛津道嘅校舍未能夠容納小學部，小學部因此而停辦，舊有嘅小五同小六學生需要到當時新開設嘅中華基督教會基華小學繼續上堂，部分英華書院小學部嘅教師亦過渡到基華小學。


喺2003年，中華基督教會基全小學上午校以基全小學嘅名義轉為全日制學校，而下午校就合併到新註冊成立嘅「英華小學」，並搬到深水埗英華街嘅校舍，稱為小學「復校」。新嘅英華小學係獨立於書院嘅學校，第一任小學校長由基全小學下午校校長簡燕玲擔任，舊有嘅下午校師生同校長亦轉到新嘅英華小學繼續上堂。


LIHKG討論區，非官方中文名連登討論區，係一個香港網上討論區，由高登討論區嘅非官方iOS應用程式「HKG+」衍生嘅一個獨立討論區，由前高登會員「連尼住」同「望遠」創立，喺2016年11月25號正式開始運作。


喺2019年嘅反修例運動入面，有唔少LIHKG會員積極參與，令佢嘅知名度同影響力超越咗高登，外間亦將LIHKG睇成反映時下香港後生仔諗法嘅代表。討論區嘅吉祥物連登豬喺好多文宣物品都出現。連登討論區內有大量崇尚自由及民主討論，因此被親中人士視作為反政府人士嘅平台。


香港好早就有徽章，係英國皇室紋章下付一圖，講香港唐人與英人交易，俗名亞羣帶路圖。香港人，尤其係英商，一直唔滿意幅圖，認爲要整過，曾經有好幾個圖樣，寄去倫敦。但返來竟然同交易圖相近，而且質素奇差。所以香港並無使用。


一九五九年一月廿一號，英女王伊利沙伯二世，頒布香港紋章。三月後，王夫菲臘親王，卽愛丁堡公爵，來港主持伊利沙伯醫院開幕禮，禮中親身交到香港手上。香港亦立法，防止人未有授權亂用，七月廿七號有法例代表香港。


《星光熠熠耀保良》係香港保良局同電視廣播有限公司聯合主辦嘅一個大型慈善籌款活動，係無綫電視慈善節目之一。通常喺每年9月嘅其中一個星期六或星期日夜晚舉行，但係近年多數改喺10月或11月內舉行，目的係為保良局籌募經費，表演內容通常以唱歌為主。


流體動力學，流體力學一門，動力學一門，專研流體點流。流體指液體同氣體。物理研究佢，物理化學研究佢，工程學都研究佢。佢分氣動力學，同水動力學。前者講空氣同其他氣體，後者講水同其他液體。呢門嘢用途廣泛，計下飛機力同距，石油管內流量，天氣預測，理解太空星雲，核武器核分裂方式。


2005年8月5號，新華社發佈消息話程翔「因涉嫌間諜罪被北京市國家安全局依法逮捕」，指佢「自2000年初，用化名『陳元春』為台灣國家安全局間諜策反。由2000年初一直到2005年3月按照台灣『國家安全局』指示喺香港同內地建立多條搜集情報渠道，以金錢收買呢啲方式搜集涉及國家政治、經濟尤其喺軍事等大量情報，包括絕密、秘密級內容。


佢相信逮捕係同呢份訪談錄有關，但中華人民共和國外交部接受詢問時明確否認程翔被捕係同趙有任何關係，重宣稱佢係由於「根據境外情報機關指示，在中國內地從事情報搜集活動，先後領取大量間諜費」而被逮捕，而且佢自己都承認咗有關罪行。


程翔喺8月31號朝早9點喺原法庭被判入獄5年，剝奪政治權利1年，沒收個人財產30萬元人民幣。法院指稱，2004年5月到2005年4月期間，程翔同台灣間諜組織某基金會代理人薛某同戴某，按佢哋佈置嘅任務，喺北京用傳真、電子郵件等形式將涉及國家秘密及情報嘅有關文字材料提供畀台灣，又以化名獲取酬金港幣30萬元，呢個行為已經構成間諜罪。


程翔返咗香港之後，無即時公開露面。一路到2月21號，佢先開記者會，記者會上佢表示從來冇做過任何危害國家或損害國家利益嘅事，亦冇接觸任何機密文件，佢認為自己問心無愧。又話自己一生愛國，做間碟根本同佢理想背道而馳。


廣州購書中心係中國廣東省廣州市嘅一間比較出名嘅大型實體書店，喺天河區天河路123號。呢間書店喺1994年11月23號開業，喺2014年9月29號到2015年2月16號期間試過閂門裝修。而家已經發展到搞賣圖書為主同賣一系列文化用品喺埋一齊嘅大型文化企業。


廣州購書中心有10層樓咁高，營業面積去到1.8萬平方米，入面主要搞埋圖書、音像製品、電子出版物同配套文化用品。大樓入面重有成幾十家經營品種同埋唔同風格嘅民營書店同場快餐廳、咖啡檔、眼鏡廊、鋼琴城、畫廊、藝坊、文化體育用品等配套經營嘅商舖響度。


John Matheson 其實有個私人軍師，皇家軍校文學院院長 George Stanley。佢除咗畫咗而今嘅國旗嘅第一張草圖之外，仲用咗四版紙做需求分析同埋提出咗初步嘅設計方案，包括點解國旗應該簡單、冇米字旗，紅白、單塊楓葉等等，另外其中一項設就係新旗唔應該貎似其他國嘅國旗，但係諷刺就嘅係佢嗰張草圖其實有啲似秘魯國旗，於是 John Matheson 根據英國紋章院嘅案例，自行將白色部份由三分一擴大到二分一，同劃大咗塊葉。


皮爾遜之後搵 Patrick Reid 叫佢執靚個設計，同佢一齊做嘅仲有專案小組嘅 John Matheson 同魁省嘅平面設計師 Jacques St. Cyr，Patrick Reid 同 Jacques St.


Chi Chung's Choice係香港商業電台叱咤903嘅音樂節目，連埋廣告每集係一百二十分鐘。主持係黃志淙。2017年7月22號開始喺星期六晚上9點到11點，主要播佢心儀嘅音樂選擇，前身亦係Chi Chung's Class，播啲名人經典名曲。


班哲文富蘭克林，係美國政治家、科學家。政治成就方面，佢有份參與起草《獨立宣言》、《1783年巴黎條約》同《美國憲法》，亦做過賓夕凡尼亞州州長同頭一任郵政局長。科學成就方面，佢主要研究電，發明咗避雷針，其他發明包括雙光鏡同富蘭克林壁爐。


抗日戰爭時期，以劉洪、王強做首領嘅一班煤礦同鐵路工人，因成日俾蘿蔔頭搕，卒之喺中國共產黨領導下，到山東南邊嘅棗莊礦區靜鷄鷄噉搞咗國細而精悍嘅遊擊隊。經過飛車搞機槍、血洗洋行、智打票車、夜襲臨城、打岡村、搞情報、搶布車、上濟南、落徐州等好多場仗。


日本侵略軍為咗同中國軍隊死過，就喺鐵道邊搞殘酷掃蕩榮同絞殺，用好多種陰謀嚟整蠱鐵道，搞到冇覺好瞓。1945年抗戰勝利時，鐵道遊擊隊喺大多數人民支持佢嘅情況下，到鐵道同微山湖之間捉咗有幾遠就走幾遠嘅小林同佢嘅殘兵敗將，重將佢哋發展成強大團隊。


南北大道位於馬來西亞半島西海岸，係馬來西亞以及東南亞最長嘅高速公路，全長772公里，喺1994年9月8號由時任馬來西亞首相馬哈迪開幕。大道北端喺吉打州馬泰邊境嘅黑木山，同泰國宋卡府嘅碧甲盛路接壤。大道止於南端柔佛州新山嘅新柔長堤，途經吉打、檳城、霹靂、雪蘭莪、森美蘭、馬六甲同柔佛7個州。


節目預告片入面，有Kolor表演佢哋首作品《天地無用》嘅片段，但最後成個節目都無播過呢首歌，同埋個節目比預定時間提前咗幾分鐘完，需要另外播一首MV填補空檔，所以被質疑係臨時決定抽起咗呢首歌，原因未明。


首期綫路由南莊站開始，沿紫洞路向北行一段後轉向東，沿著季華路行到石灣公園後，下穿公園行上鎮中路同魁奇路，到咗南海大道口後轉向南，喺佛陳大橋東側下穿東平水道之後，沿佛陳路、文登路同林岳大道行落去，喺海怡大橋南側轉向東南，到達終點站廣州南站。


用車方面，首期採購B型列車150輛，投資約100.5億，咨詢服務費約755.4萬。初、近、遠期都採用6節固定編組運營組織方案，最高運行速度係100km/h，牽引供電制式採用DC1500V架空接觸網。系統最大設計能力係30對/h。


2號綫由中國交建、市軌交發展公司同中車四方組成項目聯合體作為投資人，中交佛山投資有限公司作為投資人成立嘅項目公司，負責項目嘅籌劃、資金女措、建設實施、運營管理、保養維修，其中，中交集團出資佔56％，市軌交發展公司佔34％，中車四方佔10％。


按照TOD嘅運作模式，政府會依法授權項目公司去負責軌道項目每個站場周邊800m範圍嘅指定區域入邊嘅土地進行一級開發，政府重鼓勵項目公司依法參與TOD範圍入邊特定土地二級開發競爭，對依法取得嘅土地進行二級開發。


香港中文大學衝突，參與者叫中大保衛戰，係2019年11月反送中運動嘅黎明行動引發嘅衝突，香港中文大學入面嘅示威者同警方持續對峙，期間警方射咗二千幾粒催淚彈、橡膠子彈同出埋水炮車，諗住搿硬攻入中大，但喺示威者頑強抵抗同反擊下焗住撤退，而示威者喺擊退警方後亦主動撤離。


香港監察之後發起學術界聯署，讉責香港警察嘅暴力行為，又促請香港政府捍衛學術自由同埋成立獨立調查委員會。參與嘅知名學者包括諾姆·杭士基、齊澤克、朱迪斯·巴特勒、揚尼斯·瓦魯法基斯、羅拔·彼得·佐治同埋史迪芬·平克。


去到2021年4月20號，其中一單有關嘅案件喺區域法院開審，而案中其中一名被捕人士黃亭陶喺首次提堂前已涉棄保潛逃，但控方仍然喺控罪書同埋開案陳詞大篇幅提及佢被捕嘅細節同埋相關證物，結果被法官李慶年質疑係將佢視為「變相被告」，又喺佢缺席下審訊，令佢冇機會解釋答辯，有損佢嘅利益。


去到2021年4月23號，區域法院就其中一單涉及呢次衝突嘅案件審訊時，有警員聲稱制服其中一名被噴催淚彈嘅被告後，見佢眼水鼻水直流，就用清水幫被告洗眼，但係法庭上嘅片段就揭發咗個警察講大話，片段顯示警察制服被告之後只係直接帶走佢，並無幫佢洗眼。


傳說喺幾萬年前，孫悟空大鬧天宮時踢翻咗太上老君嘅煉丹爐，結果一嚿爐石從天上跌咗落天河區東北邊。石破天驚之時，成座山着嗮火，山上嘅綠樹繁花即刻付之一炬。好彩南海觀音菩薩經過呢度，發現咁慘嘅情況之後，倒咗樽神水整熄啲火，之後萬物重生。


周總理紀念林係南門附近嘅一個景區。1972年4月7號，嗰時國務院總理周恩來同馬耳他總理D. 敏多夫一齊嚟咗岑村一帶走訪，重睇咗當地嘅小學、粉廠、衛生站、花果山、水田、池塘、魚塘，及農機站。嗰時岑村捹甩咗「窮」字，成為出嗮名嘅先進代表。


2011年6月10號晚九點幾，據講有新塘治安隊隊員打一個擺地攤嘅大肚婆，後來演變成暴動。第二日，衝突進一步升級，廣州重調咗好多防暴警察同埋一架裝甲車去新塘戒備。到咗第三日晚，參加加暴動嘅市民喺107國道新塘路段燒咗約莫十架車，其中有私家車同埋警車。


鍾晴喺路德會聖十架學校、保良局姚連生中學同埋香港專業教育學院讀過書。佢喺2008年參加過《yes!!》搞嘅校花選舉，不過未入圍，到2013年就簽約 M Square Agency Ltd. 做模特兒，係名模 Cara G.


綠色喺自然界入面，尤其响植物入面係經常見到嘅。由於好多嘅植物入面本身有葉綠素嘅光合作用關係，所以咪就係綠色囉。而好多嘅綠色漸變都係同樖植物名或差唔多嘅名嚟改個顏色名嘅。由於每樖植物嘅葉綠素都有唔同，所以喺植物王國入面，咪整咗一挓唔同光度同色相嘅綠色漸變出嚟。


1940年，受小倉進平推薦，就任爲京城帝國大學嘅助手。1941年做咗同間大學嘅講師。1942年做咗同間大學嘅助教授。1958年，做咗東京教育大學語言學教室教授。1962年，憑住《朝鮮漢字音研究》做咗東京大學文學博士。


100位為新中國成立作出突出貢獻的英雄模範人物同100位新中國成立以來感動中國人物評選係為迎接中華人民共和國成立60周年，中共中央宣傳部、中共中央組織部、中共中央統戰部、中共中央文獻研究室、中共中央黨史研究室、民政部、人力資源社會保障部、全國總工會、共青團中央、全國婦聯、解放軍總政治部等11個部門聯合組織開展嘅評選活動。


全國「雙百」人物評選活動自2009年5月中旬啟動以嚟，中國各地各部門高度重視，精心組織，廣大幹部群眾紛紛以信函通訊、網絡媒體、熱線電話、手機短信等方式積極参與，推薦提名「雙百」候選人。評選活動組委會根據群眾推薦情況，經過評審組認真評議，最終確定咗一共300位嘅100位為新中國成立作出突出貢獻的英雄模範人物同100位新中國成立以來感動中國人物候選人。


全國「雙百」評選候選人响2009年7月20號向社會公布，投票期由7月20號起，到8月10號結束。中國各地群眾可以通過報紙選票、網絡投票同手機投票三種方式參與投票評選。活動組委會辦公室仲公布咗監督電話，以保證評選活動嘅公正性。


20日時間裡面，群眾參與投票總數近1億。喺投票評選嘅基礎上，經過有關部門審核、組委會評審組專家投票等程序，最終响9月10號評選出100位為新中國成立作出突出貢獻的英雄模範人物同100位新中國成立以來感動中國人物。


八女投江、于化虎、小葉丹、馬本齋、馬立訓、方志敏、毛澤民、毛澤覃、王爾琢、王盡美、王克勤、王若飛、鄧萍、鄧中夏、鄧恩銘、韋拔群、馮平、盧德銘、葉挺、葉成煥、左權、白求恩、任常倫、關向應、劉老莊連、劉伯堅、劉志丹、劉胡蘭、吉鴻昌、向警予、尋淮洲、戎冠秀、朱瑞、江上青、江竹筠、許繼慎、阮嘯仙、何叔衡、佟麟閣、吳運鐸、吳煥先、張太雷、張自忠、張學良、張思德、曠繼勳、李白、李林、李大釗、李公樸、李兆麟、李碩勳、楊殷、楊子榮、楊開慧、楊虎城、楊靖宇、楊闇公、蕭楚女、蘇兆征、鄒韜奮、陳延年、陳樹湘、陳嘉庚、陳潭秋、冼星海、周文雍同陳鐵軍夫婦、周逸群、明德英、林祥謙、羅亦農、羅忠毅、羅炳輝、鄭律成、惲代英、段德昌、賀英、趙一曼、趙世炎、趙尚志、趙博生、趙登禹、聞一多、埃德加·斯諾、夏明翰、格里戈里·庫里申科、狼牙山五壯士、聶耳、郭俊卿、錢壯飛、黃公略、彭湃、彭雪楓、董存瑞、董振堂、謝子長、魯迅、蔡和森、戴安瀾、瞿秋白


丁曉兵、馬萬水、馬永順、馬恆昌、馬海德、中國女排五連冠群體、孔祥瑞、孔繁森、文花枝、方永剛、方紅霄、毛岸英、王杰、王選、王瑛、王樂義、王有德、王啟民、王進喜、王順友、鄧平壽、鄧建軍、鄧稼先、叢飛、包起帆、史光柱、史來賀、葉欣、甘遠志、申紀蘭、白芳禮、任長霞、劉文學、劉英俊、華羅庚、向秀麗、廷·巴特爾、許振超、達吾提·阿西木、邢燕子、吳大觀、吳仁寶、吳天祥、吳金印、吳登雲、宋魚水、張華、張雲泉、張秉貴、張海迪、時傳祥、李四光、李春燕、李桂林同陸建芬夫婦、李素芝、李夢桃、李登海、楊利偉、楊懷遠、楊根思、蘇寧、谷文昌、邰麗華、邱少雲、邱光華、邱娥國、陳景潤、麥賢得、孟泰、孟二冬、林浩、林巧稚、林秀貞、歐陽海、羅映珍、羅健夫、羅盛教、草原英雄小姐妹、趙夢桃、鍾南山、唐山十三農民、容國團、徐虎、秦文貴、袁隆平、錢學森、常香玉、黃繼光、彭加木、焦裕祿、蔣築英、謝延信、韓素雲、竇鐵成、賴寧、雷鋒、譚彦、譚千秋、譚竹青、樊錦詩


廣西師範大學最先嘅校名係廣西省立師範專科學校，1932年創立，1943年8月改名做國立桂林師範學院，1946年2月改名做國立南寧師範學院。1949年中華人民共和國成立後學蘇聯，喺1952年搞「全國高校調整」，廣西大學拆散，主體部分組建廣西師範學院，校區喺桂林市好有名嘅靖江王城。


丹增嘉措西藏人，係而家嘅第十四世達賴喇嘛。1959年3月10號到3月21號期間，西藏發生咗騷亂，因為呢次騷亂，佢走咗去印度。1989年攞到諾貝爾和平獎，1996年開始禁止格魯派信眾崇拜多傑雄登並引起爭議。


工聯會會長吳秋北喺效益主義黨成立唔夠24個鐘，就建議香港政府取諦效益主義黨。2019年7月9號，效益主義黨主席劉康覺得，工聯會危害香港人自由，所以去到英國駐港領事館同美國駐港領事館，請求英國同美國取締工聯會，將工聯會列為「恐怖組織」，禁止工聯會成員入境英、美，同埋充公工聯會成員喺英國同美國嘅財產。


沙亞州響德法兩國接壤邊境，人口少過一百萬，過去十八年來一直都由基民盟控制。呢次選舉成為外界關注焦點，除咗因為呢次係9月全國大選前三次地方選舉入面首個投票地方，亦都係舒爾茨帶領社民黨同現任總理默克爾領導嘅基民盟響選舉首次交鋒。


票站調查結果話，歐洲議會前議長舒爾茨領導嘅社會民主黨，以明顯差距輸畀現任總理默克爾帶領嘅執政基督教民主聯盟，基民盟以超過四成得票贏出，拋離舒爾茨領導嘅社民黨超過十個百分點。呢次選舉被視為9月大選嘅前哨戰，亦都係舒爾茨出任社民黨主席之後參與嘅首個地方選舉，對大選選情有指標性作用。


舒爾茨承認社民黨表現較預期差，坦言對投票結果感到失望，但佢強調一個州嘅選舉結果，唔影響佢哋響9月大選爭取改朝換代嘅決心。佢又形容係一場長跑而唔係短跑，而家距離9月大選重有6個月，相信社民黨到時會有好表現。


劉慕裳細個時喺哥哥劉知名嘅薰陶下學習空手道，因為佢覺得空手道嘅拳姿好有型。佢喺11歲開始正式練習空手道，一開始練習「對打」，亦參加過比賽，不過因為曾經令臉部受傷，佢唔想媽媽擔心就改練「形」，佢認為套拳動作好靚，講求速度同動感，亦好適合佢個人特色同風格。


廣州最早有橫渡珠江史，可以追溯到1930年6月21號，嗰時東山水上體育會辦咗橫渡珠江比賽。跟住喺1932～1936年，南華體育會一共辦咗5屆渡江游水賽。1947年9月，荔灣泳場辦咗渡江比賽。之後喺1950年代到1977年7月16號，廣州幾乎每年都辦橫渡珠江活動。


尤其喺1958年8月17~19號，廣州市體委喺划船會到二沙頭體育俱樂部嘅路線發動萬人橫渡珠江，有解放軍、工人、農民、機關幹部、教授、學生同家庭婦女等夾埋10000幾人參加。喺1964年8月23~24號，廣州市政府組織咗20048人橫渡珠江，重係廣州地區有史以來，最大規模嘅一次。


從1980年代初開始，暢遊珠江活動因沿海周邊城市嘅經濟發展而導致河流水質變差，加上附近開咗好多間排污廠排邋遢水而一度停辦，得「中國游水之鄉」嘅荔灣區喺1983~1990年期間辦暢遊珠江活動，但景象冇1950~1977年嘅規模咁犀利。


直到1998年，廣州市政府開始關注珠江嘅水質問題而納入「母親河」嘅工程整治，結果收到一定成效。2002年10月8號，中共中央政治局委員、廣東省委書記李長春帶住9個喺珠江流域附近城市領導調查珠江時，第一次提出「集體橫渡珠江」，喺去咗北京做領導之後重提「珠江幾時可以游水」嘅問題，最後喺2006年7月12號重新實現咗。


《豪情3D》，又叫《3D豪情》，原名《豪情2》，係2014年上畫嘅港產片，由杜汶澤、何超儀、袁嘉敏同曾國祥主演，李公樂執導。故仔同2003年電影《豪情》一樣都係圍繞鹹片行業，但兩輯角色同故仔無任何關連。


黃博文讀完小學後，入咗河北秦皇島嘅中國足球學校學踢波，重喺2001年9月入埋北京國安少年隊，2004年入埋一隊。2005年5月26號嘅中超聯賽同沈陽金德對陣時，射入足球生涯第一波，打破咗中國足球職業聯賽最後生入波紀錄，但喺2006年7月21號俾曹贇定打破咗。


施拜也線亦都喊做Appel/Apfel線，通常着認爲係中部德語區嘅南部邊界線，個區北部係褦住扁剌線。南過施拜也線嘅係上德語方言區。由於施拜也線穿過美茵河好多輪、喺否律伯、 弗萊敦壁同大亥伯，所以佢亦都喊做美茵線。


自成立以嚟皇家貝迪斯贏過一屆西甲聯賽冠軍，但已經係二次大戰前嘅事，其他時間多數喺聯賽中下游打滾。不過呢支球會向嚟以野心稱著，好似1998年皇家貝迪斯曾以破世界紀錄嘅轉會費買咗巴西國腳丹尼臣，但因丹尼臣未能交出表現，七年後離開球會。


柯煒林係香港男演員，出道作係2016年嘅電影《點五步》，之後拍ViuTV電視劇《三一如三》、《回憶備份》等令更多人認識。2020年，佢喺《二月廿九》飾演Jonathan，同埋喺Dear Jane《銀河修理員》MV做男主角都令佢人氣急升。


柯煒林中學嗰陣讀香海正覺蓮社佛教梁植偉中學，之後喺香港城市大學創意媒體學院讀到最後一年就退學，做全職演員。憑參演2016年電影《點五步》嘅角色「牛屎」開始被觀眾留意，之後參演過唔少ViuTV戲劇節目嘅拍攝，例如《回憶備份》、《二月廿九》。


校徽用咗英文單詞「電子」嘅第一個字母「E」，背景用咗點形漸變，同「E」字搞成本書個樣噉。成個圖案突出咗電子信息學校嘅主體專業特徵。強調學生加強學好現代信息技術嘅責任感、練好技能、掌握專長、精益求精，為將來實現社會主義現代化嘅貢獻。


初期一直冇呢間學校，直到1980年，學校正式接手舊時96中而正式開辦，初期用過廣州市電子職業高級中學個名喺越秀區海珠南路三府前20號入面開搞。1988年，學校搬到白雲區下塘西路41號繼續辦。1996年國家級重點職業高中評選入面，一次評選入咗圍。


夏慤道係香港一道，位處香港島金鐘近海一面，東接告士打道，西駁干諾道中，爲通衢大道。全道有三線雙程，分隔道路，重設有香港首條高架行車天橋。夏慤道舊時係4號幹線一部份，直到2019年中環及灣仔繞道通車後畀佢取代。


過咗10年，李民亨從法國留學返嚟南韓，重變咗好出名嘅建築師。嗰時鄭惟珍咁啱都係做建築嗰行而重新相遇。由於之前李民亨冇嗮記憶就將鄭惟珍當成生保人嚟睇，但係惟珍重記得佢嘅舊情，喺訂婚嗰晚，佢喺條街度見到佢心入面已經死咗嘅姜俊尚先至打嗮冷顫，而未婚夫金相奕都冇怪佢啲乜重反而更加呵護佢。


香港研究協會被指有親中共背景。協會𠵱家嘅會長徐子龍雖然唔出名，但係前會長蘇祉祺做過江蘇省政協委員身兼香港新一代文化協會總幹事。香港民主黨質疑有關機構假借民意調查之名，套取選民投票取向資料，為香港親共政黨配票。


鄭莉梅係香港女泳手，擅長自由式。佢阿爸同阿媽分別係臺灣人同法國人，香港出世，北京長大，之後到美國柏克萊加州大學升學。2014年亞洲運動會，佢代表香港喺4×100米自由泳同4×200米自由泳都攞到銅牌。


天兔座係家下八十八西洋星座之一。佢響天球赤道一帶，佔天球面積290平方度。地球北半球來講，天兔座係冬天嘅星座，即係冬夜會見到。肉眼可以睇到嘅星，約莫40粒到。有一到四等星10粒，即係有3等星4粒、4等星6粒。


明朝天啟年間，崌崍祠得到官府批准，按家廟規格嚟起，錢就由瀝滘耆老衞應藩出。祠堂兩沓三間兩廊，頭門灰塑龍船脊，門楣上高掛牌匾「崌崍衞公祠」，兩邊寫「明天啟丙申年」 同「中書舍人趙恂如贈」。祠堂採用抬樑式結構，梭柱、月樑、駝峰、斗栱交替相連。


呢間學校自1993年起參加「學校管理新措施」，去提高學校嘅管理效率，1999年開始，計劃改名做「校本管理」，成立「學校管理委員會」，由助理教育署長鄭文耀做主席到2003年8月31號。之後委任首席教育主任做本學校嘅管理委員會主席。


十年建屋計劃係香港總督麥理浩喺1972年提出嘅一項公共房屋計劃，目的係喺1973年至1982年十年間為180萬香港居民提供設備齊全、有合理居住環境嘅公共房屋單位。呢項計劃改變過去香港政府對公共房屋淨係追求數量嘅態度，而開始注意公共房屋嘅質素，例如設施同埋居住環境。


1982年，由於實際建屋量重距離目標好遠，香港政府決定將計劃順延5年至1987年。呢個計劃完結之後，一共起咗可以畀150萬人居住嘅單位，都係比起最初目標少30萬人。香港政府喺同年推出長遠房屋策略取代十年建屋計劃。


佢嘅職業生涯始於皇家蘇斯達，喺2009年嘅首個賽季處子登場同埋贏得嗰季西乙冠軍。喺皇家蘇斯達嗰5個賽季，佢正式上陣過201場、入52球。2014年，佢以3,000萬歐元加盟馬德里體育會，5個賽季共正式上陣過257場、入133球。


2019年7月12號，巴塞隆拿官宣安東·基士文加盟，但馬德里體育會即刻發官方聲明話違約金未夠數。隨後馬德里體育會7月25號正式向西甲同埋西班牙足總提出訴訟，2019年8月19號，據每日體育報報道，馬德里體育會撤回訴訟，基士文轉會糾紛告一段落。


安東·基士文入選過法國U19，法國U20同埋法國U21。2010年佢代表國家隊出戰喺自己國家舉行嘅2010年歐洲19歲以下足球錦標賽。安東·基士文亦喺2014年入選法國國家隊，代表法國參加2014年FIFA世界盃，打到入8強。


之後直到昭宗嘅乾寧元年，佢58歲先及第到進士，做咗校書郎。當時，喺四川王建起叛亂，佢係雄踞一方嘅大軍閥，朝廷派李詢做正使、韋莊做補佐赴四川宣撫，韋莊就噉入仕王建，爲王建建立前蜀王朝出咗唔少力，先係做判官，之後擔任過吏部侍郎、同平章事。


《反斗奇兵》系列嘅第一部電影，並喺1995年11月22號喺美國上映。係第一套完全由電腦合成影像創作嘅長篇電影，由尊·賴斯達執導。故事講述一個富有想像力嘅年輕郊區男仔安仔，得到一個新嘅巴斯光年玩具，導致舊式牛仔玩具警長胡迪認為巴斯光年會取代咗佢成為安仔最鍾意嘅玩具。


電影2010年6月18號喺美國上映，同《反斗奇兵續集》隔咗11年。呢套係第一部唔係由尊·賴斯達執導嘅《反斗奇兵》電影，改由佢第一部電影嘅編輯師、第二部電影嘅聯合導演李·安克里奇執導。故事講述啲玩具俾正準備上大學嘅主人安仔唔小心放咗喺打算送去陽光托兒所嘅箱度。


電影2019年6月21號喺美國上映，由祖殊·科雷執導。面對一個唔情願做玩具嘅「小叉」，胡迪一班人再度面臨「新生玩具來臨」嘅議題。小叉係寶妮最鍾意嘅玩具，但係佢並唔願意正視自己莫名而得嘅身分，試圖逃離並結束自己身為「玩具」嘅生命。


1984年1月31號上晝11點幾，一架停泊喺寶生銀行中環分行德輔道中門外嘅解款車被4名匪徒持械行劫，被劫去日本靜岡銀行香港分行準備存入寶生銀行嘅1億4千萬日元紙幣嘅解款箱同一枝鳥槍。匪徒隨即喺干諾道中截停一架平治房車，並駛去北角方向逃離現場。


1984年2月5號，時值大年初四，警察鎖定位於大坑浣紗街嘅浣紗花園其中一個單位為匪徒嘅賊竇。並掌握咗5名匪徒再次返回事先準備嘅呢個住處補充彈藥再次策謀搶劫作案。警察封鎖成條街，同時出動特別任務連70幾名餘警員圍攻賊竇。


特別任務連先用炸藥炸開賊竇嘅鐵閘，施放兩枚煙霧彈後強行攻入，4名匪徒同特別任務連爆發槍戰，雙方駁火60響，匪徒一度嘗試奪門逃出走廊，喺重重深鎖之下無法突圍，最終被特別任務連拘捕。特別任務連喺單位裏面起獲9枝蘇製馬卡洛夫手槍同黑星曲尺手槍、11個彈匣、193發子彈，製毒工具同45公斤咖啡因。


伊甸園中有各種唔同嘅樹，結出各種果實。亦有生命樹，同埋知善惡樹。上帝告誡佢哋，各種果實都可以食，唯獨知善惡樹嘅果實唔可以食。但後來夏娃俾蛇引誘，食咗知善惡樹嘅果實，又將呢隻果實遞畀亞當食。最後，蛇、亞當、夏娃都俾神懲罰，亞當、夏娃兩人俾神驅逐出伊甸園。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯全隊出發途中，喺哥倫比亞安提奧基亞省拉烏尼翁因飛機失事死咗，終年30歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


1863年12月，哲宗病死又冇仔，興宣君第二仔李載晃成為朝鮮國王。興宣君被升為「大院君」，封國太公，稱興宣大院君，係李氏朝鮮唯一一個重在生就做大院君嘅人。佢喺1863年12月至1874年11月、1882年6月做李氏朝鮮攝政。


智永名號法極，係南朝陳到隋朝年間嘅一位和尚兼書法家。「智永」係佢出家之後用嘅法名，按佛家傳統姓釋，人稱永禪師。佢俗名姓王，係書法家王羲之嘅後代。智永最叻寫草書同楷書，代表作有《真草千字文》，有人話佢係隋唐時期學書者嘅宗匠。


智永俗名姓王，係東晉書法家王羲之嘅第七世孫。佢鄉下喺會稽，即係今時今日浙江省紹興嗰頭。智永喺細細個嗰陣已經出咗家做和尚，後來佢雲遊去到依家屬於浙江省湖州嘅吳興縣永欣寺嗰度，喺藏書閣潛心研讀咗三十年書法，人稱永禪師。


唐代書法家張懷瓘喺佢本《書斷》入面，將智永嘅章草同草書列做「妙品」，而楷書就評做「能品」。佢仲讚咗智永「微尚有道之風，半得右軍之肉，兼能諸體，於草最優」，呢度「有道」指緊草聖張芝，「右軍」就指智永嘅祖先書聖王羲之。


錦豐苑，係香港房屋委員會嘅居屋屋苑之一，喺新界沙田區馬鞍山頌安邨隔籬嘅填海地上，由7座和諧式一型同兩座和諧式二型設計嘅樓組成，總共有5,540個住宅單位。錦豐苑分為三期起，分別喺1996年、1997年同2002年起好，居屋第十七期甲同第十七期乙喺1997年分期入伙，而錦莉閣、錦荷閣及錦蘭閣就屬於出售剩餘居屋2008年嘅第三、四期，同埋2010年嘅第六期。


喺2003年區議會選舉嗰陣，錦豐苑同雅濤居等等嘅私家樓組成同一個區議會選區。由2007年開始，呢區嘅區議員係楊文銳。喺2003年之前，錦豐苑屬於沙田區議會錦豐選區，當時嘅區議員係陳克勤，而2003年至2007年嘅區議員就係何淑萍。


，簡稱GRAC，係南韓嘅政府部門組織，2006年10月29號考慮到電子遊戲出現鹹濕或血腥、暴力、嗌交、打交、粗口等一系列暴力嘅拗數而脫離映像物等級委員會成立，主要職責係監管啲電子遊戲嘅年紀同內容嘅分級。


王鴻薇，臺灣政治人物，中國國民黨籍。新聞記者出身，2006年至2023年先後代表新黨同中國國民黨擔任臺北市議員，2017年起亦擔任中國國民黨文化傳播委員會副主委。2023年喺臺北市第三選舉區立法委員補選中勝出，當選立法委員。


《東張西望》係香港無綫電視一個標榜娛樂同時事資訊，同時為無綫電視唔同業務做宣傳嘅節目，不過，佢哋有別於一般專業時事新聞節目，《東張西望》團隊入面好多人，都並未經歷過正規專業採訪或者新聞學嘅訓練，主持人往往會加入自己個人意見或者立場，甚至會有一啲情緒化嘅表現。


另外，佢哋討論一啲議題嘅時候，有時亦會帶有相關嘅商業宣傳。內容一直有唔少人批評同爭議，其他批評就包括未經同意盜用他人短片、硬銷政府政策同決定、對社會問題抱有偏頗預設立場嘅爭議、發佈假新聞等，有啲網民甚至形容佢哋每日每夜都侮辱緊全香港記者。


2022年1月8號，《東張西望》被指就口罩議題，借訪問化學學者鄺士山為名，推銷無綫旗下網絡商店士多Ztore嘅KF94口罩為實，引起批評。當時鄺喺訪問聲稱香港無工廠生產到KF94口罩，之後東張西望嘅主持就宣傳士多Ztore，示範點樣喺嗰度買口罩。


2022年7月13號，《東張西望》用咗超過兩分鐘幫美心西餅賣廣告，主持人黃嘉慧首先假扮訪問途人，但之後就牽強咁轉移話題，然後大量內容都係介紹同評價美心西餅產品，又用上大量形容詞讚揚美心嘅產品，仲擺埋QR Code喺度畀人嘟。


2016年4月，亞洲電視因為政府拒絕續牌，需要終止免費廣播同解僱大量員工。喺4月2號，游莨維對留守到最後嘅亞視新聞部主播追問佢係咪失業，但未得到回應。游莨維當時立即擺出囂張表情藐嘴，又做出爆粗鬧有關新聞主播嘅人，結果被網民批評佢幸災樂禍。


2022年5月，《東張西望》主持利穎怡就美孚新邨老鼠屋事件採訪業主，利穎怡嘅窮追猛打手段，令業主感到不耐煩並對利穎怡施襲，事後《東張西望》報警處理，節目亦大篇幅討論事件，利穎怡就表明會追究到底，又反問如果記者們問多幾句就要被人打，那仲有邊個想去報道一啲難處理嘅民生問題。


不過有啲網民就認為無綫為咗博鏡頭吸收視，唔理會主持人嘅安全，亦唔應該話用『幫人』美化自己死纏爛打咁追住人嘅行為。另外，記者林彥邦亦喺媒體平台 ReNews 撰文，質疑《東張西望》嘅追訪方式近乎纏擾，質疑同屋主帶來嘅「惡」係咪對等，又話就算真係要跟進呢單新聞，都可以從屋主本身嘅遭遇、精神狀態，有無折射到社會某啲人的遭遇困境，或者問食環、區議員、食衛局、社署等等，而唔係一味追住一個情緒同埋行為本身有異嘅阿姐唔放，質疑《東張西望》團隊繼續拍攝帶來反效果。


2022年6月，中環蘇豪區雲咸街爆出槍擊案，游莨維代表《東張西望》喺現場拍攝，期間疑似同在場正規港聞記者發生衝突，佢事後喺社交媒體出post，質疑在場嘅港聞記者，反問佢哋喺自己2010年採訪馬尼拉人質事件嘅時候畢業未。


呢個Post引起公憤，有人不滿佢以「老行尊」態度用年資壓人，亦有人批評《東張西望》本來就唔係非式新聞節目，唔應該妨礙港聞記者採訪工作。佢之後再出文，話自己當時係聽到有人話「東張西望都嚟採訪，阻住晒～」，又話自己2008年已經開始採訪生涯，「當中受過的冷眼和冷言冷語已經不計其數，結果今次谷住啖氣」。


有啲網民仍然批評游莨維，另外之後多個傳媒發現，有大批名字並唔係華人，疑似網軍嘅帳戶留言，統一寫住『支持Monster Joe不用理會別人 做一個良心好記者』，將游莨維嘅別名『Master Joe』寫成『Monster Joe』。


2022年6月，利穎怡被《東張西望》委派去採訪自武漢肺炎疫情以來，由香港飛到日本嘅第一個旅行團，其中包括到日本嘅譚仔米線做採訪。不過事後有網民質疑《東張西望》用旅遊簽證非法從事採訪工作，而且未經授權強行拍攝，當中嘅受訪者事後亦喺網上投訴話自己唔知道接受緊無綫採訪，成間鋪亦無人知道無綫嚟拍嘢，感到不滿。


喺2021年10月，前無綫、商台主持人陳慧儀喺社交媒體開直播節目，同趙汝威討論「浸稀釋漂白水改善濕疹」嘅問題。同年11月，陳慧儀就喺社交媒體入面，指控《東張西望》未經同意同諮詢，就剪咗佢嘅直播節目片段入自己嘅節目入面，仲要串連埋其他植入式廣告。


喺2022年7月尾，有網民喺網上爆料，指控負責攝影嘅外判公司老闆係吸血鬼，而節目組亦處事不公，知情包庇。呢啲指控主要包括員工無保障無合約無勞保無假期，老屈員工係自僱人士可以隨時被炒，而且要倒貼返工，仲要連糧單都無。


對於《東張西望》入面討論社會問題嘅做法，香港中文大學專業進修學院媒體研究客席講師陳龍超喺2014年接受明光社刊物《燭光網絡》嘅時候話，《東張西望》呢類型資訊娛樂節目內容嘅真確性同公眾利益息息相關，就算做嘅唔係新聞報導，採訪嘅唔係專業記者，亦應該要有專業態度。


另外，喺2022年，游莨維喺雲咸街槍擊案記者會同正規記者衝突後，前新聞主播李鴻彥喺社交媒體炮轟無綫將港聞娛樂化，搵完全無經驗嘅藝員做記者，事前唔做功課唔熟書只求畫面好惡。反之，港聞政治新聞都需要非常專業嘅處理，如果唔係香港各大學就唔會有新聞系。


佢又以2013年香港電視網絡攞唔到牌照為例，指喺未有雨傘運動等政治事件嘅時候《東張西望》已經被大量投訴，同黃絲仇視無關，而係無綫作為既得利益者用咗成集《東張西望》為政府護航。佢亦批評，本身定位都唔係專業新聞嘅節目，就唔好講到自己捍衛緊新聞自由或者第四權。


馮奕森，前名馮子森，係香港男藝人，無綫電視前藝員，2013年第27期無綫電視藝員訓練班學員，拍過唔少電視劇，憑處境劇《愛·回家之開心速遞》做「傻強」呢個角色而受到觀眾注意。2020年10月份離開無綫電視，主力去中國內地發展。


御史衞公祠，堂號永思，亦叫御史祠、隔橋永思祠，喺廣州市海珠區瀝滘村中區坊，係番禺瀝滘衞氏五世祖、御史中丞衞伯英嘅祠堂。明朝萬曆十六年起。初頭門額寫衞氏宗祠。坐東朝西。2011年10月，公佈為海珠區登記保護文物單位。


中路第一沓面闊三間13.52米，進深3.5米共七架，前牆後柱承重。硬山頂，鑊耳封火山牆，灰塑龍船脊。明間前便有四級石級，有抱鼓石。牆體青磚花崗石腳。分中牆中開大門，兩便有門枕石，兩棟木門。花崗石鋪地。


第二沓內寢十五架，面闊三間，進深11.8米，三三柱加後牆承重，屋頂形式似足第一沓。有三級花崗岩石級。側邊有個細抱鼓。前簷柱係八角鹹水石柱。金柱係木圓柱，有柱頭斗。左路形式係梯形，面闊約莫7.4米，進深約莫18.


韋應物係長安人，出身自京兆韋氏，係發家自漢朝嘅名門之家，不過到佢嗰代時家道衰落。佢後生時喺太學讀過書。喺太學讀書前，由於任俠負氣，生性崇尚俠義，做咗唐玄宗嘅近衞侍官，出入於宮禁，曾經一度橫行鄉里，蝦蝦霸霸，做人狂放。


廣德年間，韋應物做洛陽丞，之後做河南兵曹。永泰年間，佢嚴懲軍兵啲不正行爲，結果畀人告佢狀，於是佢以病咗爲理由辭任棄官。不過辭官以後佢又重返官途，建中四年做咗滁州刺史。貞元元年改任江州刺史。貞元四年佢做蘇州刺史。


貞元六年佢引退，寓居喺蘇州城外嘅寺院永定寺，世稱韋蘇州。佢做官期間啲民衆好服佢。喺日後白居易赴任蘇州刺史，佢就對韋應物有幾高評價。唐德宗時嘅貞元七年，韋應物喺蘇州嘅官舍過身，嗰陣時佢約54歲。所以確證嘅係，大和年間生存嘅劉禹錫赴任蘇州刺史時並無佢嘅任官推薦。


據吳經熊，韋應物作詩年間，時勢動盪，無强力嘅中央統治，尤其係安史之亂對佢影響好深，呢啲都反映到佢嘅詩作。吳經熊分析《滁州西澗》中「無人嘅船飄蕩喺荒野」嘅意象，係意味住國家呢部船無一個人掌舵。據學者阮獻黎，喺唐代詩歌史中韋應物屬「自然」派。


超新星係高質量恆星生命終結嘅產物。喺一粒恆星啲燃料燒嗮之後，佢核心進行嘅核聚變作用會停止，唔再產生一股令佢啲成份向外郁嘅力，於是粒恆星就會開始因為自身嘅重力而崩塌，令到佢外部嘅氣體開始大規模噉跌向核心嗰度。